CELEX: 32021R1149
Language: el
Date: 2021-07-07 00:00:00
Title: Κανονισμός (ΕΕ) 2021/1149 του Ευρωπαϊκού Κοινοβουλίου και του Συμβουλίου της 7ης Ιουλίου 2021 για τη θέσπιση του Ταμείου Εσωτερικής Ασφάλειας

15.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 251/94
               
            
         ΚΑΝΟΝΙΣΜΟΣ (ΕΕ) 2021/1149 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 7ης Ιουλίου 2021
         για τη θέσπιση του Ταμείου Εσωτερικής Ασφάλειας
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 82 παράγραφος 1, 84 και 87 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Κατόπιν διαβούλευσης με την Επιτροπή των Περιφερειών,
         Αποφασίζοντας σύμφωνα με τη συνήθη νομοθετική διαδικασία (2),
         Εκτιμώντας τα ακόλουθα:
         
                     (1)
                  
                  
                     Μολονότι η εθνική ασφάλεια παραμένει αποκλειστική αρμοδιότητα των κρατών μελών, η προστασία της απαιτεί συνεργασία και συντονισμό σε επίπεδο Ένωσης. Ο στόχος της Ένωσης που συνίσταται στην εξασφάλιση υψηλού επιπέδου ασφάλειας σε έναν χώρο ελευθερίας, ασφάλειας και δικαιοσύνης σύμφωνα με το άρθρο 67 παράγραφος 3 της Συνθήκης για τη λειτουργία της Ευρωπαϊκής Ένωσης (ΣΛΕΕ) θα πρέπει να επιτευχθεί, μεταξύ άλλων, με μέτρα για την πρόληψη και καταστολή της εγκληματικότητας, καθώς και με μέτρα για τον συντονισμό και τη συνεργασία μεταξύ των αρχών επιβολής του νόμου και άλλων εθνικών αρχών των κρατών μελών, συμπεριλαμβανομένων του συντονισμού και της συνεργασίας με τους οικείους οργανισμούς της Ένωσης και άλλους σχετικούς ενωσιακούς φορείς, όπως επίσης με τις ενδιαφερόμενες τρίτες χώρες και τους σχετικούς διεθνείς οργανισμούς καθώς και με τη βοήθεια του ιδιωτικού τομέα και της κοινωνίας των πολιτών.
                  
               
                     (2)
                  
                  
                     Για την περίοδο από 2015 έως 2020, η Επιτροπή, το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο όρισαν κοινές προτεραιότητες, όπως προβλέπεται στο ευρωπαϊκό θεματολόγιο για την ασφάλεια του Απριλίου του 2015, οι οποίες επιβεβαιώθηκαν από το Συμβούλιο με την ανανεωμένη στρατηγική εσωτερικής ασφάλειας του Ιουνίου του 2015 και από το Ευρωπαϊκό Κοινοβούλιο στο ψήφισμά του τον Ιούλιο του 2015, δηλαδή την πρόληψη και την καταπολέμηση της τρομοκρατίας και της ριζοσπαστικοποίησης, του σοβαρού και του οργανωμένου εγκλήματος και του κυβερνοεγκλήματος. Οι εν λόγω κοινές προτεραιότητες επαναβεβαιώθηκαν για την περίοδο από 2020 έως 2025 στην ανακοίνωση της 24ης Ιουλίου 2020 της Επιτροπής προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Στρατηγική της ΕΕ για την Ένωση Ασφάλειας».
                  
               
                     (3)
                  
                  
                     Στη Διακήρυξη της Ρώμης που υπεγράφη στις 25 Μαρτίου 2017, οι ηγέτες 27 κρατών μελών, το Ευρωπαϊκό Συμβούλιο, το Ευρωπαϊκό Κοινοβούλιο και η Ευρωπαϊκή Επιτροπή επιβεβαίωσαν τη δέσμευσή τους να εργαστούν για μια Ευρώπη ασφαλή σε όλα τα επίπεδα, και να οικοδομήσουν μια Ένωση όπου όλοι οι πολίτες θα αισθάνονται ασφαλείς και θα μπορούν να κυκλοφορούν ελεύθερα, όπου τα εξωτερικά σύνορα θα είναι ασφαλή, με μια αποτελεσματική, υπεύθυνη και βιώσιμη μεταναστευτική πολιτική που θα τηρεί τα διεθνή πρότυπα, καθώς και μια Ευρώπη αποφασισμένη να καταπολεμήσει την τρομοκρατία και το οργανωμένο έγκλημα.
                  
               
                     (4)
                  
                  
                     Το Ευρωπαϊκό Συμβούλιο της 15ης Δεκεμβρίου 2016 ζήτησε να συνεχιστεί η επίτευξη αποτελεσμάτων σχετικά με τη διαλειτουργικότητα των συστημάτων πληροφοριών και των βάσεων δεδομένων. Το Ευρωπαϊκό Συμβούλιο της 23ης Ιουνίου 2017 τόνισε την ανάγκη βελτίωσης της διαλειτουργικότητας μεταξύ των βάσεων δεδομένων και, στις 12 Δεκεμβρίου 2017, η Επιτροπή υπέβαλε πρόταση κανονισμού σχετικά με τη θέσπιση πλαισίου για τη διαλειτουργικότητα μεταξύ των συστημάτων πληροφοριών της ΕΕ (αστυνομική και δικαστική συνεργασία, άσυλο και μετανάστευση).
                  
               
                     (5)
                  
                  
                     Για τη διαφύλαξη του κεκτημένου του Σένγκεν και προκειμένου να συμβάλουν στην εξασφάλιση υψηλού επιπέδου ασφάλειας στην Ένωση, τα κράτη μέλη είναι υποχρεωμένα, από τις 6 Απριλίου 2017, να εκτελούν συστηματικούς ελέγχους στις σχετικές βάσεις δεδομένων για τους πολίτες της Ένωσης που διέρχονται από τα εξωτερικά σύνορά της. Επιπλέον, η Επιτροπή εξέδωσε σύσταση προς τα κράτη μέλη να κάνουν καλύτερη χρήση των αστυνομικών ελέγχων και της διασυνοριακής συνεργασίας. Η αλληλεγγύη μεταξύ των κρατών μελών, η σαφής κατανομή των καθηκόντων, ο σεβασμός των θεμελιωδών δικαιωμάτων και ελευθεριών και του κράτους δικαίου, η μεγάλη προσοχή στην παγκόσμια προοπτική και η αναγκαία συνέπεια με την εξωτερική διάσταση της ασφάλειας θα πρέπει να αποτελούν βασικές αρχές που καθοδηγούν τη δράση της Ένωσης και των κρατών μελών προς την ανάπτυξη μιας αποτελεσματικής και πραγματικής ένωσης ασφάλειας.
                  
               
                     (6)
                  
                  
                     Για την επίτευξη του στόχου αυτού, θα πρέπει να αναληφθεί δράση σε επίπεδο Ένωσης για την προστασία των προσώπων, των δημόσιων χώρων και των υποδομών ζωτικής σημασίας από απειλές που έχουν διαρκώς αυξανόμενο διακρατικό χαρακτήρα, και για τη στήριξη του έργου που επιτελούν οι αρμόδιες αρχές των κρατών μελών. Η τρομοκρατία, το σοβαρό και οργανωμένο έγκλημα, το πλανόδιο έγκλημα, η παράνομη διακίνηση όπλων και ναρκωτικών, η διαφθορά, η νομιμοποίηση εσόδων από παράνομες δραστηριότητες, το κυβερνοέγκλημα, η σεξουαλική εκμετάλλευση, μεταξύ άλλων η σεξουαλική εκμετάλλευση των παιδιών, οι υβριδικές απειλές καθώς και οι χημικές, βιολογικές, ραδιολογικές και πυρηνικές απειλές, και η εμπορία ανθρώπων, μεταξύ άλλων, εξακολουθούν να αποτελούν πρόκληση για την εσωτερική ασφάλεια της Ένωσης. Η εσωτερική ασφάλεια αποτελεί κοινό εγχείρημα, στο οποίο θα πρέπει να συμβάλλουν από κοινού τα θεσμικά όργανα και οι οικείοι οργανισμοί της Ένωσης καθώς και τα κράτη μέλη.
                  
               
                     (7)
                  
                  
                     Για να συμβάλουν στην ανάπτυξη και υλοποίηση μιας αποτελεσματικής και γνήσιας ένωσης ασφάλειας, με στόχο την εξασφάλιση υψηλού επιπέδου εσωτερικής ασφάλειας σε ολόκληρη την Ένωση, θα πρέπει να δημιουργηθεί και να τεθεί σε διαχείριση ένα Ταμείο Εσωτερικής Ασφάλειας («το Ταμείο») προκριμένου να δοθεί στα κράτη μέλη επαρκής χρηματοδοτική στήριξη από την Ένωση.
                  
               
                     (8)
                  
                  
                     Η χρηματοδότηση από τον προϋπολογισμό της Ένωσης θα πρέπει να εστιάζεται σε δράσεις για τις οποίες η παρέμβαση της Ένωσης μπορεί να προσδώσει πρόσθετη αξία σε σύγκριση με τη δράση μόνο των κρατών μελών. Σύμφωνα με τα άρθρα 84 και 87 παράγραφος 2 ΣΛΕΕ, το Ταμείο θα πρέπει να στηρίζει μέτρα που προωθούν και στηρίζουν τη δράση των κρατών μελών για την πρόληψη του εγκλήματος, τα κοινά προγράμματα κατάρτισης του προσωπικού και την αστυνομική συνεργασία, καθώς και τη δικαστική συνεργασία σε ποινικές υποθέσεις, όπου συμμετέχουν οι αρμόδιες αρχές των κρατών μελών και οι οργανισμοί της Ένωσης, ιδίως όσον αφορά την ανταλλαγή πληροφοριών, την αυξημένη επιχειρησιακή συνεργασία και τη στήριξη των αναγκαίων προσπαθειών ενίσχυσης των ικανοτήτων για την πρόληψη και την καταπολέμηση της τρομοκρατίας και του σοβαρού και του οργανωμένου εγκλήματος. Το Ταμείο θα πρέπει επίσης να υποστηρίζει την κατάρτιση του σχετικού προσωπικού και των σχετικών εμπειρογνωμόνων, σύμφωνα με τις γενικές αρχές του ευρωπαϊκού προγράμματος κατάρτισης για την επιβολή του νόμου (LETS). Το Ταμείο δεν θα πρέπει να στηρίζει τις λειτουργικές δαπάνες και τις δραστηριότητες που σχετίζονται με τις βασικές λειτουργίες των κρατών μελών όσον αφορά την τήρηση της δημόσιας τάξης και τη διαφύλαξη της εσωτερικής και εθνικής ασφάλειας, όπως αναφέρεται στο άρθρο 72 ΣΛΕΕ.
                  
               
                     (9)
                  
                  
                     Η υλοποίηση του Ταμείου θα πρέπει να γίνει σύμφωνα με τις αξίες που αναφέρονται στο άρθρο 2 της Συνθήκης για την Ευρωπαϊκή Ένωση (ΣΕΕ), τα δικαιώματα και τις αρχές που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης («ο Χάρτης») και τις διεθνείς υποχρεώσεις της Ένωσης όσον αφορά τα ανθρώπινα δικαιώματα. Ειδικότερα, το Ταμείο θα πρέπει να υλοποιείται με πλήρη σεβασμό των θεμελιωδών δικαιωμάτων, όπως το δικαίωμα στην ανθρώπινη αξιοπρέπεια, το δικαίωμα στη ζωή, η απαγόρευση των βασανιστηρίων και της απάνθρωπης ή εξευτελιστικής μεταχείρισης ή τιμωρίας, το δικαίωμα στην προστασία των δεδομένων προσωπικού χαρακτήρα, τα δικαιώματα του παιδιού και το δικαίωμα πραγματικής προσφυγής, καθώς και με πλήρη σεβασμό της αρχής της απαγόρευσης των διακρίσεων.
                  
               
                     (10)
                  
                  
                     Σύμφωνα με το άρθρο 3 ΣΕΕ, το Ταμείο θα πρέπει να στηρίζει δραστηριότητες οι οποίες διασφαλίζουν την προστασία των παιδιών από τη βία, την κακοποίηση, την εκμετάλλευση και την εγκατάλειψη. Το Ταμείο θα πρέπει επίσης να στηρίζει την παροχή διασφαλίσεων και βοήθειας σε παιδιά μάρτυρες και θύματα, ιδιαίτερα αν είναι ασυνόδευτα ή έχουν για άλλο λόγο ανάγκη επιτροπείας.
                  
               
                     (11)
                  
                  
                     Σύμφωνα με τις κοινές προτεραιότητες που προσδιορίστηκαν σε επίπεδο της Ένωσης για την εξασφάλιση υψηλού επιπέδου ασφάλειας στην Ένωση, το Ταμείο θα πρέπει να στηρίζει δράσεις που αποσκοπούν στην αντιμετώπιση των κυριότερων απειλών για την ασφάλεια, και ιδίως στην πρόληψη και καταπολέμηση της τρομοκρατίας και της ριζοσπαστικοποίησης, του σοβαρού και οργανωμένου εγκλήματος και του κυβερνοεγκλήματος, καθώς και στην παροχή βοήθειας και την προστασία των θυμάτων εγκληματικών πράξεων. Το Ταμείο θα πρέπει να διασφαλίσει ότι η Ένωση και τα κράτη μέλη είναι επίσης καλά εξοπλισμένα για την αντιμετώπιση εξελισσόμενων και νεοεμφανιζόμενων απειλών, όπως η παράνομη εμπορία και διακίνηση, μεταξύ άλλων και μέσω διαδικτυακών διαύλων, οι υβριδικές απειλές καθώς και οι χημικές, βιολογικές, ραδιολογικές και πυρηνικές απειλές, προκειμένου να δημιουργηθεί μια πραγματική ένωση ασφάλειας. Ο στόχος αυτός θα πρέπει να επιδιωχθεί μέσω χρηματοδοτικής συνδρομής για την υποστήριξη καλύτερης ανταλλαγής πληροφοριών, την ενίσχυση της επιχειρησιακής συνεργασίας και τη βελτίωση των εθνικών και συλλογικών ικανοτήτων.
                  
               
                     (12)
                  
                  
                     Η χρηματοδοτική βοήθεια που παρέχεται μέσω του Ταμείου θα πρέπει ιδίως να στηρίζει τις ανταλλαγές πληροφοριών, την αστυνομική συνεργασία, τη δικαστική συνεργασία σε ποινικές υποθέσεις και την πρόληψη στους τομείς του σοβαρού και του οργανωμένου εγκλήματος, της παράνομης διακίνησης όπλων, της διαφθοράς, της νομιμοποίησης εσόδων από παράνομες δραστηριότητες, της παράνομης διακίνησης ναρκωτικών, των εγκλημάτων κατά του περιβάλλοντος, της τρομοκρατίας, της εμπορίας ανθρώπων, της εκμετάλλευσης των προσφύγων και των παράτυπων μεταναστών, της σοβαρής εργασιακής εκμετάλλευσης, της σεξουαλικής εκμετάλλευσης και κακοποίησης, συμπεριλαμβανομένης της σεξουαλικής εκμετάλλευσης και κακοποίησης παιδιών και γυναικών, της διανομής εικόνων κακοποίησης παιδιών και παιδικής πορνογραφίας, και του κυβερνοεγκλήματος. Το Ταμείο θα πρέπει επίσης να στηρίζει την προστασία των ατόμων, των δημόσιων χώρων και των υποδομών ζωτικής σημασίας από περιστατικά που άπτονται της ασφάλειας και να στηρίζει την προετοιμασία για την αντιμετώπιση κινδύνων και κρίσεων που συνδέονται με την ασφάλεια, καθώς και την αποτελεσματική διαχείρισή τους, μεταξύ άλλων, μέσω κοινής κατάρτισης, ανάπτυξης κοινών πολιτικών, όπως στρατηγικές, κύκλοι πολιτικής, προγράμματα και σχέδια δράσης, καθώς και νομοθεσίας και έμπρακτης συνεργασίας.
                  
               
                     (13)
                  
                  
                     Το Ταμείο θα πρέπει να παρέχει χρηματοδοτική στήριξη για την αντιμετώπιση των αναδυόμενων προκλήσεων που δημιουργεί η σημαντική αύξηση κατά τα τελευταία έτη της κλίμακας ορισμένων μορφών εγκλήματος οι οποίες διαπράττονται μέσω του διαδικτύου, όπως η απάτη στον τομέα των πληρωμών, η σεξουαλική εκμετάλλευση των παιδιών και η παράνομη διακίνηση όπλων.
                  
               
                     (14)
                  
                  
                     Το Ταμείο θα πρέπει να βασίζεται στα αποτελέσματα και τις επενδύσεις των προηγούμενων μέσων, ήτοι του προγράμματος «Πρόληψη και καταπολέμηση της εγκληματικότητας» (ISEC) του προγράμματος «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια» (CIPS) για την περίοδο 2007-2013 και του μέσου αστυνομικής συνεργασίας, πρόληψης και καταπολέμησης του εγκλήματος και διαχείρισης κρίσεων, στο πλαίσιο του Ταμείου Εσωτερικής Ασφάλειας για την περίοδο 2014-2020, που θεσπίστηκε με τον κανονισμό (ΕΕ) αριθ. 513/2014 του Ευρωπαϊκού Κοινοβουλίου και του Συμβουλίου (3). Το πεδίο εφαρμογής του Ταμείου θα πρέπει επίσης να δίνει τη δυνατότητα να λαμβάνονται υπόψη νέες εξελίξεις.
                  
               
                     (15)
                  
                  
                     Είναι αναγκαία η μεγιστοποίηση του αντίκτυπου της χρηματοδότησης από την Ένωση με την κινητοποίηση, τη συγκέντρωση και τη μόχλευση δημόσιων και ιδιωτικών χρηματοδοτικών πόρων. Το Ταμείο θα πρέπει να προωθεί και να ενθαρρύνει την ενεργό και ουσιαστική συμμετοχή της κοινωνίας των πολιτών, περιλαμβανομένων των μη κυβερνητικών οργανώσεων, καθώς και του ευρωπαϊκού βιομηχανικού τομέα, στην ανάπτυξη και εφαρμογή της πολιτικής για την ασφάλεια με τη συμμετοχή, κατά περίπτωση, άλλων σχετικών παραγόντων, ενωσιακών οργανισμών και φορέων, καθώς και διεθνών οργανισμών σχετικών με τον στόχο του Ταμείου. Ωστόσο, θα πρέπει να διασφαλιστεί ότι η στήριξη από το Ταμείο δεν θα χρησιμοποιείται για την ανάθεση θεσμικών ή άλλων δημόσιων καθηκόντων σε ιδιωτικούς φορείς.
                  
               
                     (16)
                  
                  
                     Ο διασυνοριακός χαρακτήρας της τρομοκρατίας και του σοβαρού και οργανωμένου εγκλήματος απαιτεί συντονισμένη ανταπόκριση και συνεργασία εντός και μεταξύ των κρατών μελών και με τους αρμόδιους ενωσιακούς φορείς, υπηρεσίες και οργανισμούς. Όλες οι αρμόδιες αρχές των κρατών μελών, συμπεριλαμβανομένων των εξειδικευμένων υπηρεσιών επιβολής του νόμου, ενδέχεται να διαθέτουν πολύτιμες πληροφορίες για την αποτελεσματική καταπολέμηση της τρομοκρατίας και του σοβαρού και οργανωμένου εγκλήματος. Για να επιταχυνθεί η ανταλλαγή πληροφοριών και να βελτιωθεί η ποιότητα των πληροφοριών που ανταλλάσσονται, είναι ζωτικής σημασίας να οικοδομηθεί αμοιβαία εμπιστοσύνη. Θα πρέπει να διερευνηθούν και να εξεταστούν νέες προσεγγίσεις όσον αφορά τη συνεργασία και την ανταλλαγή πληροφοριών, μεταξύ άλλων σχετικά με την ανάλυση απειλών, λαμβανομένων υπόψη των υφιστάμενων πλαισίων εντός και εκτός του ενωσιακού πλαισίου, όπως το Κέντρο Ανάλυσης Πληροφοριών της ΕΕ (INTCEN), το Ευρωπαϊκό Αντιτρομοκρατικό Κέντρο της Ευρωπόλ (ECTC), ο Ευρωπαίος Συντονιστής της ΕΕ για την Αντιτρομοκρατική Δράση και η Αντιτρομοκρατική Ομάδα. Το Ταμείο θα πρέπει να στηρίζει τις αρμόδιες αρχές των κρατών μελών που είναι υπεύθυνες για την πρόληψη, την εξακρίβωση και τη διερεύνηση ποινικών αδικημάτων, όπως αναφέρεται στο άρθρο 87 ΣΛΕΕ, στον βαθμό που οι δραστηριότητές τους καλύπτονται από το πεδίο εφαρμογής του Ταμείου. Όλες οι χρηματοδοτούμενες δράσεις θα πρέπει να σέβονται πλήρως το νομικό καθεστώς των διαφόρων αρμόδιων αρχών και ευρωπαϊκών δομών, καθώς και τις απαιτούμενες αρχές σχετικά με την κυριότητα των πληροφοριών.
                  
               
                     (17)
                  
                  
                     Προκειμένου να αξιοποιήσει τη γνώση και την εμπειρογνωσία των αποκεντρωμένων οργανισμών με αρμοδιότητες στους τομείς της συνεργασίας και της κατάρτισης στην επιβολή του νόμου, της παρακολούθησης των ναρκωτικών και της τοξικομανίας, των θεμελιωδών δικαιωμάτων, της δικαιοσύνης και των συστημάτων ΤΠ μεγάλης κλίμακας, η Επιτροπή θα εξασφαλίσει τη συμβολή των αποκεντρωμένων οργανισμών στο έργο της επιτροπής για τα Ταμεία Εσωτερικών Υποθέσεων που συστάθηκε με τον κανονισμό (ΕΕ) 2021/1148 του Ευρωπαϊκού Κοινοβουλίου και του Συμβουλίου (4), ιδιαίτερα στην αρχή και στο μέσο της προγραμματικής περιόδου. Όπου αρμόζει, η Επιτροπή θα πρέπει να μπορεί επίσης να συμπεριλάβει τους αποκεντρωμένους οργανισμούς στην παρακολούθηση και αξιολόγηση, ιδιαίτερα προκειμένου να εξασφαλίζει ότι οι δράσεις που υποστηρίζει το Ταμείο συνάδουν με το σχετικό ενωσιακό κεκτημένο και προς τις συμφωνημένες ενωσιακές προτεραιότητες.
                  
               
                     (18)
                  
                  
                     Στο συνολικό πλαίσιο της στρατηγικής της Ένωσης για τα ναρκωτικά, που υιοθετεί μια ισορροπημένη προσέγγιση με βάση την ταυτόχρονη μείωση της προσφοράς και της ζήτησης, η χρηματοδοτική ενίσχυση που παρέχεται δυνάμει του Ταμείου θα πρέπει να στηρίζει τις δράσεις που αποσκοπούν στην πρόληψη και την καταπολέμηση της παράνομης διακίνησης ναρκωτικών, μέσω της μείωσης της προσφοράς και της ζήτησης, ιδίως τα μέτρα που πλήττουν την παραγωγή, την επεξεργασία, την πώληση, τη μεταφορά, την εισαγωγή και εξαγωγή ναρκωτικών, καθώς και την κατοχή και την αγορά με σκοπό την ανάληψη δραστηριοτήτων παράνομης διακίνησης ναρκωτικών. Το Ταμείο θα πρέπει επίσης να καλύπτει τις πτυχές της πολιτικής για τα ναρκωτικά που αφορούν την πρόληψη. Για την επίτευξη περαιτέρω συνεργειών και συνέπειας στον τομέα των ναρκωτικών, τα εν λόγω στοιχεία των σχετικών με τα ναρκωτικά στόχων, που, κατά την περίοδο 2014-2020, καλύφθηκαν από το πρόγραμμα «Δικαιοσύνη», θα πρέπει να ενσωματωθούν στο Ταμείο.
                  
               
                     (19)
                  
                  
                     Προκειμένου να διασφαλιστεί ότι το Ταμείο συμβάλλει αποτελεσματικά σε υψηλότερο επίπεδο εσωτερικής ασφάλειας σε ολόκληρη την Ένωση, και ως εκ τούτου συμβάλλει στην ανάπτυξη μιας πραγματικής ένωσης ασφάλειας, θα πρέπει να χρησιμοποιείται κατά τρόπο που να παρέχει τη μεγαλύτερη δυνατή ενωσιακή προστιθέμενη αξία στις δράσεις των κρατών μελών.
                  
               
                     (20)
                  
                  
                     Το Ταμείο θα πρέπει να στηρίζει επενδύσεις σε εξοπλισμό, μεταφορικά μέσα και εγκαταστάσεις μόνον όταν οι εν λόγω επενδύσεις έχουν σαφή ενωσιακή προστιθέμενη αξία και μόνο στον βαθμό που είναι αναγκαίες για την επίτευξη των στόχων του Ταμείου. Για παράδειγμα, οι εν λόγω επενδύσεις μπορούν να περιλαμβάνουν επενδύσεις σε εξοπλισμό που απαιτείται για εγκληματολογικές έρευνες, μυστικές παρακολουθήσεις, εντοπισμό εκρηκτικών και ναρκωτικών, καθώς και για κάθε άλλο σκοπό στο πλαίσιο των στόχων του Ταμείου. Το Ταμείο δεν θα πρέπει να χρηματοδοτεί επενδύσεις αμιγώς εθνικής σημασίας ή επενδύσεις αναγκαίες για το καθημερινό έργο των αρμόδιων αρχών, όπως στολές, αυτοκίνητα, λεωφορεία, δίκυκλα, αστυνομικά τμήματα, μη εξειδικευμένα κέντρα κατάρτισης και εξοπλισμό γραφείου.
                  
               
                     (21)
                  
                  
                     Για λόγους αλληλεγγύης εντός της Ένωσης, και υπό το πνεύμα της κοινής ευθύνης για την ασφάλεια στην Ένωση, όταν εντοπίζονται αδυναμίες ή κίνδυνοι, ειδικότερα μετά από αξιολόγηση του Σένγκεν, το εκάστοτε κράτος μέλος θα πρέπει να αντιμετωπίζει τις εν λόγω αδυναμίες με τον κατάλληλο τρόπο χρησιμοποιώντας τους πόρους του του προγράμματος για να εφαρμόσει τις συστάσεις που εκδόθηκαν δυνάμει του κανονισμού (ΕΕ) αριθ. 1053/2013 του Συμβουλίου (5).
                  
               
                     (22)
                  
                  
                     Ως συμβολή στην επίτευξη του στόχου πολιτικής του Ταμείου, τα κράτη μέλη θα πρέπει να εξασφαλίσουν ότι οι προτεραιότητες των προγραμμάτων τους καλύπτουν το σύνολο των ειδικών στόχων του Ταμείου, ότι οι επιλεγείσες προτεραιότητες είναι σύμφωνες με τα μέτρα υλοποίησης, όπως καθορίζονται στο παράρτημα II, και ότι η κατανομή των πόρων μεταξύ των στόχων είναι αναλογική με τις προκλήσεις και τις ανάγκες και διασφαλίζει την επίτευξη του στόχου πολιτικής.
                  
               
                     (23)
                  
                  
                     Τηρώντας την αρχή της αποτελεσματικότητας, θα πρέπει να επιδιωχθούν συνέργειες και συνοχή με άλλα ενωσιακά ταμεία, ενώ θα πρέπει να αποφεύγεται η αλληλοεπικάλυψη δράσεων.
                  
               
                     (24)
                  
                  
                     Προκειμένου να μεγιστοποιηθεί η αποτελεσματική επίτευξη των στόχων πολιτικής, να αξιοποιηθούν οι οικονομίες κλίμακας και να αποφευχθούν αλληλοεπικαλύψεις μεταξύ των δράσεων, το Ταμείο θα πρέπει να είναι συνεκτικό με άλλα ενωσιακά χρηματοδοτικά προγράμματα στον τομέα της ασφάλειας και συμπληρωματικό προς αυτά. Θα πρέπει ειδικότερα να εξασφαλιστούν συνέργειες με το Ταμείο Ασύλου, Μετανάστευσης και Ένταξης και με το Ταμείο για την Ολοκληρωμένη Διαχείριση των Συνόρων, το οποίο συνίσταται από το μέσο για τη χρηματοδοτική στήριξη της Διαχείρισης των Συνόρων και την πολιτική Θεωρήσεων, που θεσπίζεται με τον κανονισμό (ΕΕ) 2021/1148 και από το μέσο για την οικονομική στήριξη του Εξοπλισμού Τελωνειακών Ελέγχων, που θεσπίζεται με τον κανονισμό (ΕΕ) 2021/1077 του Ευρωπαϊκού Κοινοβουλίου και του Συμβουλίου (6) καθώς και με τα άλλα Ταμεία της πολιτικής συνοχής που καλύπτονται από τον κανονισμό (ΕΕ) 2021/1060 του Ευρωπαϊκού Κοινοβουλίου και του Συμβουλίου (7),
                     με το σχετιζόμενο με την έρευνα στον τομέα της ασφάλειας τμήμα του προγράμματος «Ορίζων Ευρώπη», που θεσπίζεται με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (8), με το πρόγραμμα «Πολίτες, Ισότητα, Δικαιώματα και αξίες», που θεσπίζεται με τον κανονισμό (ΕΕ) 2021/692 του Ευρωπαϊκού Κοινοβουλίου και του Συμβουλίου (9), με το πρόγραμμα «Δικαιοσύνη», που θεσπίζεται με τον κανονισμό (ΕΕ) 2021/693 του Ευρωπαϊκού Κοινοβουλίου και του Συμβουλίου (10), με το πρόγραμμα «Ψηφιακή Ευρώπη», που θεσπίζεται με τον κανονισμό (ΕΕ) 2021/694 του Ευρωπαϊκού Κοινοβουλίου και του Συμβουλίου (11), και με το πρόγραμμα InvestEU, που θεσπίζεται με τον κανονισμό (ΕΕ) 2021/523 του Ευρωπαϊκού Κοινοβουλίου και του Συμβουλίου (12). Θα πρέπει να επιδιώκονται συνέργειες, ιδίως σε σχέση με την ασφάλεια των υποδομών και των δημόσιων χώρων, την κυβερνοασφάλεια, την προστασία των θυμάτων και την πρόληψη της ριζοσπαστικοποίησης.
                  
               
                     (25)
                  
                  
                     Στο πλαίσιο της προσπάθειας να ενισχυθεί η συμπληρωματικότητα μεταξύ του Ταμείου και του Μέσου για τη χρηματοδοτική στήριξη της Διαχείρισης των Συνόρων και την πολιτική Θεωρήσεων, θα πρέπει επίσης να υπάρχει η δυνατότητα χρήσης εξοπλισμού και συστημάτων ΤΠΕ πολλαπλών σκοπών, των οποίων η πρωτεύουσα χρήση είναι σύμφωνη με τον παρόντα κανονισμό, για την επίτευξη των στόχων του Μέσου για τη χρηματοδοτική στήριξη της Διαχείρισης των Συνόρων και την πολιτική Θεωρήσεων.
                  
               
                     (26)
                  
                  
                     Τα μέτρα που στηρίζονται από το Ταμείο και διεξάγονται σε τρίτες χώρες και σε σχέση με αυτές θα πρέπει να υλοποιούνται σε συνέργεια και σε συνοχή με άλλες δράσεις εκτός της Ένωσης που στηρίζονται από τα μέσα της Ένωσης, θα πρέπει δε να συμπληρώνουν τις δράσεις αυτές. Συγκεκριμένα, κατά την υλοποίηση των εν λόγω δράσεων, θα πρέπει να επιδιώκεται η απόλυτη συνοχή με τις αρχές και τους γενικούς στόχους της εξωτερικής δράσης της Ένωσης, της εξωτερικής της πολιτικής και της πολιτικής της αναπτυξιακής βοήθειας σε σχέση με την εκάστοτε χώρα ή περιοχή. Όσον αφορά την εξωτερική διάσταση του Ταμείου, το Ταμείο θα πρέπει να ενισχύσει τη συνεργασία με τρίτες χώρες σε τομείς που παρουσιάζουν ενδιαφέρον για την εσωτερική ασφάλεια της Ένωσης. Στο πλαίσιο αυτό, η χρηματοδότηση από θεματικό μέσο θα πρέπει να χρησιμοποιείται για τη στήριξη δράσεων που διεξάγονται σε τρίτες χώρες ή σε σχέση με αυτές, στο πλαίσιο των στόχων του Ταμείου, ιδίως για τη συμβολή στην καταπολέμηση και την πρόληψη του εγκλήματος, συμπεριλαμβανομένης της παράνομης διακίνησης ναρκωτικών και της εμπορίας ανθρώπων και για τη συμβολή στην καταπολέμηση των διασυνοριακών δικτύων παράνομης διακίνησης.
                  
               
                     (27)
                  
                  
                     Κατά την υλοποίηση του θεματικού μέσου, η Επιτροπή θα πρέπει να διασφαλίζει ότι η χρηματοδότηση ανταποκρίνεται στις προκλήσεις και τις ανάγκες που εμπλέκονται στην επίτευξη των στόχων του Ταμείου.
                  
               
                     (28)
                  
                  
                     Η χρηματοδότηση από τον προϋπολογισμό της Ένωσης θα πρέπει να εστιάζεται σε δράσεις για τις οποίες η παρέμβαση της Ένωσης μπορεί να προσδώσει πρόσθετη αξία σε σύγκριση με δράσεις του κάθε κράτους μέλους χωριστά. Η ασφάλεια έχει εγγενώς διασυνοριακή διάσταση και, ως εκ τούτου, απαιτείται ισχυρή και συντονισμένη ανταπόκριση της Ένωσης. Η χρηματοδοτική στήριξη που προβλέπεται στον παρόντα κανονισμό, μπορεί να συμβάλει, ιδίως, στην ενίσχυση των εθνικών και ενωσιακών ικανοτήτων στον τομέα της ασφάλειας.
                  
               
                     (29)
                  
                  
                     Ένα κράτος μέλος μπορεί να θεωρηθεί ότι δεν συμμορφώνεται με το σχετικό ενωσιακό κεκτημένο όσον αφορά τη χρήση της λειτουργικής ενίσχυσης στο πλαίσιο του Ταμείου, εφόσον έχει παραβεί τις υποχρεώσεις που υπέχει από τις Συνθήκες στον τομέα της ασφάλειας, εάν υπάρχει σαφής κίνδυνος σοβαρής παραβίασης από τον εν λόγω κράτος μέλος των αξιών της Ένωσης κατά την εφαρμογή του κεκτημένου στον τομέα της ασφάλειας ή εάν μια έκθεση αξιολόγησης στο πλαίσιο του μηχανισμού αξιολόγησης και παρακολούθησης του Σένγκεν που ορίζεται στον κανονισμό (ΕΕ) αριθ. 1053/2013 έχει εντοπίσει ελλείψεις στον σχετικό τομέα.
                  
               
                     (30)
                  
                  
                     Το Ταμείο θα πρέπει να αντιμετωπίσει την ανάγκη για αυξημένη ευελιξία και απλούστευση, τηρώντας παράλληλα τις απαιτήσεις ως προς την προβλεψιμότητα και διασφαλίζοντας τη δίκαιη και διαφανή κατανομή των πόρων προκειμένου να επιτευχθούν οι στόχοι που καθορίζονται στον παρόντα κανονισμό. Η υλοποίηση του Ταμείου θα πρέπει να διέπεται από τις αρχές της αποδοτικότητας, της αποτελεσματικότητας, της σχετικότητας, της συνοχής, της ενωσιακής προστιθέμενης αξίας και της ποιότητας των δαπανών. Επιπλέον, η υλοποίηση του Ταμείου θα πρέπει να γίνεται με όσο το δυνατό πιο φιλικό προς τον χρήστη τρόπο.
                  
               
                     (31)
                  
                  
                     Προκειμένου να βελτιστοποιηθεί η προστιθέμενη αξία από επενδύσεις που χρηματοδοτούνται εξολοκλήρου ή εν μέρει μέσω του ενωσιακού προϋπολογισμού, θα πρέπει να αναζητηθούν συνέργειες, ιδίως μεταξύ του Ταμείου και άλλων ενωσιακών προγραμμάτων, συμπεριλαμβανομένων όσων υπόκεινται σε επιμερισμένη διαχείριση. Για να μεγιστοποιηθούν οι συνέργειες αυτές, θα πρέπει να εξασφαλιστούν βασικοί μηχανισμοί διευκόλυνσης, συμπεριλαμβανομένης της σωρευτικής χρηματοδότησης μιας δράσης από το Ταμείο και άλλο ενωσιακό πρόγραμμα. Η εν λόγω σωρευτική χρηματοδότηση δεν θα πρέπει να υπερβαίνει τις συνολικές επιλέξιμες δαπάνες αυτής της δράσης. Για τον σκοπό αυτόν, ο παρών κανονισμός θα πρέπει να θεσπίσει κατάλληλους κανόνες, ιδίως όσον αφορά τη δυνατότητα δήλωσης του ίδιου κόστους ή δαπάνης στο πλαίσιο τόσο του Ταμείου όσο και άλλου ενωσιακού προγράμματος, σε κατ’ αναλογία βάση.
                  
               
                     (32)
                  
                  
                     Κατά την προώθηση δράσεων που χρηματοδοτούνται στο πλαίσιο του Ταμείου, οι αποδέκτες ενωσιακής χρηματοδότησης θα πρέπει να παρέχουν πληροφορίες στη γλώσσα ή τις γλώσσες του κοινού-στόχου. Προκειμένου να διασφαλίζεται η προβολή της ενωσιακής χρηματοδότησης, οι αποδέκτες της θα πρέπει να αναφέρονται στην προέλευσή της όταν ενημερώνουν σχετικά με τη δράση. Προς τούτο, οι αποδέκτες θα πρέπει να διασφαλίζουν ότι κάθε υλικό επικοινωνίας που απευθύνεται στα μέσα ενημέρωσης και στο ευρύ κοινό φέρει το έμβλημα της Ένωσης και αναφέρει ρητά τη χρηματοδοτική στήριξη της Ένωσης.
                  
               
                     (33)
                  
                  
                     Η Επιτροπή θα πρέπει να μπορεί να χρησιμοποιεί χρηματοδοτικούς πόρους στο πλαίσιο του Ταμείου για να προωθεί βέλτιστες πρακτικές και να ανταλλάσσει πληροφορίες όσον αφορά την υλοποίηση του Ταμείου.
                  
               
                     (34)
                  
                  
                     Η Επιτροπή θα πρέπει να δημοσιεύει εγκαίρως πληροφορίες για τη στήριξη που παρέχεται από το θεματικό μέσο υπό άμεση ή έμμεση διαχείριση και θα πρέπει να επικαιροποιεί την εν λόγω πληροφόρηση όπου αρμόζει. Θα πρέπει να είναι δυνατή η ταξινόμηση των δεδομένων κατά ειδικό στόχο, κατά όνομα δικαιούχου, κατά το ποσό για το οποίο έχει αναληφθεί νομική δέσμευση και κατά τη φύση και τον σκοπό του μέτρου.
                  
               
                     (35)
                  
                  
                     Ο παρών κανονισμός θα πρέπει να ορίσει τα αρχικώς κατανεμηθέντα ποσά για τα προγράμματα των κρατών μελών, υπολογιζόμενα βάσει των κριτηρίων που καθορίζονται στο παράρτημα I.
                  
               
                     (36)
                  
                  
                     Τα εν λόγω αρχικώς κατανεμηθέντα ποσά για τα προγράμματα των κρατών μελών θα πρέπει να αποτελούν τη βάση για μακροπρόθεσμες επενδύσεις των κρατών μελών στον τομέα της ασφάλειας. Προκειμένου να ληφθούν υπόψη οι εξελίξεις σε σχέση με τις απειλές στον τομέα της εσωτερικής και της εξωτερικής ασφάλειας ή οι εξελίξεις σε σχέση με την αρχική κατάσταση, θα πρέπει να διατεθεί στα κράτη μέλη συμπληρωματικό ποσό στο μέσο της προγραμματικής περιόδου το οποίο θα πρέπει να βασίζεται στα στατιστικά στοιχεία, σύμφωνα με το παράρτημα I, λαμβανομένης υπόψη της προόδου στην υλοποίηση του προγράμματός τους.
                  
               
                     (37)
                  
                  
                     Δεδομένου ότι οι προκλήσεις στον τομέα της ασφάλειας εξελίσσονται συνεχώς, είναι απαραίτητο να προσαρμοστεί η κατανομή της χρηματοδότησης με βάση τις αλλαγές στις απειλές κατά της εσωτερική και εξωτερικής ασφάλειας και την ανάγκη να προσανατολιστεί η χρηματοδότηση προς τις προτεραιότητες με την υψηλότερη ενωσιακή προστιθέμενη αξία. Για να αντιμετωπιστούν οι πιεστικές ανάγκες και οι αλλαγές στις πολιτικές και τις προτεραιότητες της Ένωσης και να κατευθυνθεί η χρηματοδότηση σε δράσεις με υψηλή ενωσιακή προστιθέμενη αξία, μέρος της χρηματοδότησης θα πρέπει να διατίθεται ανά τακτά χρονικά διαστήματα, μέσω ενός θεματικού μέσου, σε ειδικές δράσεις, ενωσιακές δράσεις και βοήθεια έκτακτης ανάγκης.
                  
               
                     (38)
                  
                  
                     Τα κράτη μέλη θα πρέπει να ενθαρρυνθούν να χρησιμοποιούν μέρος των κονδυλίων του προγράμματός τους για τη χρηματοδότηση των δράσεων του παραρτήματος IV, επωφελούμενα από υψηλότερη ενωσιακή συνεισφορά, κυρίως λόγω της σημαντικής ενωσιακής προστιθέμενης αξίας τους ή της εξέχουσας σημασίας τους για την Ένωση.
                  
               
                     (39)
                  
                  
                     Μέρος των διαθέσιμων πόρων του Ταμείου θα μπορούσαν να διατεθούν για την υλοποίηση ειδικών δράσεων οι οποίες απαιτούν συνεργασία μεταξύ των προγραμμάτων των κρατών μελών ή για την υλοποίηση ειδικών δράσεων σε περιπτώσεις όπου νέες εξελίξεις στην Ένωση απαιτούν να διατεθεί πρόσθετη χρηματοδότηση σε ένα ή περισσότερα κράτη μέλη. Η Επιτροπή θα πρέπει να καθορίσει τις εν λόγω ειδικές δράσεις στο πλαίσιο των προγραμμάτων εργασίας της.
                  
               
                     (40)
                  
                  
                     Το Ταμείο θα πρέπει να συμβάλει στη στήριξη του λειτουργικού κόστους που συνδέεται με την εσωτερική ασφάλεια προκειμένου να δώσει τη δυνατότητα στα κράτη μέλη να διατηρήσουν ικανότητες που έχουν καθοριστική σημασία για την Ένωση ως σύνολο. Η στήριξη αυτή θα πρέπει να συνίσταται στην πλήρη αποζημίωση ειδικών δαπανών που συνδέονται με τους στόχους του Ταμείου και θα πρέπει να αποτελεί αναπόσπαστο μέρος των προγραμμάτων των κρατών μελών.
                  
               
                     (41)
                  
                  
                     Για να συμπληρωθεί η υλοποίηση του στόχου πολιτικής του Ταμείου σε εθνικό επίπεδο μέσω προγραμμάτων των κρατών μελών, το Ταμείο θα πρέπει να παρέχει επίσης στήριξη για δράσεις σε επίπεδο Ένωσης. Οι εν λόγω δράσεις θα πρέπει να εξυπηρετούν τους γενικούς στρατηγικούς σκοπούς εντός του πεδίου παρέμβασης του Ταμείου σχετικά με την πολιτική ανάλυση και καινοτομία, τη διακρατική αμοιβαία μάθηση και τις εταιρικές σχέσεις, καθώς και τη δοκιμή νέων πρωτοβουλιών και δράσεων σε ολόκληρη την Ένωση ή μεταξύ ορισμένων κρατών μελών. Το Ταμείο θα πρέπει να στηρίζει τις προσπάθειες των κρατών μελών, μεταξύ άλλων σε τοπικό επίπεδο, για την ανταλλαγή βέλτιστων πρακτικών και την προώθηση κοινής κατάρτισης, συμπεριλαμβανομένης της ευαισθητοποίησης του προσωπικού επιβολής του νόμου σχετικά με τη ριζοσπαστικοποίηση και όλες τις μορφές διακρίσεων που θα μπορούσαν να οδηγήσουν σε βία, όπως ο αντισημιτισμός, ο αντιαθιγγανισμός και άλλες μορφές ρατσισμού. Για τον εν λόγω σκοπό, θα μπορούσαν να χρηματοδοτηθούν εξειδικευμένα προγράμματα ανταλλαγών για χαμηλόβαθμα μέλη του προσωπικού επιβολής του νόμου.
                  
               
                     (42)
                  
                  
                     Για να ενισχυθεί η ικανότητα της Ένωσης να αντιδρά αμέσως σε περιστατικά που άπτονται της ασφάλειας ή σε πρωτοεμφανιζόμενες απειλές για την Ένωση, θα πρέπει να καταστεί δυνατό να παρέχεται βοήθεια έκτακτης ανάγκης, σύμφωνα με το πλαίσιο που ορίζεται στον παρόντα κανονισμό. Η εν λόγω βοήθεια δεν θα πρέπει να χορηγείται για τη στήριξη απλώς μέτρων έκτακτης ανάγκης ή μακροπρόθεσμων μέτρων ή για την αντιμετώπιση καταστάσεων στις οποίες η επείγουσα ανάγκη για ανάληψη δράσης προκύπτει από την αποτυχία των αρμόδιων αρχών να προβούν στον κατάλληλο σχεδιασμό και στην κατάλληλη ανταπόκριση.
                  
               
                     (43)
                  
                  
                     Για να εξασφαλιστεί η αναγκαία ευελιξία δράσης και να αντιμετωπιστούν νεοεμφανιζόμενες ανάγκες, θα πρέπει να είναι δυνατό για τους αποκεντρωμένους οργανισμούς να εφοδιάζονται με κατάλληλα πρόσθετα χρηματοδοτικά μέσα για να εκτελούν ορισμένα καθήκοντα έκτακτης ανάγκης. Σε περιπτώσεις που οι δέουσες ενέργειες έχουν τόσο επείγοντα χαρακτήρα ώστε μια αναπροσαρμογή των προϋπολογισμών τους δεν θα ήταν δυνατό να ολοκληρωθεί εγκαίρως, οι αποκεντρωμένοι οργανισμοί θα πρέπει να είναι επιλέξιμοι ως δικαιούχοι βοήθειας έκτακτης ανάγκης, μεταξύ άλλων με τη μορφή επιχορηγήσεων, συνεκτικής προς τις προτεραιότητες και τις πρωτοβουλίες που προσδιορίζονται σε ενωσιακό επίπεδο από τα θεσμικά όργανα της Ένωσης.
                  
               
                     (44)
                  
                  
                     Λόγω του διακρατικού χαρακτήρα των δράσεων της Ένωσης και προκειμένου να προωθηθεί συντονισμένη δράση για να επιτευχθεί ο στόχος της διασφάλισης του υψηλότερου δυνατού επιπέδου ασφάλειας στην Ένωση, οι αποκεντρωμένοι οργανισμοί θα πρέπει να μπορούν κατ’ εξαίρεση να είναι επιλέξιμοι ως δικαιούχοι δράσεων της Ένωσης, μεταξύ άλλων με τη μορφή επιχορηγήσεων, όταν συνδράμουν στην υλοποίηση δράσεων της Ένωσης που εμπίπτουν στις αρμοδιότητες των οικείων αποκεντρωμένων οργανισμών και οι εν λόγω δράσεις δεν καλύπτονται από τη συνεισφορά της Ένωσης στον προϋπολογισμό των εν λόγω αποκεντρωμένων οργανισμών μέσω του ετήσιου προϋπολογισμού. Προκειμένου να εξασφαλίζεται ενωσιακή προστιθέμενη αξία, η εν λόγω στήριξη θα πρέπει να είναι συνεπής με τις προτεραιότητες και τις πρωτοβουλίες που προσδιορίζονται σε ενωσιακό επίπεδο από τα θεσμικά όργανα της Ένωσης.
                  
               
                     (45)
                  
                  
                     Ο στόχος πολιτικής του Ταμείου θα πρέπει επίσης να επιδιώκεται με χρηματοδοτικά μέσα και δημοσιονομικές εγγυήσεις στο πλαίσιο των σκελών πολιτικής του προγράμματος InvestEU που θεσπίζεται με τον κανονισμό (ΕΕ) 2021/523. Η εν λόγω χρηματοδοτική στήριξη θα πρέπει να χρησιμοποιείται για την αντιμετώπιση αδυναμιών της αγοράς ή καταστάσεων μη ικανοποιητικής αξιοποίησης επενδύσεων, κατά τρόπο αναλογικό, και δεν θα πρέπει να επικαλύπτουν ή να παραγκωνίζουν την ιδιωτική χρηματοδότηση ή να νοθεύουν τον ανταγωνισμό εντός της εσωτερικής αγοράς. Οι δράσεις θα πρέπει να έχουν σαφή ενωσιακή προστιθέμενη αξία.
                  
               
                     (46)
                  
                  
                     Οι συνδυαστικές πράξεις έχουν προαιρετικό χαρακτήρα και συνιστούν υποστηριζόμενες από τον προϋπολογισμό της Ένωσης πράξεις που συνδυάζουν μη επιστρεπτέες μορφές στήριξης, επιστρεπτέες μορφές στήριξης, ή και τις δύο, από τον προϋπολογισμό της Ένωσης με επιστρεπτέες μορφές στήριξης από ιδρύματα προώθησης/αναπτυξιακής χρηματοδότησης ή άλλα δημόσια χρηματοδοτικά ιδρύματα, καθώς και στήριξη από εμπορικά χρηματοδοτικά ιδρύματα και επενδυτές.
                  
               
                     (47)
                  
                  
                     Ο παρών κανονισμός προβλέπει χρηματοδοτικό κονδύλιο για το Ταμείο, το οποίο θα αποτελέσει το ποσό προνομιακής αναφοράς, κατά την έννοια του σημείου 18 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων (13), για το Ευρωπαϊκό Κοινοβούλιο και το Συμβούλιο κατά την ετήσια διαδικασία του προϋπολογισμού.
                  
               
                     (48)
                  
                  
                     Ο κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (14) («δημοσιονομικός κανονισμός») εφαρμόζεται στο Ταμείο. Ο δημοσιονομικός κανονισμός θεσπίζει κανόνες σχετικά με την εκτέλεση του προϋπολογισμού της Ένωσης, συμπεριλαμβανομένων των κανόνων για τις επιχορηγήσεις, τα βραβεία, τις προμήθειες, την έμμεση διαχείριση, τα χρηματοδοτικά μέσα, τις δημοσιονομικές εγγυήσεις, τη χρηματοδοτική συνδρομή και την αμοιβή εξωτερικών εμπειρογνωμόνων.
                  
               
                     (49)
                  
                  
                     Για τους σκοπούς της υλοποίησης των δράσεων με επιμερισμένη διαχείριση, το Ταμείο θα πρέπει να αποτελεί τμήμα ενός συνεκτικού πλαισίου αποτελούμενου από τον παρόντα κανονισμό, τον δημοσιονομικό κανονισμό και τον κανονισμό(ΕΕ) 2021/1060.
                  
               
                     (50)
                  
                  
                     Ο κανονισμός (ΕΕ) 2021/1060 θεσπίζει το πλαίσιο δράσης του Ευρωπαϊκού Ταμείου Περιφερειακής Ανάπτυξης, του Ευρωπαϊκού Κοινωνικού Ταμείου+, του Ταμείου Συνοχής, του Ευρωπαϊκού Ταμείου Θάλασσας, Αλιείας και Υδατοκαλλιέργειας, του Ταμείου Δίκαιης Μετάβασης, του Ταμείου Ασύλου, Μετανάστευσης και Ένταξης, του Ταμείου Εσωτερικής Ασφάλειας και του Μέσου για τη χρηματοδοτική στήριξη της Διαχείρισης των Συνόρων και την πολιτική Θεωρήσεων, ως τμήματος του Ταμείου για την Ολοκληρωμένη Διαχείριση των Συνόρων, και ορίζει, ιδίως, τους κανόνες σχετικά με τον προγραμματισμό, την παρακολούθηση και την αξιολόγηση, τη διαχείριση και τον έλεγχο των ενωσιακών ταμείων που υλοποιούνται υπό επιμερισμένη διαχείριση. Επιπλέον, είναι αναγκαίο να διευκρινισθούν στον παρόντα κανονισμό οι στόχοι του Ταμείου, καθώς και να προβλεφθούν ειδικές διατάξεις αναφορικά με τις δράσεις που μπορούν να χρηματοδοτηθούν στο πλαίσιο του Ταμείου.
                  
               
                     (51)
                  
                  
                     Στον κανονισμό (ΕΕ) 2021/1060 καθορίζεται σύστημα προχρηματοδότησης για το Ταμείο, ενώ συγκεκριμένο ποσοστό προχρηματοδότησης καθορίζεται στον παρόντα κανονισμό. Επιπλέον, προκειμένου να διασφαλίζεται η δυνατότητα ταχείας αντίδρασης σε καταστάσεις έκτακτης ανάγκης, είναι σκόπιμο να οριστεί συγκεκριμένο ποσοστό προχρηματοδότησης για τη βοήθεια έκτακτης ανάγκης. Το σύστημα προχρηματοδότησης θα πρέπει να εξασφαλίζει ότι τα κράτη μέλη διαθέτουν τα μέσα για να παρέχουν στήριξη στους δικαιούχους από την έναρξη της υλοποίησης των προγραμμάτων τους.
                  
               
                     (52)
                  
                  
                     Τα είδη χρηματοδότησης και οι μέθοδοι εκτέλεσης στο πλαίσιο του παρόντος κανονισμού θα πρέπει να επιλέγονται με βάση τη δυνατότητά τους να συμβάλλουν στην επίτευξη των ειδικών στόχων των δράσεων και να αποφέρουν αποτελέσματα, λαμβανομένων υπόψη, ιδίως, του κόστους των ελέγχων, του διοικητικού φόρτου και του κινδύνου μη συμμόρφωσης. Κατά την εν λόγω επιλογή θα πρέπει να εξετάζεται η χρήση εφάπαξ ποσών, κατ’ αποκοπή συντελεστών και μοναδιαίων δαπανών, καθώς και χρηματοδότηση που δεν συνδέεται με τις δαπάνες, κατά τα αναφερόμενα στο άρθρο 125 παράγραφος 1 του δημοσιονομικού κανονισμού.
                  
               
                     (53)
                  
                  
                     Προκειμένου να αξιοποιηθεί στο έπακρο η αρχή του ενιαίου λογιστικού ελέγχου, είναι σκόπιμο να θεσπιστούν ειδικοί κανόνες για τον έλεγχο και τον λογιστικό έλεγχο έργων στα οποία δικαιούχοι είναι διεθνείς οργανισμοί, των οποίων τα συστήματα εσωτερικού ελέγχου έχουν αξιολογηθεί θετικά από την Επιτροπή. Για τα εν λόγω έργα, οι διαχειριστικές αρχές θα πρέπει να έχουν τη δυνατότητα να περιορίσουν τις διαχειριστικές επαληθεύσεις, υπό την προϋπόθεση ότι ο δικαιούχος καταθέτει εγκαίρως κάθε απαραίτητο δεδομένο και πληροφορία αναφορικά με την πρόοδο του έργου και την επιλεξιμότητα των υποκείμενων δαπανών. Επιπροσθέτως, όταν ένα έργο που υλοποιείται από τέτοιον διεθνή οργανισμό εντάσσεται σε δείγμα ελέγχου, θα πρέπει να είναι δυνατόν για την αρχή ελέγχου να επιτελεί το έργο της σύμφωνα με τις αρχές του διεθνούς προτύπου συναφών υπηρεσιών (ISRS) 4400 «Αναθέσεις εκτέλεσης προσυμφωνημένων διαδικασιών συναφών με χρηματοοικονομική πληροφόρηση».
                  
               
                     (54)
                  
                  
                     Σύμφωνα με το άρθρο 193 παράγραφος 2 του δημοσιονομικού κανονισμού, μπορεί να χορηγηθεί επιχορήγηση για δράση που έχει ήδη αρχίσει, υπό την προϋπόθεση ότι ο αιτών μπορεί να αποδείξει την ανάγκη έναρξης της δράσης πριν από την υπογραφή της συμφωνίας επιδότησης. Ωστόσο, οι δαπάνες που πραγματοποιήθηκαν πριν από την ημερομηνία υποβολής της αίτησης επιδότησης δεν είναι επιλέξιμες για ενωσιακή χρηματοδότηση, εκτός από δεόντως αιτιολογημένες εξαιρετικές περιπτώσεις. Προκειμένου να αποφευχθεί οποιαδήποτε διαταραχή της στήριξης της Ένωσης που θα μπορούσε να είναι επιζήμια για τα συμφέροντα της Ένωσης, θα πρέπει να είναι δυνατόν, για περιορισμένο χρονικό διάστημα στην αρχή του πολυετούς δημοσιονομικού πλαισίου 2021-2027, οι δαπάνες που πραγματοποιήθηκαν για δράσεις που χρηματοδοτούνται βάσει του παρόντος κανονισμού υπό άμεση διαχείριση και που έχουν ήδη αρχίσει να θεωρούνται επιλέξιμες για ενωσιακή χρηματοδότηση από 1ης Ιανουαρίου 2021, ακόμη και αν οι εν λόγω δαπάνες πραγματοποιήθηκαν πριν από την υποβολή της αίτησης επιδότησης ή της αίτησης βοήθειας.
                  
               
                     (55)
                  
                  
                     Σύμφωνα με τον δημοσιονομικό κανονισμό, τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (15), και τους κανονισμούς (ΕΚ, Ευρατόμ) αριθ. 2988/95 (16), (Ευρατόμ, ΕΚ) αριθ. 2185/96 (17) και (ΕΕ) 2017/1939 (18) του Συμβουλίου, τα οικονομικά συμφέροντα της Ένωσης πρέπει να προστατεύονται μέσω αναλογικών μέτρων, συμπεριλαμβανομένων μέτρων που σχετίζονται με την πρόληψη, την εξακρίβωση, τη διόρθωση και τη διερεύνηση παρατυπιών, συμπεριλαμβανομένων περιπτώσεων απάτης, με την ανάκτηση των απολεσθέντων, αχρεωστήτως καταβληθέντων ή μη ορθώς χρησιμοποιηθέντων κονδυλίων και, όταν χρειάζεται, με την επιβολή διοικητικών κυρώσεων. Ειδικότερα, σύμφωνα με τους κανονισμούς (Ευρατόμ, ΕΕ) αριθ. 2185/96 και (ΕΕ, Ευρατόμ) αριθ. 883/2013, η Ευρωπαϊκή Υπηρεσία Καταπολέμησης της Απάτης (OLAF) έχει την εξουσία να διενεργεί διοικητικές έρευνες, μεταξύ των οποίων και επιτόπιους ελέγχους και επαληθεύσεις, με στόχο να διαπιστωθεί αν υπήρξε απάτη, διαφθορά ή οποιαδήποτε άλλη παράνομη δραστηριότητα εις βάρος των οικονομικών συμφερόντων της Ένωσης. Σύμφωνα με τον κανονισμό (ΕΕ) 2017/1939 του Συμβουλίου, η Ευρωπαϊκή Εισαγγελία εξουσιοδοτείται να διερευνά και να διώκει ποινικά αδικήματα εις βάρος των οικονομικών συμφερόντων της Ένωσης, όπως προβλέπεται στην οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου (19).
                     Σύμφωνα με τον δημοσιονομικό κανονισμό, κάθε πρόσωπο ή οντότητα που είναι αποδέκτης ενωσιακών κονδυλίων υποχρεούται να συνεργάζεται πλήρως για την προστασία των οικονομικών συμφερόντων της Ένωσης, να παρέχει τα αναγκαία δικαιώματα και πρόσβαση στην Επιτροπή, στην OLAF, στο Ευρωπαϊκό Ελεγκτικό Συνέδριο και, όσον αφορά τα κράτη μέλη που συμμετέχουν στην ενισχυμένη συνεργασία δυνάμει του κανονισμού (ΕΕ) 2017/1939, στην Ευρωπαϊκή Εισαγγελία και να διασφαλίζει ότι κάθε τρίτος που συμμετέχει στην εκτέλεση κονδυλίων της Ένωσης παρέχει ισοδύναμα δικαιώματα. Τα κράτη μέλη θα πρέπει να συνεργάζονται πλήρως και παρέχουν κάθε αναγκαία συνδρομή στα θεσμικά όργανα, τους φορείς, τις υπηρεσίες και τους οργανισμούς της Ένωσης σχετικά με την προστασία των οικονομικών συμφερόντων της Ένωσης.
                  
               
                     (56)
                  
                  
                     Οι οριζόντιοι δημοσιονομικοί κανόνες που εγκρίθηκαν από το Ευρωπαϊκό Κοινοβούλιο και το Συμβούλιο βάσει του άρθρου 322 ΣΛΕΕ έχουν εφαρμογή στον παρόντα κανονισμό. Οι εν λόγω κανόνες θεσπίζονται στον δημοσιονομικό κανονισμό και καθορίζουν ιδίως τη διαδικασία κατάρτισης και εκτέλεσης του προϋπολογισμού μέσω επιχορηγήσεων, προμηθειών, βραβείων και έμμεσης εκτέλεσης, προβλέπουν δε ελέγχους της ευθύνης των οικονομικών φορέων. Οι κανόνες που θεσπίζονται βάσει του άρθρου 322 ΣΛΕΕ περιλαμβάνουν επίσης γενικό καθεστώς αιρεσιμότητας για την προστασία του προϋπολογισμού της Ένωσης.
                  
               
                     (57)
                  
                  
                     Δυνάμει της απόφασης 2013/755/ΕΕ του Συμβουλίου (20), τα πρόσωπα και οι οντότητες που είναι εγκατεστημένα στις υπερπόντιες χώρες ή εδάφη είναι επιλέξιμα για χρηματοδότηση με την επιφύλαξη των κανόνων και στόχων του Ταμείου και ενδεχόμενων συμφωνιών που ισχύουν στο κράτος μέλος με το οποίο είναι συνδεδεμένη η σχετική υπερπόντια χώρα ή το έδαφος.
                  
               
                     (58)
                  
                  
                     Δυνάμει του άρθρου 349 ΣΛΕΕ και σύμφωνα με την ανακοίνωση της Επιτροπής, της 24ης Οκτωβρίου 2017, με τίτλο «Ισχυρότερη και ανανεωμένη στρατηγική εταιρική σχέση με τις εξόχως απόκεντρες περιφέρειες της ΕΕ», με την οποία συντάσσεται το Συμβούλιο στα συμπεράσματά του, της 12ης Απριλίου 2018, τα ενδιαφερόμενα κράτη μέλη θα πρέπει να διασφαλίζουν ότι τα προγράμματά τους αντιμετωπίζουν τις συγκεκριμένες προκλήσεις των εξόχως απόκεντρων περιφερειών. Το Ταμείο θα πρέπει να στηρίζει τα εν λόγω κράτη μέλη με επαρκείς πόρους προκειμένου να βοηθήσουν τις εξόχως απόκεντρες περιφέρειες, ανάλογα με την περίπτωση.
                  
               
                     (59)
                  
                  
                     Σύμφωνα με τις παραγράφους 22 και 23 της διοργανικής συμφωνίας, της 13ης Απριλίου 2016, για τη βελτίωση του νομοθετικού έργου (21), το Ταμείο θα πρέπει να αξιολογείται με βάση πληροφορίες που θα συλλέγονται σύμφωνα με ειδικές απαιτήσεις παρακολούθησης, ενώ παράλληλα θα αποφεύγεται ο διοικητικός φόρτος, ιδίως για τα κράτη μέλη, και η υπερβολική ρύθμιση. Οι εν λόγω απαιτήσεις θα πρέπει, εφόσον συντρέχει περίπτωση, να περιλαμβάνουν μετρήσιμους δείκτες ως βάση για την αξιολόγηση των επιπτώσεων που θα έχει το Ταμείο στην πράξη. Για την αποτίμηση των αποτελεσμάτων του Ταμείου, θα πρέπει να καθοριστούν δείκτες και σχετικοί στόχοι σε σχέση με κάθε ειδικό στόχο του Ταμείου. Οι δείκτες αυτοί θα πρέπει να περιλαμβάνουν ποιοτικούς και ποσοτικούς δείκτες.
                  
               
                     (60)
                  
                  
                     Μέσω των δεικτών και των χρηματοοικονομικών εκθέσεων, η Επιτροπή και τα κράτη μέλη θα πρέπει να παρακολουθούν την υλοποίηση του Ταμείου, σύμφωνα με τις σχετικές διατάξεις του κανονισμού (ΕΕ) 2021/1060 και του παρόντος κανονισμού. Ξεκινώντας από το 2023, τα κράτη μέλη θα πρέπει να υποβάλλουν στην Επιτροπή ετήσιες εκθέσεις επιδόσεων που να καλύπτουν την τελευταία λογιστική χρήση. Οι εν λόγω εκθέσεις θα πρέπει να περιλαμβάνουν πληροφορίες για την πρόοδο που έχει επιτελεστεί κατά την υλοποίηση των προγραμμάτων των κρατών μελών. Τα κράτη μέλη θα πρέπει επίσης να υποβάλλουν περιλήψεις των εν λόγω εκθέσεων στην Επιτροπή. Η Επιτροπή θα πρέπει να μεταφράζει τις εν λόγω περιλήψεις σε όλες τις επίσημες γλώσσες της Ένωσης και να τις δημοσιοποιεί στον ιστότοπό της μαζί με συνδέσμους προς τους ιστότοπους των κρατών μελών που αναφέρονται στον κανονισμό (ΕΕ) 2021/1060.
                  
               
                     (61)
                  
                  
                     Λόγω της σημασίας που έχει η αντιμετώπιση της κλιματικής αλλαγής, σύμφωνα με τις δεσμεύσεις της Ένωσης για την εφαρμογή της συμφωνίας των Παρισίων, που εγκρίθηκε βάσει της σύμβασης πλαισίου των Ηνωμένων Εθνών για την κλιματική αλλαγή (22)και την προσήλωση στους στόχους βιώσιμης ανάπτυξης των Ηνωμένων Εθνών, οι δράσεις στο πλαίσιο του παρόντος κανονισμού θα πρέπει να συμβάλλουν στην επίτευξη συνολικού στόχου να διατεθεί για την ενσωμάτωση των κλιματικών στόχων το 30 % όλων των δαπανών του πολυετούς δημοσιονομικού πλαισίου και στην εκπλήρωση της φιλοδοξίας να διατεθεί σε δαπάνες για τη βιοποικιλότητα το 7,5 % του προϋπολογισμού το 2024 και το 10 % το 2026 και το 2027, λαμβανομένων υπόψη των υφιστάμενων αλληλεπικαλύψεων μεταξύ των στόχων για το κλίμα και τη βιοποικιλότητα. Το Ταμείο θα πρέπει να στηρίζει δραστηριότητες που τηρούν τα κλιματικά και περιβαλλοντικά πρότυπα και τις κλιματικές και περιβαλλοντικές προτεραιότητες της Ένωσης και δεν βλάπτουν σημαντικά τους περιβαλλοντικούς στόχους κατά την έννοια του άρθρου 17 του κανονισμού (ΕΕ) 2020/852 του Ευρωπαϊκού Κοινοβουλίου και του Συμβουλίου (23).
                  
               
                     (62)
                  
                  
                     Ο κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου (24) και κάθε πράξη που ισχύει για την προγραμματική περίοδο 2014-2020 θα πρέπει να εξακολουθήσει να ισχύει για τα προγράμματα και τα έργα που υποστηρίζονται στο πλαίσιο του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, ως τμήματος του Ταμείου εσωτερικής ασφάλειας κατά τη διάρκεια της προγραμματικής περιόδου 2014-2020. Δεδομένου ότι η περίοδος εφαρμογής του κανονισμού (ΕΕ) αριθ. 514/2014 και η προγραμματική περίοδος που καλύπτεται από τον παρόντα κανονισμό αλληλεπικαλύπτονται και προκειμένου να εξασφαλιστεί η συνέχεια της υλοποίησης ορισμένων έργων που έχουν εγκριθεί από τον εν λόγω κανονισμό, θα πρέπει να προβλεφθούν διατάξεις σταδιακής υλοποίησης των έργων. Κάθε επιμέρους φάση του έργου θα πρέπει να υλοποιείται σύμφωνα με τους κανόνες της προγραμματικής περιόδου στο πλαίσιο της οποίας λαμβάνει χρηματοδότηση.
                  
               
                     (63)
                  
                  
                     Δεδομένου ότι οι στόχοι του παρόντος κανονισμού δεν μπορούν να επιτευχθούν επαρκώς από τα κράτη μέλη, μπορούν όμως να επιτευχθούν καλύτερα σε επίπεδο Ένωσης, η Ένωση δύναται να λάβει μέτρα σύμφωνα με την αρχή της επικουρικότητας, η οποία διατυπώνεται στο άρθρο 5 ΣΕΕ. Σύμφωνα με την αρχή της αναλογικότητας, όπως διατυπώνεται στο ίδιο άρθρο, ο παρών κανονισμός δεν υπερβαίνει τα αναγκαία όρια για την επίτευξη των εν λόγω στόχων.
                  
               
                     (64)
                  
                  
                     Για τη συμπλήρωση και την τροποποίηση μη ουσιωδών στοιχείων στον παρόντα κανονισμό, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 ΣΛΕΕ όσον αφορά τον κατάλογο των δράσεων που είναι επιλέξιμες για υψηλότερο ποσοστό συγχρηματοδότησης, όπως ορίζεται στο παράρτημα IV, τη λειτουργική ενίσχυση στο πλαίσιο του παραρτήματος VII και για να αναπτυχθεί περαιτέρω το κοινό πλαίσιο παρακολούθησης και αξιολόγησης. Είναι ιδιαίτερα σημαντικό η Επιτροπή να πραγματοποιεί τις κατάλληλες διαβουλεύσεις κατά τις προπαρασκευαστικές εργασίες της, μεταξύ άλλων και σε επίπεδο εμπειρογνωμόνων, και οι διαβουλεύσεις αυτές να διεξάγονται σύμφωνα με τις αρχές που ορίζονται στη διοργανική συμφωνία, της 13ης Απριλίου 2016, για τη βελτίωση του νομοθετικού έργου. Πιο συγκεκριμένα, προκειμένου να εξασφαλιστεί η ίση συμμετοχή στην προετοιμασία των κατ’ εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματικά πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ’ εξουσιοδότηση πράξεων.
                  
               
                     (65)
                  
                  
                     Για να διασφαλιστούν ενιαίοι όροι εφαρμογής του παρόντος κανονισμού, θα πρέπει να ανατεθούν εκτελεστικές αρμοδιότητες στην Επιτροπή. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (25). Η διαδικασία εξέτασης θα πρέπει να ακολουθείται για την έκδοση εκτελεστικών πράξεων που θεσπίζουν κοινές υποχρεώσεις των κρατών μελών, ιδίως υποχρεώσεις που αφορούν την παροχή πληροφοριών στην Επιτροπή, ενώ η συμβουλευτική διαδικασία θα πρέπει να ακολουθείται για την έκδοση εκτελεστικών πράξεων σε σχέση με τις λεπτομέρειες παροχής πληροφοριών στην Επιτροπή στο πλαίσιο του προγραμματισμού και της υποβολής εκθέσεων, λόγω του καθαρά τεχνικού χαρακτήρα τους Η Επιτροπή θα πρέπει να εκδίδει εκτελεστικές πράξεις που έχουν άμεση εφαρμογή σχετικά με την έκδοση αποφάσεων για την παροχή βοήθειας έκτακτης ανάγκης όπως προβλέπεται στον παρόντα κανονισμό, εφόσον τούτο επιβάλλεται σε δεόντως αιτιολογημένες περιπτώσεις που σχετίζονται με τη φύση και τον σκοπό την εν λόγω βοήθειας, από επιτακτικούς λόγους επείγουσας ανάγκης.
                  
               
                     (66)
                  
                  
                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, που προσαρτάται στη ΣΕΕ και στη ΣΛΕΕ, η Δανία δεν συμμετέχει στη θέσπιση του παρόντος κανονισμού και, συνεπώς, δεν δεσμεύεται από αυτόν ούτε υπόκειται στη εφαρμογή του.
                  
               
                     (67)
                  
                  
                     Σύμφωνα με το άρθρο 3 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη ΣΕΕ και στη ΣΛΕΕ, η Ιρλανδία γνωστοποίησε την επιθυμία της να συμμετάσχει στην έκδοση και εφαρμογή του παρόντος κανονισμού.
                  
               
                     (68)
                  
                  
                     Είναι σκόπιμο να ευθυγραμμιστεί η περίοδος εφαρμογής του παρόντος κανονισμού με τον κανονισμό (ΕΕ, Ευρατόμ) 2020/2093 του Συμβουλίου (26).
                  
               
                     (69)
                  
                  
                     Προκειμένου να διασφαλιστεί η συνέχεια στην παροχή στήριξης στον σχετικό τομέα πολιτικής και να καταστεί δυνατό να ξεκινήσει η υλοποίηση από την αρχή του πολυετούς δημοσιονομικού πλαισίου 2021-2027, ο παρών κανονισμός θα πρέπει να τεθεί σε ισχύ επειγόντως και να εφαρμοστεί, με αναδρομικό αποτέλεσμα, από την 1η Ιανουαρίου 2021,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΚΕΦΑΛΑΙΟ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Αντικείμενο
            
               1.   Ο παρών κανονισμός θεσπίζει το Ταμείο Εσωτερικής Ασφάλειας («Ταμείο») για την περίοδο διάρκειας του πολυετούς δημοσιονομικού πλαισίου 2021-2027.
            
            
               2.   Ο παρών κανονισμός θεσπίζει:
               
                           α)
                        
                        
                           τον στόχο πολιτικής του Ταμείου·
                        
                     
                           β)
                        
                        
                           τους ειδικούς στόχους του Ταμείου και τα μέτρα για την υλοποίηση των εν λόγω ειδικών στόχων·
                        
                     
                           γ)
                        
                        
                           τον προϋπολογισμό για την περίοδο από την 1η Ιανουαρίου 2021 έως την 31η Δεκεμβρίου 2027·
                        
                     
                           δ)
                        
                        
                           τις μορφές ενωσιακής χρηματοδότησης και τους κανόνες για την παροχή της εν λόγω χρηματοδότησης.
                        
                     
         
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        1)
                     
                     
                        «συνδυαστική πράξη»: δράση που στηρίζεται από τον ενωσιακό προϋπολογισμό, μεταξύ άλλων, και στο πλαίσιο συνδυαστικού μηχανισμού κατά την έννοια του άρθρου 2 σημείο 6 του δημοσιονομικού κανονισμού, και η οποία συνδυάζει μη επιστρεπτέες μορφές στήριξης και/ή χρηματοδοτικά μέσα από τον προϋπολογισμό της Ένωσης με επιστρεπτέες μορφές στήριξης από ιδρύματα αναπτυξιακής χρηματοδότησης ή άλλα δημόσια χρηματοδοτικά ιδρύματα, καθώς και από εμπορικά χρηματοδοτικά ιδρύματα και επενδυτές·
                     
                  
                        2)
                     
                     
                        «αρμόδιες αρχές»: οι αρχές των κρατών μελών που είναι υπεύθυνες για την πρόληψη, την εξακρίβωση και τη διερεύνηση ποινικών αδικημάτων, όπως αναφέρεται στο άρθρο 87 παράγραφος 1 ΣΛΕΕ, συμπεριλαμβανομένων των αστυνομικών, τελωνειακών και άλλων εξειδικευμένων υπηρεσιών επιβολής του νόμου·
                     
                  
                        3)
                     
                     
                        «πρόληψη»: σχετικά με το έγκλημα, όλα τα μέτρα που αποσκοπούν στη μείωση, ή άλλως συμβάλλουν στη μείωση της εγκληματικότητας και της ανασφάλειας των πολιτών, όπως αναφέρονται στο άρθρο 2 παράγραφος 2 της απόφασης 2009/902/ΔΕΥ του Συμβουλίου (27)·
                     
                  
                        4)
                     
                     
                        «υποδομή ζωτικής σημασίας»: περιουσιακό στοιχείο, δίκτυο, σύστημα ή μέρος του, που είναι ουσιώδες για τη διατήρηση ζωτικών λειτουργιών της κοινωνίας, για την υγεία, για την ασφάλεια, για την οικονομική ή κοινωνική ευημερία των πολιτών, και που, αν διαταραχτεί, παραβιαστεί ή καταστραφεί, θα υπάρξει σημαντικός αντίκτυπος σε κράτος μέλος ή στην Ένωση, λόγω της αδυναμίας διατήρησης των λειτουργιών αυτών·
                     
                  
                        5)
                     
                     
                        «κυβερνοέγκλημα»: εγκλήματα των οποίων η διάπραξη απαιτεί συστήματα τεχνολογίας των πληροφοριών και των επικοινωνιών (συστήματα ΤΠΕ), είτε ως εργαλεία για τη διάπραξη του εγκλήματος είτε ως οι πρωταρχικούς στόχους του εγκλήματος («εγκλήματα που εξαρτώνται από τον κυβερνοχώρο»), ή παραδοσιακά εγκλήματα που μπορούν να αυξηθούν σε κλίμακα ή εμβέλεια με τη χρήση ηλεκτρονικών υπολογιστών, δικτύων υπολογιστών ή άλλων συστημάτων ΤΠΕ («εγκλήματα που διευκολύνονται από τον κυβερνοχώρο»)·
                     
                  
                        6)
                     
                     
                        «επιχειρησιακή δράση του κύκλου πολιτικής της ΕΕ/EMPACT»: δράση που αναλαμβάνεται στο πλαίσιο του κύκλου πολιτικής της ΕΕ για το οργανωμένο και το σοβαρό διεθνές έγκλημα, μέσω της ευρωπαϊκής πολυκλαδικής πλατφόρμας κατά των εγκληματικών απειλών (EMPACT), ο στόχος της οποίας είναι η καταπολέμηση των πλέον σοβαρών απειλών του σοβαρού και οργανωμένου εγκλήματος κατά της Ένωσης μέσω της ενθάρρυνσης της συνεργασίας μεταξύ των κρατών μελών, των θεσμικών οργάνων, φορέων, υπηρεσιών και οργανισμών της Ένωσης, και, κατά περίπτωση, τρίτων χωρών και διεθνών οργανισμών·
                     
                  
                        7)
                     
                     
                        «ανταλλαγή πληροφοριών»: η ασφαλής συλλογή, αποθήκευση, επεξεργασία, ανάλυση, προσπέλαση και μεταφορά πληροφοριών, οι οποίες ενδιαφέρουν τις αρχές που αναφέρονται στο άρθρο 87 της ΣΛΕΕ, καθώς και την Ευρωπόλ και άλλους σχετικούς οργανισμούς της Ένωσης, σε σχέση με την πρόληψη, την εξακρίβωση, τη διερεύνηση και τη δίωξη αξιόποινων πράξεων, ιδιαίτερα δε του διασυνοριακού, σοβαρού και οργανωμένου εγκλήματος και της τρομοκρατίας·
                     
                  
                        8)
                     
                     
                        «οργανωμένο έγκλημα»: κολάσιμη συμπεριφορά σχετιζόμενη με τη συμμετοχή σε εγκληματική οργάνωση, όπως ορίζεται στο άρθρο 1 σημείο 1 της απόφασης-πλαισίου 2008/841/ΔΕΥ του Συμβουλίου (28)·
                     
                  
                        9)
                     
                     
                        «ετοιμότητα»: κάθε ενέργεια που στοχεύει ειδικά στην πρόληψη ή τη μείωση κινδύνων που συνδέονται με πιθανές τρομοκρατικές επιθέσεις ή άλλα περιστατικά συνδεόμενα με την ασφάλεια εντός του πεδίου εφαρμογής του παρόντος κανονισμού·
                     
                  
                        10)
                     
                     
                        «μηχανισμός αξιολόγησης και παρακολούθησης Σένγκεν»: ο μηχανισμός αξιολόγησης και παρακολούθησης που ορίζεται στον κανονισμό (ΕΕ) αριθ. 1053/2013·
                     
                  
                        11)
                     
                     
                        «τρομοκρατία»: οποιαδήποτε εκ των εκ προθέσεως πράξεων και αδικημάτων που αναφέρονται στην οδηγία (ΕΕ) 2017/541 του Ευρωπαϊκού Κοινοβουλίου και του Συμβουλίου (29)·
                     
                  
                        12)
                     
                     
                        «κατάσταση έκτακτης ανάγκης»: οποιοδήποτε σχετικό με την ασφάλεια περιστατικό, νεοεμφανιζόμενη απειλή ή προσφάτως διαπιστωθείσα ευπάθεια εντός του πεδίου εφαρμογής του παρόντος κανονισμού, που έχει ή μπορεί να έχει σοβαρές συνέπειες για την ασφάλεια των προσώπων, των δημοσίων χώρων ή των υποδομών ζωτικής σημασίας σε ένα ή περισσότερα κράτη μέλη·
                     
                  
                        13)
                     
                     
                        «χρηματικό δόλωμα»: πραγματικό χρήμα που παρουσιάζεται κατά τη διάρκεια ποινικής έρευνας ως απόδειξη της ρευστότητας και φερεγγυότητας σε υπόπτους ή κάθε άλλα πρόσωπα τα οποία διαθέτουν πληροφορίες σχετικά με τη διαθεσιμότητα ή την παράδοση ή που ενεργούν ως διαμεσολαβητές, προκειμένου να εκτελέσουν μια εικονική αγορά με σκοπό τη σύλληψη υπόπτων, τον εντοπισμό παράνομων εγκαταστάσεων παραγωγής ή την εξάρθρωση ομάδας οργανωμένου εγκλήματος·
                     
                  
                        14)
                     
                     
                        «ριζοσπαστικοποίηση»: σταδιακή και σύνθετη διαδικασία που οδηγεί σε βίαιο εξτρεμισμό και τρομοκρατία και κατά την οποία ένα άτομο ή μια ομάδα ατόμων ασπάζεται μια ριζοσπαστική ιδεολογία ή πεποίθηση που αποδέχεται, χρησιμοποιεί ή επιτρέπει τη βία, συμπεριλαμβανομένων τρομοκρατικών πράξεων, για την επίτευξη συγκεκριμένου πολιτικού, θρησκευτικού ή ιδεολογικού σκοπού·
                     
                  
                        15)
                     
                     
                        «ειδικές δράσεις»: διακρατικά ή εθνικά έργα που αποφέρουν ενωσιακή προστιθέμενη αξία σύμφωνα με τους στόχους του Ταμείου και για τα οποία ένα, περισσότερα ή όλα τα κράτη μέλη μπορούν να λάβουν πρόσθετα κονδύλια για τα προγράμματά τους·
                     
                  
                        16)
                     
                     
                        «λειτουργική ενίσχυση»: μέρος του κονδυλίου που λαμβάνει ένα κράτος μέλος το οποίο μπορεί να χρησιμοποιηθεί για την ενίσχυση των δημόσιων αρχών για την εκπλήρωση καθηκόντων και την παροχή υπηρεσιών που συνιστούν δημόσια υπηρεσία για την Ένωση, στον βαθμό που συμβάλλουν στην εξασφάλιση υψηλού επιπέδου ασφάλειας στην Ένωση·
                     
                  
                        17)
                     
                     
                        «δράσεις της Ένωσης»: διακρατικά έργα ή έργα που παρουσιάζουν ιδιαίτερο ενδιαφέρον για την Ένωση και υλοποιούνται σύμφωνα με τους στόχους του Ταμείου.
                     
                  
         
            Άρθρο 3
            Στόχοι του Ταμείου
            
               1.   Στόχος πολιτικής του Ταμείου είναι να συμβάλει στην εξασφάλιση υψηλού επιπέδου ασφάλειας στην Ένωση, ιδίως με την πρόληψη και την καταπολέμηση της τρομοκρατίας και της ριζοσπαστικοποίησης, του σοβαρού και οργανωμένου εγκλήματος και του κυβερνοεγκλήματος, με την παροχή βοήθειας και την προστασία των θυμάτων εγκληματικών πράξεων, καθώς και με την προετοιμασία για την αντιμετώπιση περιστατικών, κινδύνων και κρίσεων που συνδέονται με την ασφάλεια, με την προστασία έναντι αυτών και με την αποτελεσματική διαχείρισή τους εντός του πεδίου εφαρμογής του παρόντος κανονισμού.
            
            
               2.   Στο πλαίσιο του στόχου πολιτικής που ορίζεται στην παράγραφο 1, το Ταμείο συμβάλλει στην επίτευξη των ακόλουθων ειδικών στόχων:
               
                           α)
                        
                        
                           βελτίωση και διευκόλυνση της ανταλλαγής πληροφοριών μεταξύ και εντός των αρμόδιων αρχών και των σχετικών φορέων, υπηρεσιών και οργανισμών της Ένωσης, καθώς και, κατά περίπτωση, με τρίτες χώρες και διεθνείς οργανισμούς·
                        
                     
                           β)
                        
                        
                           βελτίωση και ενίσχυση της διασυνοριακής συνεργασίας, συμπεριλαμβανομένων των κοινών επιχειρήσεων μεταξύ των αρμόδιων αρχών σε σχέση με την τρομοκρατία και το σοβαρό και οργανωμένο έγκλημα με διασυνοριακή διάσταση· και
                        
                     
                           γ)
                        
                        
                           στήριξη της ενίσχυσης των ικανοτήτων των κρατών μελών όσον αφορά την πρόληψη και την καταπολέμηση του εγκλήματος, της τρομοκρατίας και της ριζοσπαστικοποίησης, καθώς και τη διαχείριση περιστατικών, κινδύνων και κρίσεων που σχετίζονται με την ασφάλεια, μεταξύ άλλων μέσω αυξημένης συνεργασίας μεταξύ των δημόσιων αρχών, των σχετικών φορέων, υπηρεσιών και οργανισμών της Ένωσης, της κοινωνίας των πολιτών και ιδιωτικών εταίρων σε διαφορετικά κράτη μέλη.
                        
                     
            
               3.   Στο πλαίσιο των ειδικών στόχων που καθορίζονται στην παράγραφο 2, η υλοποίηση του Ταμείου γίνεται μέσω των μέτρων υλοποίησης που παρατίθενται στο παράρτημα II.
            
         
         
            Άρθρο 4
            Σεβασμός των θεμελιωδών δικαιωμάτων
            Οι δράσεις που χρηματοδοτούνται στο πλαίσιο του Ταμείου υλοποιούνται με πλήρη σεβασμό των θεμελιωδών δικαιωμάτων και της ανθρώπινης αξιοπρέπειας. Ειδικότερα, οι εν λόγω δράσεις είναι σύμφωνες με τον Χάρτη με την ενωσιακή νομοθεσία για την προστασία των δεδομένων και με την ευρωπαϊκή σύμβαση για την προάσπιση των δικαιωμάτων του ανθρώπου και των θεμελιωδών ελευθεριών (ΕΣΔΑ). Κατά την υλοποίηση δράσεων στο πλαίσιο του Ταμείου, τα κράτη μέλη δίδουν ιδιαίτερη προσοχή, όπου είναι δυνατόν, στην παροχή βοήθειας και προστασίας στα ευάλωτα πρόσωπα, κυρίως δε στα παιδιά και στους ασυνόδευτους ανηλίκους.
         
         
            Άρθρο 5
            Πεδίο της στήριξης
            
               1.   Στο πλαίσιο των στόχων του και σύμφωνα με τα μέτρα υλοποίησης που παρατίθενται στο παράρτημα II, το Ταμείο στηρίζει ιδίως δράσεις όπως εκείνες που απαριθμούνται στο παράρτημα III.
            
            
               2.   Για την επίτευξη των στόχων του, το Ταμείο μπορεί να στηρίζει, σύμφωνα με τις προτεραιότητες της Ένωσης, και με την επιφύλαξη κατάλληλων διασφαλίσεων, τις δράσεις, όπως αναφέρεται στο παράρτημα III, σε σχέση με τρίτες χώρες ή σε αυτές, ανάλογα με την περίπτωση, σύμφωνα με το άρθρο 19.
            
            
               3.   Όσον αφορά τις δράσεις που διεξάγονται σε τρίτες χώρες και σε σχέση με αυτές, η Επιτροπή και τα κράτη μέλη, μαζί με την Ευρωπαϊκή Υπηρεσία Εξωτερικής Δράσης (ΕΥΕΔ) και σύμφωνα με τις αντίστοιχες αρμοδιότητές τους, διασφαλίζουν τον συντονισμό με τις σχετικές ενωσιακές πολιτικές, στρατηγικές και μέσα. Ειδικότερα, διασφαλίζουν ότι οι δράσεις που διεξάγονται σε τρίτες χώρες και σε σχέση με αυτές:
               
                           α)
                        
                        
                           πραγματοποιούνται με συνέργεια και σε συνοχή με άλλες δράσεις εκτός της Ένωσης που στηρίζονται από άλλα μέσα της Ένωσης·
                        
                     
                           β)
                        
                        
                           είναι συνεπείς με την εξωτερική πολιτική της Ένωσης, τηρούν την αρχή της συνοχής των πολιτικών για την ανάπτυξη και συνάδουν με τα έγγραφα στρατηγικού προγραμματισμού για τη συγκεκριμένη περιοχή ή χώρα·
                        
                     
                           γ)
                        
                        
                           εστιάζονται σε μέτρα που δεν είναι προσανατολισμένα στην ανάπτυξη· και
                        
                     
                           δ)
                        
                        
                           εξυπηρετούν τα συμφέροντα των εσωτερικών πολιτικών της Ένωσης και συνάδουν με δραστηριότητες που αναλαμβάνονται εντός της Ένωσης.
                        
                     
            
               4.   Ο εξοπλισμός και τα συστήματα ΤΠΕ που χρηματοδοτούνται στο πλαίσιο του Ταμείου μπορούν να χρησιμοποιούνται στους συμπληρωματικούς τομείς που καλύπτονται από τον κανονισμό (ΕΕ) 2021/1148. Ο εν λόγω εξοπλισμός και τα εν λόγω συστήματα ΤΠΕ παραμένουν διαθέσιμα και δύνανται να αναπτυχθούν για τους στόχους του Ταμείου.
               Η χρήση εξοπλισμού στους συμπληρωματικούς τομείς όπως αναφέρεται στο πρώτο εδάφιο δεν υπερβαίνει το 30 % της συνολικής περιόδου χρήσης του εν λόγω εξοπλισμού.
               Τα συστήματα ΤΠΕ που χρησιμοποιούνται στους συμπληρωματικούς τομείς που αναφέρεται στο πρώτο εδάφιο παρέχουν δεδομένα και υπηρεσίες για την πρόληψη, την εξακρίβωση και τη διερεύνηση αξιόποινων πράξεων.
               Τα κράτη μέλη ενημερώνουν την Επιτροπή στις ετήσιες τους εκθέσεις επιδόσεων για τυχόν τέτοιες πρόσθετες χρήσεις και για τον τόπο ανάπτυξης του εξοπλισμού και των συστημάτων ΤΠΕ.
            
            
               5.   Τα ακόλουθα δεν είναι επιλέξιμα:
               
                           α)
                        
                        
                           δράσεις που περιορίζονται στη διατήρηση της δημόσιας τάξης σε εθνικό επίπεδο·
                        
                     
                           β)
                        
                        
                           δράσεις με στρατιωτικό ή αμυντικό σκοπό·
                        
                     
                           γ)
                        
                        
                           εξοπλισμός του οποίου ο πρωταρχικός σκοπός είναι ο τελωνειακός έλεγχος·
                        
                     
                           δ)
                        
                        
                           εξοπλισμός καταναγκασμού, συμπεριλαμβανομένων όπλων, πυρομαχικών, εκρηκτικών και ράβδων για την καταστολή ταραχών, εκτός αυτού για εκπαιδευτικούς σκοπούς·
                        
                     
                           ε)
                        
                        
                           αμοιβές πληροφοριοδοτών και χρηματικό δόλωμα εκτός του πλαισίου μιας επιχειρησιακής δράσης του κύκλου πολιτικής της ΕΕ/EMPACT.
                        
                     Κατά παρέκκλιση από το πρώτο εδάφιο, σε περίπτωση κατάστασης έκτακτης ανάγκης, δράσεις που αναφέρονται στο στοιχείο α) του πρώτου εδαφίου μπορούν να θεωρηθούν επιλέξιμες.
            
         
         ΚΕΦΑΛΑΙΟ II
         
            ΔΗΜΟΣΙΟΝΟΜΙΚΟ ΠΛΑΙΣΙΟ ΚΑΙ ΠΛΑΙΣΙΟ ΥΛΟΠΟΙΗΣΗΣ
         
         
            ΤΜΗΜΑ 1
         
         
            
               Κοινές διατάξεις
            
         
         
            Άρθρο 6
            Γενικές αρχές
            
               1.   Η στήριξη που παρέχεται στο πλαίσιο του Ταμείου συμπληρώνει την εθνική, περιφερειακή και τοπική παρέμβαση, και επικεντρώνεται στην παροχή ενωσιακής προστιθέμενης αξίας στην επίτευξη των στόχων του Ταμείου.
            
            
               2.   Η Επιτροπή και τα κράτη μέλη διασφαλίζουν ότι η στήριξη που παρέχεται στο πλαίσιο του Ταμείου και από τα κράτη μέλη είναι συνεπής προς τις σχετικές δράσεις, πολιτικές και προτεραιότητες της Ένωσης και συμπληρωματική της στήριξης που παρέχεται στο πλαίσιο άλλων ενωσιακών μέσων.
            
            
               3.   Το Ταμείο υλοποιείται υπό καθεστώς επιμερισμένης, άμεσης ή έμμεσης διαχείρισης σύμφωνα με το άρθρο 62 παράγραφος 1 πρώτο εδάφιο στοιχεία α), β) και γ) του δημοσιονομικού κανονισμού.
            
         
         
            Άρθρο 7
            Προϋπολογισμός
            
               1.   Το χρηματοδοτικό κονδύλιο για την υλοποίηση του Ταμείου για την περίοδο από 1ης Ιανουαρίου 2021 έως 31 Δεκεμβρίου 2027 ανέρχεται σε 1 931 000 000 EUR σε τρέχουσες τιμές.
            
            
               2.   Το χρηματοδοτικό κονδύλιο χρησιμοποιείται ως ακολούθως:
               
                           α)
                        
                        
                           1 352 000 000 EUR διατίθενται στα προγράμματα των κρατών μελών·
                        
                     
                           β)
                        
                        
                           579 000 000 EUR διατίθενται στο θεματικό μέσο που αναφέρεται στο άρθρο 8.
                        
                     
            
               3.   Με πρωτοβουλία της Επιτροπής, έως το 0,84 % του χρηματοδοτικού κονδυλίου διατίθεται σε τεχνική βοήθεια για την υλοποίηση του Ταμείου όπως αναφέρεται στο άρθρο 35 του κανονισμού (ΕΕ) 2021/1060.
            
            
               4.   Σύμφωνα με το άρθρο 26 του κανονισμού (ΕΕ) 2021/1060, έως το 5 % των αρχικών κονδυλίων που κατανέμονται σε κράτος μέλος από οποιοδήποτε από τα ταμεία στο πλαίσιο του εν λόγω κανονισμού υπό επιμερισμένη διαχείριση μπορεί να μεταφερθεί στο Ταμείο υπό καθεστώς άμεσης ή έμμεσης διαχείρισης κατόπιν αιτήματος του εν λόγω κράτους μέλους. Η Επιτροπή εκτελεί τους εν λόγω πόρους άμεσα, σύμφωνα με το άρθρο 62 παράγραφος 1 πρώτο εδάφιο στοιχείο α) του δημοσιονομικού κανονισμού, ή έμμεσα, σύμφωνα με το στοιχείο γ) του εν λόγω εδαφίου. Οι πόροι αυτοί χρησιμοποιούνται προς όφελος του οικείου κράτους μέλους.
            
         
         
            Άρθρο 8
            Γενικές διατάξεις σχετικά με την υλοποίηση του θεματικού μέσου
            
               1.   Το ποσό που αναφέρεται στο άρθρο 7 παράγραφος 2 στοιχείο β) κατανέμεται με ευέλικτο τρόπο, μέσω θεματικού μέσου υπό καθεστώς επιμερισμένης, άμεσης ή έμμεσης διαχείρισης, όπως καθορίζεται στα προγράμματα εργασίας.
               Η χρηματοδότηση από το θεματικό μέσο χρησιμοποιείται για τις συνιστώσες του, οι οποίες είναι οι εξής:
               
                           α)
                        
                        
                           ειδικές δράσεις·
                        
                     
                           β)
                        
                        
                           δράσεις της Ένωσης· και
                        
                     
                           γ)
                        
                        
                           βοήθεια έκτακτης ανάγκης όπως αναφέρεται στο άρθρο 25.
                        
                     Η τεχνική βοήθεια με πρωτοβουλία της Επιτροπής, όπως αναφέρεται στο άρθρο 35 του κανονισμού (ΕΕ) 2021/1060, λαμβάνει επίσης στήριξη από το ποσό που αναφέρεται στο άρθρο 7 παράγραφος 2 στοιχείο β) του παρόντος κανονισμού.
            
            
               2.   Η χρηματοδότηση από το θεματικό μέσο προορίζεται για την υλοποίηση προτεραιοτήτων με υψηλή ενωσιακή προστιθέμενη αξία ή για να χρησιμοποιηθεί για την απόκριση σε επείγουσες ανάγκες σύμφωνα με τις συμφωνηθείσες προτεραιότητες της Ένωσης όπως αναφέρεται στο παράρτημα II. Η χρηματοδότηση από το θεματικό μέσο χρησιμοποιείται για τη στήριξη δράσεων που διεξάγονται σε τρίτες χώρες ή σε σχέση με αυτές, στο πλαίσιο των στόχων του Ταμείου, ιδίως για τη συμβολή στην καταπολέμηση και την πρόληψη του εγκλήματος, συμπεριλαμβανομένης της παράνομης διακίνησης ναρκωτικών, της εμπορίας ανθρώπων και της καταπολέμησης των διασυνοριακών εγκληματικών δικτύων λαθραίας διακίνησης.
               Η κατανομή των πόρων του θεματικού μέσου μεταξύ των διαφόρων προτεραιοτήτων είναι, στο μέτρο του δυνατού, αναλογική σε σχέση με τις προκλήσεις και τις ανάγκες, ώστε να διασφαλίζεται ότι οι στόχοι του Ταμείου επιτυγχάνονται.
            
            
               3.   Η Επιτροπή συνεργάζεται με οργανώσεις της κοινωνίας των πολιτών και σχετικά δίκτυα, ιδίως ενόψει της προετοιμασίας και αξιολόγησης των προγραμμάτων εργασίας για τις δράσεις της Ένωσης που χρηματοδοτούνται στο πλαίσιο του Ταμείου.
            
            
               4.   Όταν η χρηματοδότηση από το θεματικό μέσο παρέχεται υπό άμεση ή έμμεση διαχείριση στα κράτη μέλη, η Επιτροπή εξασφαλίζει ότι δεν επιλέγονται έργα που επηρεάζονται από αιτιολογημένη γνώμη της Επιτροπής όσον αφορά διαδικασίες επί παραβάσει δυνάμει του άρθρου 258 ΣΛΕΕ τα οποία θέτουν εν αμφιβόλω τη νομιμότητα και την κανονικότητα των δαπανών ή τις επιδόσεις των εν λόγω έργων.
            
            
               5.   Για τους σκοπούς του άρθρου 23 και του άρθρου 24 παράγραφος 2 του κανονισμού (ΕΕ) 2021/1060, όταν η χρηματοδότηση από το θεματικό μέσο εκτελείται υπό επιμερισμένη διαχείριση, το οικείο κράτος μέλος διασφαλίζει και η Επιτροπή αξιολογεί κατά πόσον οι προβλεπόμενες δράσεις δεν επηρεάζονται από αιτιολογημένη γνώμη της Επιτροπής όσον αφορά διαδικασίες επί παραβάσει δυνάμει του άρθρου 258 ΣΛΕΕ που θέτουν εν αμφιβόλω τη νομιμότητα και την κανονικότητα των δαπανών ή τις επιδόσεις των δράσεων.
            
            
               6.   Η Επιτροπή καθορίζει το συνολικό ποσό που διατίθεται για το θεματικό μέσο στο πλαίσιο των ετήσιων πιστώσεων του προϋπολογισμού της Ένωσης.
            
            
               7.   Η Επιτροπή λαμβάνει, μέσω εκτελεστικών πράξεων, αποφάσεις χρηματοδότησης, όπως αναφέρεται στο άρθρο 110 του δημοσιονομικού κανονισμού, για το θεματικό μέσο, στις οποίες καθορίζονται στόχοι και δράσεις προς στήριξη και προσδιορίζονται τα ποσά για κάθε μία από τις συνιστώσες, όπως αναφέρονται στην παράγραφο 1 δεύτερο εδάφιο του παρόντος άρθρου. Οι εν λόγω αποφάσεις χρηματοδότησης καθορίζουν, κατά περίπτωση, το συνολικό ποσό που προορίζεται για τις συνδυαστικές πράξεις. Οι αποφάσεις χρηματοδότησης μπορούν να είναι ετήσιες ή πολυετείς και μπορούν να καλύπτουν μία ή περισσότερες συνιστώσες του θεματικού μέσου που αναφέρονται στην παράγραφο 1 δεύτερο εδάφιο του παρόντος άρθρου. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 33 παράγραφος 3 του παρόντος κανονισμού.
            
            
               8.   Μετά την έγκριση απόφασης χρηματοδότησης, όπως αναφέρεται στην παράγραφο 7, η Επιτροπή μπορεί να τροποποιήσει αναλόγως τα προγράμματα των κρατών μελών.
            
         
         
            ΤΜΗΜΑ 2
         
         
            
               Στήριξη και υλοποίηση υπό επιμερισμένη διαχείρισή
            
         
         
            Άρθρο 9
            Πεδίο εφαρμογής
            
               1.   Το παρόν τμήμα ισχύει για το ποσό που αναφέρεται στο άρθρο 7 παράγραφος 2 στοιχείο α), καθώς και για τους πρόσθετους πόρους προς υλοποίηση υπό επιμερισμένη διαχείριση σύμφωνα με την απόφαση χρηματοδότησης για το θεματικό μέσο που αναφέρεται στο άρθρο 8.
            
            
               2.   Η στήριξη βάσει του παρόντος τμήματος υλοποιείται υπό επιμερισμένη διαχείριση, σύμφωνα με το άρθρο 63 του δημοσιονομικού κανονισμού και τον κανονισμό (ΕΕ) 2021/1060.
            
         
         
            Άρθρο 10
            Δημοσιονομικοί πόροι
            
               1.   Το ποσό που αναφέρεται στο άρθρο 7 παράγραφος 2 στοιχείο α) διατίθεται στα προγράμματα των κρατών μελών ενδεικτικά ως ακολούθως:
               
                           α)
                        
                        
                           1 127 000 000 EUR σύμφωνα με το παράρτημα I·
                        
                     
                           β)
                        
                        
                           225 000 000 EUR για την προσαρμογή των κονδυλίων στα προγράμματα των κρατών μελών, όπως αναφέρεται στο άρθρο 14 παράγραφος 1.
                        
                     
            
               2.   Σε περίπτωση που το ποσό που αναφέρεται στην παράγραφο 1 στοιχείο β) του παρόντος άρθρου δεν έχει πλήρως κατανεμηθεί, το υπόλοιπο ποσό μπορεί να προστεθεί στο ποσό που αναφέρεται στο άρθρο 7 παράγραφος 2 στοιχείο β).
            
         
         
            Άρθρο 11
            Ποσοστά προχρηματοδότησης
            
               1.   Σύμφωνα με το άρθρο 90 παράγραφος 4 του κανονισμού (ΕΕ) 2021/1060, η προχρηματοδότηση για το Ταμείο καταβάλλεται σε ετήσιες δόσεις πριν από την 1η Ιουλίου κάθε έτους, ανάλογα με τη διαθεσιμότητα των κονδυλίων, ως εξής:
               
                           α)
                        
                        
                           2021: 4 %
                        
                     
                           β)
                        
                        
                           2022: 3 %
                        
                     
                           γ)
                        
                        
                           2023: 5 %
                        
                     
                           δ)
                        
                        
                           2024: 5 %
                        
                     
                           ε)
                        
                        
                           2025: 5 %
                        
                     
                           στ)
                        
                        
                           2026: 5 %
                        
                     
            
               2.   Εάν ένα πρόγραμμα κράτους μέλους εγκριθεί μετά την 1η Ιουλίου 2021, οι προ της έγκρισης δόσεις καταβάλλονται κατά το έτος της έγκρισής του.
            
         
         
            Άρθρο 12
            Ποσοστά συγχρηματοδότησης
            
               1.   Η συνεισφορά από τον προϋπολογισμό της Ένωσης δεν υπερβαίνει το 75 % της συνολικής επιλέξιμης δαπάνης για ένα έργο.
            
            
               2.   Η συνεισφορά από τον προϋπολογισμό της Ένωσης μπορεί να αυξηθεί στο 90 % της συνολικής επιλέξιμης δαπάνης για έργα που εκτελούνται στο πλαίσιο ειδικών δράσεων.
            
            
               3.   Η συνεισφορά από τον προϋπολογισμό της Ένωσης μπορεί να αυξηθεί στο 90 % της συνολικής επιλέξιμης δαπάνης για τις δράσεις που παρατίθενται στο παράρτημα IV.
            
            
               4.   Η συνεισφορά από τον προϋπολογισμό της Ένωσης μπορεί να αυξηθεί στο 100 % της συνολικής επιλέξιμης δαπάνης για λειτουργική ενίσχυση.
            
            
               5.   Η συνεισφορά από τον προϋπολογισμό της Ένωσης μπορεί να αυξηθεί στο 100 % της συνολικής επιλέξιμης δαπάνης για τη βοήθεια έκτακτης ανάγκης όπως αναφέρεται στο άρθρο 25.
            
            
               6.   Η συνεισφορά από τον προϋπολογισμό της Ένωσης μπορεί να αυξηθεί στο 100 % της συνολικής επιλέξιμης δαπάνης για τεχνική βοήθεια με πρωτοβουλία των κρατών μελών εντός των ορίων που θέτει το άρθρο 36 παράγραφος 5 στοιχείο β) σημείο vi) του κανονισμού (ΕΕ) 2021/1060.
            
            
               7.   Η απόφαση της Επιτροπής για την έγκριση προγράμματος κράτους μέλους καθορίζει το ποσοστό συγχρηματοδότησης και το ανώτατο ποσό στήριξης από το Ταμείο για τα είδη δράσεων που καλύπτονται από τη συνεισφορά που αναφέρεται στις παραγράφους 1 έως 6.
            
            
               8.   Η απόφαση της Επιτροπής για την έγκριση προγράμματος κράτους μέλους ορίζει για κάθε είδος δράσης αν το ποσοστό συγχρηματοδότησης εφαρμόζεται όσον αφορά:
               
                           α)
                        
                        
                           το σύνολο της συνεισφοράς, συμπεριλαμβανομένης της δημόσιας και ιδιωτικής συνεισφοράς·
                        
                     
                           β)
                        
                        
                           τη δημόσια συνεισφορά μόνο.
                        
                     
         
         
            Άρθρο 13
            Προγράμματα των κρατών μελών
            
               1.   Κάθε κράτος μέλος εξασφαλίζει ότι οι προτεραιότητες των προγραμμάτων του είναι συνεπείς με τις προτεραιότητες και τις προκλήσεις της Ένωσης στον τομέα της ασφάλειας και ανταποκρίνονται σε αυτές, καθώς και ότι συνάδουν πλήρως με το σχετικό ενωσιακό κεκτημένο και τις συμφωνηθείσες προτεραιότητές της. Κατά τον καθορισμό των προτεραιοτήτων των προγραμμάτων τους, τα κράτη μέλη εξασφαλίζουν ότι τα μέτρα υλοποίησης που αναφέρονται στο παράρτημα II λαμβάνονται επαρκώς υπόψη στα προγράμματά τους.
               Η Επιτροπή αξιολογεί τα προγράμματα των κρατών μελών σύμφωνα με το άρθρο 23 του κανονισμού (ΕΕ) 2021/1060.
            
            
               2.   Για τους σκοπούς της παραγράφου 1, και με την επιφύλαξη της παραγράφου 3 του παρόντος άρθρου, κάθε κράτος μέλος κατανέμει:
               
                           α)
                        
                        
                           τουλάχιστον το 10 % των πόρων που κατανέμονται βάσει του άρθρου 10 παράγραφος 1 στον ειδικό στόχο που ορίζεται στο άρθρο 3 παράγραφος 2 στοιχείο α)· και
                        
                     
                           β)
                        
                        
                           τουλάχιστον το 10 % των πόρων που κατανέμονται βάσει του άρθρου 10 παράγραφος 1 στον ειδικό στόχο που ορίζεται στο άρθρο 3 παράγραφος 2 στοιχείο β)·
                        
                     
            
               3.   Ένα κράτος μέλος δύναται να κατανείμει λιγότερο από τα ελάχιστα ποσοστά που αναφέρονται στην παράγραφο 2 μόνον εφόσον παρέχει λεπτομερή επεξήγηση στο πρόγραμμά του ως προς τους λόγους για τους οποίους η επίτευξη του σχετικού στόχου δεν τίθεται σε κίνδυνο με τη διάθεση πόρων κάτω από το εν λόγω επίπεδο.
            
            
               4.   Η Επιτροπή εξασφαλίζει ότι οι γνώσεις και η εμπειρογνωμοσύνη των σχετικών αποκεντρωμένων οργανισμών λαμβάνονται υπόψη κατά την ανάπτυξη των προγραμμάτων των κρατών μελών σε πρώιμο στάδιο και έγκαιρα.
            
            
               5.   Προκειμένου να αποφευχθούν αλληλεπικαλύψεις, τα κράτη μέλη διαβουλεύονται με τους αρμόδιους ενωσιακούς φορείς, υπηρεσίες και οργανισμούς σχετικά με τον σχεδιασμό των δράσεών τους, ιδίως κατά την υλοποίηση επιχειρησιακών δράσεων του κύκλου πολιτικής της ΕΕ/EMPACT ή δράσεων που συντονίζονται από την κοινή ειδική ομάδα δράσης για την καταπολέμηση του κυβερνοεγκλήματος (J-CAT), καθώς και σχετικά με τον σχεδιασμό δραστηριοτήτων κατάρτισης.
            
            
               6.   Η Επιτροπή μπορεί να συμπεριλάβει σχετικούς αποκεντρωμένους οργανισμούς στα καθήκοντα παρακολούθησης και αξιολόγησης, που ορίζονται στο τμήμα 5, ιδίως για να εξασφαλιστεί ότι οι δράσεις που υλοποιούνται με τη στήριξη του Ταμείου συνάδουν με το σχετικό ενωσιακό κεκτημένο και τις συμφωνηθείσες προτεραιότητες της Ένωσης.
            
            
               7.   Το 35 %, κατ’ ανώτατο όριο, των κονδυλίων που διατίθενται σε πρόγραμμα κράτους μέλους μπορούν να χρησιμοποιηθούν για την αγορά εξοπλισμού, μεταφορικών μέσων ή την κατασκευή εγκαταστάσεων που συνδέονται με την ασφάλεια. Το εν λόγω ανώτατο όριο δεν επιτρέπεται να υπερβαίνεται παρά μόνο σε δεόντως αιτιολογημένες περιπτώσεις.
            
            
               8.   Στα προγράμματά τους, τα κράτη μέλη δίνουν προτεραιότητα στην κάλυψη:
               
                           α)
                        
                        
                           των συμφωνημένων προτεραιοτήτων της Ένωσης και του κεκτημένου στον τομέα της ασφάλειας, ιδίως της αποδοτικής ανταλλαγής σχετικών και επακριβών πληροφοριών και της υλοποίησης των συνιστωσών του πλαισίου διαλειτουργικότητας των συστημάτων πληροφοριών της ΕΕ·
                        
                     
                           β)
                        
                        
                           των συστάσεων με δημοσιονομικές επιπτώσεις που γίνονται στο πλαίσιο του κανονισμού (ΕΕ) αριθ. 1053/2013 και εμπίπτουν στο πεδίο εφαρμογής του παρόντος κανονισμού·
                        
                     
                           γ)
                        
                        
                           των συγκεκριμένων ανά χώρα ελλείψεων με δημοσιονομικές επιπτώσεις που εντοπίζονται στο πλαίσιο της εκτίμησης των αναγκών, όπως οι συστάσεις του Ευρωπαϊκού Εξαμήνου στον τομέα της διαφθοράς.
                        
                     
            
               9.   Εφόσον είναι αναγκαίο, το εν λόγω πρόγραμμα κράτους μέλους τροποποιείται σύμφωνα με το άρθρο 24 του κανονισμού (ΕΕ) 2021/1060 προκειμένου να ληφθούν υπόψη οι συστάσεις που αναφέρονται στην παράγραφο 8 στοιχείο β) του παρόντος άρθρου.
            
            
               10.   Τα κράτη μέλη επιδιώκουν ιδίως την εφαρμογή στα προγράμματά τους των δράσεων που απαριθμούνται στο παράρτημα IV. Για την αντιμετώπιση απρόβλεπτων ή νέων περιστάσεων και για να διασφαλιστεί η αποτελεσματική εκτέλεση της χρηματοδότησης, η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 32 για την τροποποίηση του παραρτήματος IV.
            
            
               11.   Όταν ένα κράτος μέλος αποφασίσει να υλοποιήσει με τη στήριξη του Ταμείου ένα έργο με τρίτη χώρα ή σε τρίτη χώρα ή σε σχέση με τρίτη χώρα, το οικείο κράτος μέλος διαβουλεύεται με την Επιτροπή πριν από την έγκριση του έργου.
            
            
               12.   Ο προγραμματισμός που αναφέρεται στο άρθρο 22 παράγραφος 5 του κανονισμού (ΕΕ) 2021/1060 βασίζεται στα είδη παρέμβασης που καθορίζονται στον πίνακα 2 του παραρτήματος VI του παρόντος κανονισμού και περιλαμβάνει ενδεικτική κατανομή των προγραμματισμένων πόρων ανά είδος παρέμβασης στο πλαίσιο κάθε ειδικού στόχου όπως ορίζεται στο άρθρο 3 παράγραφος 2 του παρόντος κανονισμού.
            
         
         
            Άρθρο 14
            Ενδιάμεση επανεξέταση
            
               1.   Το 2024 η Επιτροπή θα κατανείμει στα οικεία προγράμματα των κρατών μελών το συμπληρωματικό ποσό που αναφέρεται στο άρθρο 10 παράγραφος 1 στοιχείο β) σύμφωνα με τα κριτήρια που αναφέρονται στο σημείο 2 της πρώτης παραγράφου του παραρτήματος I. Η χρηματοδότηση εφαρμόζεται από 1ης Ιανουαρίου 2025.
            
            
               2.   Όταν τουλάχιστον το 10 % του αρχικού κονδυλίου ενός προγράμματος που αναφέρεται στο άρθρο 10 παράγραφος 1 στοιχείο α) του παρόντος κανονισμού δεν έχει καλυφθεί με αιτήσεις που υποβάλλονται σύμφωνα με το άρθρο 91 του κανονισμού (ΕΕ) 2021/1060, το οικείο κράτος μέλος δεν είναι επιλέξιμο να λάβει το συμπληρωματικό κονδύλιο για το πρόγραμμά του που αναφέρεται στο άρθρο 10 παράγραφος 1 στοιχείο β) του παρόντος κανονισμού.
            
            
               3.   Κατά την κατανομή των πόρων από το θεματικό μέσο που αναφέρεται στο άρθρο 8 του παρόντος κανονισμού από την 1η Ιανουαρίου 2025, η Επιτροπή λαμβάνει υπόψη την πρόοδο που έχει σημειωθεί από τα κράτη μέλη όσον αφορά την επίτευξη των ορόσημων του πλαισίου επιδόσεων που αναφέρεται στο άρθρο 16 του κανονισμού (ΕΕ) 2021/1060, και τις ατέλειες που έχουν επισημανθεί κατά την υλοποίηση.
            
         
         
            Άρθρο 15
            Ειδικές δράσεις
            
               1.   Τα κράτη μέλη δύνανται να λαμβάνουν χρηματοδότηση για ειδικές δράσεις, επιπλέον του κατανεμηθέντος σε αυτά ποσού, σύμφωνα με το άρθρο 10 παράγραφος 1 υπό την προϋπόθεση ότι η εν λόγω χρηματοδότηση επισημαίνεται ακολούθως ως ειδικά προβλεπόμενη για τον σκοπό αυτό στο πρόγραμμα και χρησιμοποιείται για να συμβάλει στην υλοποίηση των στόχων του Ταμείου, συμπεριλαμβανομένης της κάλυψης νεοεμφανιζόμενων απειλών.
            
            
               2.   Η χρηματοδότηση για ειδικές δράσεις δεν πρέπει να χρησιμοποιείται για άλλες δράσεις του προγράμματος του κράτους μέλους, εκτός σε δεόντως αιτιολογημένες περιστάσεις και όπως εγκρίνεται από την Επιτροπή μέσω της τροποποίησης του προγράμματος του κράτους μέλους.
            
         
         
            Άρθρο 16
            Λειτουργική ενίσχυση
            
               1.   Τα κράτη μέλη μπορούν να χρησιμοποιήσουν ποσοστό μέχρι 20 % του ποσού που διατίθεται από το Ταμείο στο πρόγραμμά τους για να χρηματοδοτήσουν τη λειτουργική ενίσχυση των δημόσιων αρχών που είναι υπεύθυνες για την εκπλήρωση καθηκόντων και την παροχή υπηρεσιών που συνιστούν δημόσια υπηρεσία για την Ένωση.
            
            
               2.   Όταν τα κράτη μέλη χρησιμοποιούν λειτουργική ενίσχυση, συμμορφώνονται με το κεκτημένο της Ένωσης στον τομέα της ασφάλειας.
            
            
               3.   Τα κράτη μέλη επεξηγούν στο πρόγραμμά τους και στις ετήσιες εκθέσεις επιδόσεων, που αναφέρονται στο άρθρο 30, τον τρόπο με τον οποίο η χρήση της λειτουργικής ενίσχυσης συμβάλλει στην επίτευξη των στόχων του Ταμείου. Πριν από την έγκριση του προγράμματος κράτους μέλους, η Επιτροπή αξιολογεί την αρχική κατάσταση στα κράτη μέλη που έχουν δηλώσει την πρόθεσή τους να χρησιμοποιήσουν λειτουργική ενίσχυση, λαμβάνοντας υπόψη τις πληροφορίες που παρέχονται από τα εν λόγω κράτη μέλη, καθώς και τυχόν συστάσεις από μηχανισμούς ελέγχου της ποιότητας και αξιολόγησης, όπως ο μηχανισμός αξιολόγησης και παρακολούθησης του Σένγκεν ή άλλοι μηχανισμοί ελέγχου της ποιότητας και αξιολόγησης, κατά περίπτωση.
            
            
               4.   Η λειτουργική ενίσχυση επικεντρώνεται σε δράσεις που καλύπτονται από δαπάνες όπως ορίζονται στο παράρτημα VII.
            
            
               5.   Για την αντιμετώπιση απρόβλεπτων ή νέων περιστάσεων ή για την εξασφάλιση της αποτελεσματικής εκτέλεσης της χρηματοδότησης, η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 32 για την τροποποίηση του παραρτήματος VII όσον αφορά της δαπάνες που είναι επιλέξιμες για λειτουργική ενίσχυση.
            
         
         
            Άρθρο 17
            Διαχειριστικές επαληθεύσεις και έλεγχοι έργων που εκτελούνται από διεθνείς οργανισμούς
            
               1.   Το παρόν άρθρο εφαρμόζεται σε διεθνείς οργανισμούς ή εξειδικευμένους οργανισμούς αυτών όπως αναφέρεται στο άρθρο 62 παράγραφος 1 πρώτο εδάφιο στοιχείο γ) σημείο ii) του δημοσιονομικού κανονισμού των οποίων τα συστήματα, οι κανόνες και οι διαδικασίες έχουν αξιολογηθεί θετικά από την Επιτροπή σύμφωνα με το άρθρο 154 παράγραφοι 4 και 7 του εν λόγω κανονισμού ως κατάλληλα για τον σκοπό της έμμεσης εκτέλεσης επιχορηγήσεων χρηματοδοτούμενων από τον προϋπολογισμό της Ένωσης («διεθνείς οργανισμοί»).
            
            
               2.   Με την επιφύλαξη του άρθρου 83 πρώτο εδάφιο στοιχείο α) του κανονισμού (ΕΕ) 2021/1060 και του άρθρου 129 του δημοσιονομικού κανονισμού, όταν ο διεθνής οργανισμός είναι δικαιούχος κατά τον ορισμό του άρθρου 2 σημείο 9 του κανονισμού (ΕΕ) 2021/1060, η διαχειριστική αρχή δεν υποχρεούται να πραγματοποιεί τις διαχειριστικές επαληθεύσεις που αναφέρονται στο άρθρο 74 παράγραφος 1 πρώτο εδάφιο στοιχείο α) του κανονισμού (ΕΕ) 2021/1060, υπό την προϋπόθεση ότι ο διεθνής οργανισμός υποβάλλει στη διαχειριστική αρχή τα έγγραφα που αναφέρονται στο άρθρο 155 παράγραφος 1 πρώτο εδάφιο στοιχεία α), β) και γ) του δημοσιονομικού κανονισμού.
            
            
               3.   Με την επιφύλαξη του άρθρου 155 παράγραφος 1 πρώτο εδάφιο στοιχείο γ) του δημοσιονομικού κανονισμού, η διαχειριστική δήλωση που υποβάλλεται από τον διεθνή οργανισμό επιβεβαιώνει ότι το έργο συνάδει προς το εφαρμοστέο δίκαιο και τους όρους για τη στήριξη του έργου.
            
            
               4.   Επιπλέον, όταν οι δαπάνες πρέπει να επιστραφούν σύμφωνα με το άρθρο 53 παράγραφος 1 στοιχείο α) του κανονισμού (ΕΕ) 2021/1060, η διαχειριστική δήλωση που υποβάλλεται από τον διεθνή οργανισμό επιβεβαιώνει ότι:
               
                           α)
                        
                        
                           τα τιμολόγια και τα αποδεικτικά πληρωμής τους από τον δικαιούχο έχουν επαληθευτεί·
                        
                     
                           β)
                        
                        
                           τα λογιστικά στοιχεία ή οι λογιστικοί κωδικοί που τηρεί ο δικαιούχος για συναλλαγές συνδεόμενες με τις δαπάνες που δηλώνονται στη διαχειριστική αρχή έχουν επαληθευτεί.
                        
                     
            
               5.   Σε περίπτωση που τα έξοδα πρέπει να επιστραφούν σύμφωνα με το άρθρο 53 παράγραφος 1 στοιχείο β), γ) ή δ) του κανονισμού (ΕΕ) 2021/1060, η διαχειριστική δήλωση που υποβάλλεται από τον διεθνή οργανισμό επιβεβαιώνει ότι πληρούνται οι προϋποθέσεις για την επιστροφή των δαπανών.
            
            
               6.   Τα έγγραφα που αναφέρονται στο άρθρο 155 παράγραφος 1 πρώτο εδάφιο στοιχεία α) και γ) του δημοσιονομικού κανονισμού προσκομίζονται στη διαχειριστική αρχή μαζί με κάθε αίτηση πληρωμής υποβαλλόμενη από τον δικαιούχο.
            
            
               7.   Ο δικαιούχος υποβάλλει ετησίως τους λογαριασμούς στη διαχειριστική αρχή έως τις 15 Οκτωβρίου. Οι λογαριασμοί συνοδεύονται από γνωμοδότηση ανεξάρτητου ελεγκτικού φορέα, η οποία έχει συνταχθεί σύμφωνα με τα διεθνώς αποδεκτά ελεγκτικά πρότυπα. Η εν λόγω γνωμοδότηση διαπιστώνει κατά πόσο τα εφαρμοζόμενα συστήματα ελέγχου λειτουργούν εύρυθμα και είναι αποδοτικά ως προς το κόστος και κατά πόσον οι υποκείμενες πράξεις είναι νόμιμες και κανονικές. Η εν λόγω γνωμοδότηση αναφέρει επίσης κατά πόσον οι ελεγκτικές εργασίες θέτουν υπό αμφισβήτηση τους ισχυρισμούς που διατυπώνονται στις διαχειριστικές δηλώσεις, που υποβάλλονται από τον διεθνή οργανισμό συμπεριλαμβανομένων πληροφοριών για υπόνοιες απάτης. Η εν λόγω γνωμοδότηση παρέχει εξασφάλιση ότι οι δαπάνες που περιλαμβάνονται στις αιτήσεις πληρωμής που υποβάλλει ο διεθνής οργανισμός στη διαχειριστική αρχή είναι νόμιμη και κανονική.
            
            
               8.   Με την επιφύλαξη των υφιστάμενων δυνατοτήτων για τη διενέργεια περαιτέρω ελέγχων όπως αναφέρεται στο άρθρο 127 του δημοσιονομικού κανονισμού, η διαχειριστική αρχή συντάσσει τη διαχειριστική δήλωση που αναφέρεται στο άρθρο 74 παράγραφος 1 πρώτο εδάφιο στοιχείο στ) του κανονισμού (ΕΕ) 2021/1060. Η διαχειριστική αρχή ενεργεί προς τούτο βασιζόμενη στα έγγραφα που παρέχονται από τον διεθνή οργανισμό δυνάμει των παραγράφων 2 έως 5 και 7 του παρόντος άρθρου, αντί να βασίζεται στις διαχειριστικές επαληθεύσεις που αναφέρονται στο άρθρο 74 παράγραφος 1 του εν λόγω κανονισμού.
            
            
               9.   Το έγγραφο καθορισμού των όρων για τη στήριξη το οποίο αναφέρεται άρθρο 73 παράγραφος 3 του κανονισμού (ΕΕ) 2021/1060 περιλαμβάνει τις απαιτήσεις που ορίζονται στο παρόν άρθρο.
            
            
               10.   Η παράγραφος 2 δεν εφαρμόζεται και κατά συνέπεια μία διαχειριστική αρχή απαιτείται να διενεργεί διαχειριστικές επαληθεύσεις, εάν:
               
                           α)
                        
                        
                           η εν λόγω διαχειριστική αρχή εντοπίσει συγκεκριμένο κίνδυνο παρατυπίας ή ένδειξη απάτης σε σχέση με έργο που δρομολογείται ή υλοποιείται από τον διεθνή οργανισμό·
                        
                     
                           β)
                        
                        
                           ο διεθνής οργανισμός δεν υποβάλει στην εν λόγω διαχειριστική αρχή τα έγγραφα που στις παραγράφους 2 έως 5 και 7·
                        
                     
                           γ)
                        
                        
                           τα έγγραφα που αναφέρονται στις παραγράφους 2 έως 5 και 7 τα οποία έχουν υποβληθεί από τον διεθνή οργανισμό είναι ελλιπή.
                        
                     
            
               11.   Όταν ένα έργο στο οποίο είναι δικαιούχος διεθνής οργανισμός κατά τον ορισμό του άρθρου 2 σημείο 9 του κανονισμού (ΕΕ) 2021/1060 αποτελεί μέρος δείγματος όπως αναφέρεται στο άρθρο 79 του εν λόγω κανονισμού, η ελεγκτική αρχή μπορεί να εκτελεί τις εργασίες της βάσει υπο-δείγματος συναλλαγών που σχετίζεται με το εν λόγω έργο. Όταν εντοπίζονται σφάλματα στο υπο-δείγμα, η ελεγκτική αρχή μπορεί, όπου αρμόζει, να ζητήσει από τον ελεγκτή του διεθνούς οργανισμού να εκτιμήσει το πλήρες εύρος και το συνολικό ποσό των σφαλμάτων στο εν λόγω έργο.
            
         
         
            ΤΜΗΜΑ 3
         
         
            
               Στήριξη και υλοποίηση υπό άμεση ή έμμεση διαχείριση
            
         
         
            Άρθρο 18
            Πεδίο εφαρμογής
            Η Επιτροπή υλοποιεί τη στήριξη βάσει του παρόντος τμήματος είτε άμεσα σύμφωνα με άρθρο 62 παράγραφος 1 πρώτο εδάφιο στοιχείο α) του δημοσιονομικού κανονισμού είτε έμμεσα σύμφωνα με το στοιχείο γ) του εν λόγω εδαφίου.
         
         
            Άρθρο 19
            Επιλέξιμες οντότητες
            
               1.   Οι ακόλουθες οντότητες είναι επιλέξιμες για ενωσιακή χρηματοδότηση:
               
                           α)
                        
                        
                           νομικές οντότητες εγκατεστημένες σε:
                           
                                       i)
                                    
                                    
                                       κράτος μέλος ή υπερπόντια χώρα ή έδαφος συνδεδεμένο με αυτό το κράτος ή τη χώρα·
                                    
                                 
                                       ii)
                                    
                                    
                                       τρίτη χώρα που παρατίθεται στο πρόγραμμα εργασίας, υπό τις προϋποθέσεις που καθορίζονται στην παράγραφο 3·
                                    
                                 
                     
                           β)
                        
                        
                           νομικές οντότητες συσταθείσες βάσει του δικαίου της Ένωσης ή κάθε διεθνής οργανισμός που έχει σχέση με τους σκοπούς του Ταμείου.
                        
                     
            
               2.   Τα φυσικά πρόσωπα δεν είναι επιλέξιμα για ενωσιακή χρηματοδότηση.
            
            
               3.   Οι οντότητες που αναφέρονται στην παράγραφο 1 στοιχείο α) σημείο ii) συμμετέχουν ως μέλη κοινοπραξίας που αποτελείται από τουλάχιστον δύο ανεξάρτητες οντότητες, εκ των οποίων τουλάχιστον μία είναι εγκατεστημένη σε κράτος μέλος.
               Οι οντότητες που συμμετέχουν ως μέλη κοινοπραξίας όπως αναφέρεται στο πρώτο εδάφιο της παρούσας παραγράφου εξασφαλίζουν ότι οι δράσεις στις οποίες συμμετέχουν συνάδουν προς τις αρχές που κατοχυρώνονται στον Χάρτη και συμβάλλουν στην επίτευξη των στόχων του Ταμείου.
            
         
         
            Άρθρο 20
            Δράσεις της Ένωσης
            
               1.   Με πρωτοβουλία της Επιτροπής, το Ταμείο μπορεί να χρησιμοποιείται για τη χρηματοδότηση δράσεων της Ένωσης που σχετίζονται με τους στόχους του Ταμείου.
            
            
               2.   Οι δράσεις της Ένωσης μπορούν να παρέχουν χρηματοδότηση σε οποιαδήποτε από τις μορφές που ορίζονται στον δημοσιονομικό κανονισμό, ιδίως επιχορηγήσεις, βραβεία και δημόσιες συμβάσεις. Μπορούν επίσης να παρέχουν χρηματοδότηση υπό μορφή χρηματοπιστωτικών μέσων στο πλαίσιο συνδυαστικών πράξεων.
            
            
               3.   Κατ’ εξαίρεση, μπορούν να είναι επίσης επιλέξιμοι για χρηματοδότηση στο πλαίσιο δράσεων της Ένωσης αποκεντρωμένοι οργανισμοί όταν επικουρούν στην υλοποίηση δράσεων της Ένωσης που εμπίπτουν στην αρμοδιότητα των εν λόγω αποκεντρωμένων οργανισμών και οι εν λόγω δράσεις δεν καλύπτονται από τη συνεισφορά της Ένωσης στον προϋπολογισμό των εν λόγω αποκεντρωμένων οργανισμών μέσω του ετήσιου προϋπολογισμού.
            
            
               4.   Οι επιχορηγήσεις που εκτελούνται υπό άμεση διαχείριση χορηγούνται και αποτελούν αντικείμενο διαχείρισης όπως προβλέπεται στον τίτλο VIII του δημοσιονομικού κανονισμού.
            
            
               5.   Εξωτερικοί εμπειρογνώμονες δύνανται να είναι μέλη της επιτροπής αξιολόγησης που αξιολογεί τις προτάσεις η οποία αναφέρεται στο άρθρο 150 του δημοσιονομικού κανονισμού.
            
            
               6.   Οι συνεισφορές σε μηχανισμό αλληλασφάλισης μπορούν να καλύπτουν τον κίνδυνο που συνδέεται με την είσπραξη των χρηματικών ποσών που οφείλονται από δικαιούχους και θεωρούνται επαρκής εγγύηση στο πλαίσιο του δημοσιονομικού κανονισμού. Εφαρμόζεται το άρθρο 37 παράγραφος 7 του κανονισμού (ΕΕ) 2021/695.
            
         
         
            Άρθρο 21
            Συνδυαστικές πράξεις
            Οι συνδυαστικές πράξεις που αποφασίζονται στο πλαίσιο του Ταμείου υλοποιούνται σύμφωνα με τον κανονισμό (ΕΕ) 2021/523 και τον τίτλο X του δημοσιονομικού κανονισμού.
         
         
            Άρθρο 22
            Τεχνική βοήθεια με πρωτοβουλία της Επιτροπής
            Σύμφωνα με το άρθρο 35 του κανονισμού (ΕΕ) 2021/1060, το Ταμείο μπορεί να στηρίζει τεχνική βοήθεια που υλοποιείται με πρωτοβουλία της Επιτροπής ή για λογαριασμό της, με ποσοστό χρηματοδότησης 100 %.
         
         
            Άρθρο 23
            Έλεγχοι
            Έλεγχοι σχετικά με τη χρήση της συνεισφοράς της Ένωσης που πραγματοποιούνται από πρόσωπα ή οντότητες, συμπεριλαμβανομένων άλλων από εκείνα που έχουν λάβει εντολή από τα ενωσιακά θεσμικά όργανα, φορείς, υπηρεσίες ή οργανισμούς, αποτελούν τη βάση της συνολικής εξασφάλισης σύμφωνα με το άρθρο 127 του δημοσιονομικού κανονισμού.
         
         
            Άρθρο 24
            Πληροφόρηση, επικοινωνία και δημοσιότητα
            
               1.   Οι αποδέκτες ενωσιακής χρηματοδότησης μνημονεύουν ρητώς την προέλευση των εν λόγω κονδυλίων και εξασφαλίζουν την προβολή της ενωσιακής χρηματοδότησης, ιδίως κατά την προώθηση των δράσεων και των αποτελεσμάτων τους, παρέχοντας συνεκτική, αποτελεσματική, ουσιαστική και αναλογική στοχευμένη πληροφόρηση σε πολλαπλά ακροατήρια, συμπεριλαμβανομένων των μέσων ενημέρωσης και του κοινού. Εξασφαλίζεται η προβολή της ενωσιακής χρηματοδότησης και παρέχονται σχετικές πληροφορίες, εκτός από δεόντως αιτιολογημένες περιπτώσεις όπου η δημόσια έκθεση των εν λόγω πληροφοριών δεν είναι δυνατή ή κατάλληλη ή η δημοσιοποίηση των εν λόγω πληροφοριών περιορίζεται από τον νόμο, ιδίως για λόγους ασφάλειας, δημόσιας τάξης, ποινικών ερευνών ή προστασίας δεδομένων προσωπικού χαρακτήρα. Προκειμένου να εξασφαλίζουν την προβολή της ενωσιακής χρηματοδότησης, οι αποδέκτες της αναφέρονται στην προέλευσή της εν λόγω χρηματοδότησης όταν ενημερώνουν δημοσίως σχετικά με την οικεία δράση και να προβάλλουν το έμβλημα της Ένωσης.
            
            
               2.   Στοχεύοντας στη μέγιστη δυνατή απήχηση, η Επιτροπή υλοποιεί δράσεις πληροφόρησης και επικοινωνίας σχετικά με το Ταμείο, τις δράσεις που αναλαμβάνονται δυνάμει του Ταμείου και τα αποτελέσματα που επιτεύχθηκαν.
               Οι χρηματοδοτικοί πόροι που διατίθενται στο Ταμείο συμβάλλουν επίσης στην προβολή των πολιτικών προτεραιοτήτων της Ένωσης, στον βαθμό που οι εν λόγω προτεραιότητες είναι συναφείς με τους στόχους του Ταμείου.
            
            
               3.   Η Επιτροπή δημοσιεύει τα προγράμματα εργασίας του θεματικού μέσου που αναφέρεται στο άρθρο 8. Για τη στήριξη που παρέχεται υπό άμεση ή έμμεση διαχείριση, η Επιτροπή δημοσιεύει τις πληροφορίες που αναφέρονται στο άρθρο 38 παράγραφος 2 του δημοσιονομικού κανονισμού σε δικτυακό τόπο διαθέσιμο στο κοινό και επικαιροποιεί τακτικά τις πληροφορίες αυτές. Οι εν λόγω πληροφορίες δημοσιεύονται σε ανοικτό, μηχαναγνώσιμο μορφότυπο που επιτρέπει την ταξινόμηση, την αναζήτηση, την εξαγωγή και τη σύγκριση των δεδομένων.
            
         
         
            ΤΜΗΜΑ 4
         
         
            
               Στήριξη και υλοποίηση υπό επιμερισμένη, άμεση ή έμμεση διαχείριση
            
         
         
            Άρθρο 25
            Βοήθεια έκτακτης ανάγκης
            
               1.   Το Ταμείο παρέχει χρηματοδοτική στήριξη για να αντιμετωπισθούν επείγουσες και ειδικές ανάγκες σε περίπτωση δεόντως αιτιολογημένης κατάστασης έκτακτης ανάγκης.
               Για την αντιμετώπιση τέτοιων δεόντως αιτιολογημένων καταστάσεων έκτακτης ανάγκης, η Επιτροπή μπορεί να παράσχει βοήθεια έκτακτης ανάγκης εντός των ορίων των διαθέσιμων πόρων.
            
            
               2.   Η βοήθεια έκτακτης ανάγκης μπορεί να λάβει τη μορφή επιχορηγήσεων που χορηγούνται απευθείας στους αποκεντρωμένους οργανισμούς.
            
            
               3.   Η βοήθεια έκτακτης ανάγκης μπορεί να χορηγηθεί στα προγράμματα των κρατών μελών, πέραν της κατανομής δυνάμει του άρθρου 10 παράγραφος 1, υπό την προϋπόθεση ότι επισημαίνεται ακολούθως ως τέτοια στο πρόγραμμα του κράτους μέλους. Η εν λόγω χρηματοδότηση δεν θα πρέπει να χρησιμοποιείται για άλλες δράσεις του προγράμματος του κράτους μέλους, εκτός από δεόντως αιτιολογημένες περιστάσεις και όπως εγκρίθηκε από την Επιτροπή μέσω της τροποποίησης του προγράμματος του κράτους μέλους. Η προχρηματοδότηση για τη βοήθεια έκτακτης ανάγκης μπορεί να ανέρχεται στο 95 % της συνεισφοράς της Ένωσης, με την επιφύλαξη της διαθεσιμότητας κονδυλίων.
            
            
               4.   Οι επιχορηγήσεις που εκτελούνται υπό άμεση διαχείριση χορηγούνται και αποτελούν αντικείμενο διαχείρισης όπως προβλέπεται στον τίτλο VIII του δημοσιονομικού κανονισμού.
            
            
               5.   Όταν απαιτείται για την υλοποίηση δράσης, η βοήθεια έκτακτης ανάγκης δύναται να καλύπτει δαπάνες που πραγματοποιήθηκαν πριν από την ημερομηνία υποβολής της αίτησης επιχορήγησης ή της αίτησης βοήθειας για την εν λόγω δράση, υπό την προϋπόθεση ότι οι εν λόγω δαπάνες δεν πραγματοποιήθηκαν πριν από την 1η Ιανουαρίου 2021.
            
            
               6.   Όταν συντρέχουν δεόντως αιτιολογημένοι επιτακτικοί λόγοι επείγουσας ανάγκης και για να εξασφαλίσει έγκαιρη διαθεσιμότητα πόρων για βοήθεια έκτακτης ανάγκης, η Επιτροπή μπορεί να εκδώσει χωριστά απόφαση χρηματοδότησης, όπως αναφέρεται στο άρθρο 110 του δημοσιονομικού κανονισμού, για βοήθεια έκτακτης ανάγκης μέσω εκτελεστικής πράξης άμεσης εφαρμογής. Η εν λόγω εκτελεστική πράξη εκδίδεται σύμφωνα με τη διαδικασία που αναφέρεται στο άρθρο 33 παράγραφος 4. Η εν λόγω πράξη παραμένει σε ισχύ για χρονικό διάστημα που δεν υπερβαίνει τους 18 μήνες.
            
         
         
            Άρθρο 26
            Σωρευτική και εναλλακτική χρηματοδότηση
            
               1.   Δράση που έχει λάβει συνεισφορά στο πλαίσιο του Ταμείου μπορεί επίσης να λάβει συνεισφορά από άλλο πρόγραμμα της Ένωσης, συμπεριλαμβανομένων των Ταμείων υπό επιμερισμένη διαχείριση, υπό την προϋπόθεση ότι διαφορετικές συνεισφορές δεν καλύπτουν ίδιες δαπάνες. Οι κανόνες του σχετικού προγράμματος της Ένωσης εφαρμόζονται στην αντίστοιχη συνεισφορά στη δράση. Η σωρευτική χρηματοδότηση δεν υπερβαίνει τις συνολικές επιλέξιμες δαπάνες της δράσης. Η στήριξη από τα διαφορετικά προγράμματα της Ένωσης μπορεί να υπολογίζεται σε κατ’ αναλογία βάση, σύμφωνα με τα έγγραφα στα οποία καθορίζονται οι προϋποθέσεις για τη στήριξη.
            
            
               2.   Σύμφωνα με το άρθρο 73 παράγραφος 4 του κανονισμού (ΕΕ) 2021/1060, το Ευρωπαϊκό Ταμείο Περιφερειακής Ανάπτυξης ή το Ευρωπαϊκό Κοινωνικό Ταμείο+ μπορούν να στηρίζουν δράσεις στις οποίες έχει απονεμηθεί πιστοποίηση σφραγίδας αριστείας κατά τον ορισμό του άρθρου 2 σημείο 45 του εν λόγω κανονισμού. Προκειμένου να τους απονεμηθεί πιστοποίηση σφραγίδας αριστείας, οι δράσεις πληρούν τις ακόλουθες σωρευτικές προϋποθέσεις:
               
                           α)
                        
                        
                           έχουν αξιολογηθεί σε πρόσκληση υποβολής προτάσεων στο πλαίσιο του Ταμείου·
                        
                     
                           β)
                        
                        
                           πληρούν τις ελάχιστες απαιτήσεις ποιότητας της εν λόγω πρόσκλησης υποβολής προτάσεων· και
                        
                     
                           γ)
                        
                        
                           δεν μπορούν να χρηματοδοτηθούν στο πλαίσιο της εν λόγω πρόσκλησης υποβολής προτάσεων λόγω δημοσιονομικών περιορισμών.
                        
                     
         
         
            ΤΜΗΜΑ 5
         
         
            
               Παρακολούθηση, υποβολή εκθέσεων και αξιολόγηση
            
         
         
            Υποτμήμα 1
         
         
            
               Κοινές διατάξεις
            
         
         
            Άρθρο 27
            Παρακολούθηση και υποβολή εκθέσεων
            
               1.   Σύμφωνα με τις απαιτήσεις υποβολής εκθέσεων δυνάμει του άρθρου 41 παράγραφος 3 πρώτο εδάφιο στοιχείο η) σημείο iii) του δημοσιονομικού κανονισμού, η Επιτροπή υποβάλλει στο Ευρωπαϊκό Κοινοβούλιο και το Συμβούλιο πληροφορίες σχετικά με τους βασικούς δείκτες επιδόσεων που απαριθμούνται στο παράρτημα V του παρόντος κανονισμού.
            
            
               2.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 32 για την τροποποίηση του παραρτήματος V, ώστε να γίνουν οι αναγκαίες προσαρμογές στους βασικούς δείκτες επιδόσεων που απαριθμούνται στο εν λόγω παράρτημα.
            
            
               3.   Στο παράρτημα VIII ορίζονται δείκτες για την παρακολούθηση της προόδου του Ταμείου ως προς την επίτευξη των ειδικών στόχων του άρθρου 3 παράγραφος 2. Για τους δείκτες εκροών, οι τιμές βάσης ορίζονται σε μηδέν. Τα ορόσημα που έχουν καθοριστεί για το 2024 και οι στόχοι που έχουν τεθεί για το 2029 είναι σωρευτικοί.
            
            
               4.   Το σύστημα υποβολής εκθέσεων σχετικά με τις επιδόσεις εξασφαλίζει ότι τα δεδομένα για την παρακολούθηση της υλοποίησης και των σχετικών αποτελεσμάτων του προγράμματος συλλέγονται αποτελεσματικά, αποδοτικά και έγκαιρα. Για τον σκοπό αυτό, επιβάλλονται στους αποδέκτες των ενωσιακών πόρων και, όπου αρμόζει, στα κράτη μέλη αναλογικές απαιτήσεις υποβολής εκθέσεων.
            
            
               5.   Για να εξασφαλιστεί η αποτελεσματική αξιολόγηση της προόδου του Ταμείου όσον αφορά την επίτευξη των στόχων του, ανατίθεται στην Επιτροπή η εξουσία να εκδίδει κατ’ εξουσιοδότηση πράξεις, σύμφωνα με το άρθρο 32, για την τροποποίηση του παραρτήματος VIII, με σκοπό την επανεξέταση ή τη συμπλήρωση των δεικτών, όταν κρίνεται αναγκαίο, και τη συμπλήρωση του παρόντος κανονισμού με διατάξεις σχετικά με τη θέσπιση πλαισίου παρακολούθησης και αξιολόγησης, συμπεριλαμβανομένων των πληροφοριών για τα έργα που υποβάλλουν τα κράτη μέλη. Οιαδήποτε τροποποίηση του παραρτήματος VIII εφαρμόζεται μόνο σε έργα που επιλέγονται μετά την έναρξη ισχύος της εν λόγω τροποποίησης.
            
         
         
            Άρθρο 28
            Υποβολή εκθέσεων σχετικά με το θεματικό μέσο
            Η Επιτροπή υποβάλλει έκθεση για τη χρήση και την κατανομή του θεματικού μέσου που αναφέρεται στο άρθρο 8 μεταξύ των συνιστωσών του, μεταξύ άλλων για τη χρηματοδότηση που παρέχεται στις δράσεις σε τρίτες χώρες ή σε σχέση με τρίτες χώρες δυνάμει δράσεων της Ένωσης. Όταν, βάσει των πληροφοριών που του υποβάλλονται, το Ευρωπαϊκό Κοινοβούλιο διατυπώνει συστάσεις για δράσεις προς στήριξη στο πλαίσιο του θεματικού μέσου, η Επιτροπή προσπαθεί να λάβει υπόψη τις εν λόγω συστάσεις.
         
         
            Άρθρο 29
            Αξιολόγηση
            
               1.   Μέχρι τις 31 Δεκεμβρίου 2024 η Επιτροπή διενεργεί ενδιάμεση αξιολόγηση του παρόντος κανονισμού. Επιπλέον των προβλεπομένων στο άρθρο 45 παράγραφος 1 του κανονισμού (ΕΕ) 2021/1060, η ενδιάμεση αξιολόγηση αξιολογεί τα ακόλουθα:
               
                           α)
                        
                        
                           την αποτελεσματικότητα του Ταμείου, συμπεριλαμβανομένης της προόδου προς την επίτευξη των στόχων του, λαμβάνοντας υπόψη όλες τις ήδη διαθέσιμες σχετικές πληροφορίες, ιδίως τις ετήσιες εκθέσεις επιδόσεων του άρθρου 30 και τους δείκτες εκροών και αποτελεσμάτων του παραρτήματος VIII·
                        
                     
                           β)
                        
                        
                           την αποδοτικότητα της χρήσης των πόρων που κατανέμονται στο Ταμείο και την αποδοτικότητα των μέτρων διαχείρισης και ελέγχου που εφαρμόζονται για την υλοποίησή του·
                        
                     
                           γ)
                        
                        
                           τη συνεχιζόμενη συνάφεια και καταλληλότητα των μέτρων υλοποίησης που αναφέρονται στο παράρτημα II·
                        
                     
                           δ)
                        
                        
                           τον συντονισμό, τη συνοχή και τη συμπληρωματικότητα μεταξύ των δράσεων που στηρίζονται από το Ταμείο και της στήριξης που παρέχεται από άλλα ταμεία της Ένωσης·
                        
                     
                           ε)
                        
                        
                           την ενωσιακή προστιθέμενη αξία των δράσεων που υλοποιούνται στο πλαίσιο του Ταμείου.
                        
                     Η εν λόγω ενδιάμεση αξιολόγηση λαμβάνει υπόψη τα αποτελέσματα της αναδρομικής αξιολόγησης των επιπτώσεων του Ταμείου Εσωτερικής Ασφάλειας για την περίοδο 2014-2020.
            
            
               2.   Επιπλέον των προβλεπομένων στο άρθρο 45 παράγραφος 2 του κανονισμού (ΕΕ) 2021/1060, η αναδρομική αξιολόγηση περιλαμβάνει τα στοιχεία της παραγράφου 1 του παρόντος άρθρου. Επιπλέον, αξιολογείται ο αντίκυπος του Ταμείου.
            
            
               3.   Η ενδιάμεση αξιολόγηση και η αναδρομική αξιολόγηση διενεργούνται εγκαίρως ώστε να συμβάλλουν στη διαδικασία λήψης αποφάσεων, συμπεριλαμβανομένης, όταν ενδείκνυται, της αναθεώρησης του παρόντος κανονισμού.
            
            
               4.   Η Επιτροπή μεριμνά ώστε οι αξιολογήσεις να μην περιλαμβάνουν πληροφορίες η διάδοση των οποίων μπορεί να θέσει σε κίνδυνο επιχειρήσεις ασφαλείας.
            
            
               5.   Στο πλαίσιο της ενδιάμεσης και της αναδρομικής αξιολόγησης, η Επιτροπή δίνει ιδιαίτερη προσοχή στην αξιολόγηση δράσεων που εκτελούνται με τρίτες χώρες, σε αυτές ή σε σχέση με αυτές, σύμφωνα με το άρθρο 13 παράγραφος 11 και το άρθρο 19.
            
         
         
            Υποτμήμα 2
         
         
            
               Κανόνες για την επιμερισμένη διαχείριση
            
         
         
            Άρθρο 30
            Ετήσιες εκθέσεις επιδόσεων
            
               1.   Έως τις 15 Φεβρουαρίου 2023 και έως τις 15 Φεβρουαρίου κάθε επόμενου έτους μέχρι και το 2031, τα κράτη μέλη υποβάλλουν στην Επιτροπή ετήσια έκθεση επιδόσεων όπως αναφέρεται στο άρθρο 41 παράγραφος 7 του κανονισμού (ΕΕ) 2021/1060.
               Η περίοδος υποβολής στοιχείων καλύπτει την τελευταία λογιστική χρήση, κατά τον ορισμό του άρθρου 2 σημείο 29 του κανονισμού (ΕΕ) 2021/1060, πριν από το έτος υποβολής της έκθεσης. Η έκθεση που θα υποβληθεί έως τις 15 Φεβρουαρίου 2023 θα καλύπτει την περίοδο από την 1η Ιανουαρίου 2021.
            
            
               2.   Οι ετήσιες εκθέσεις επιδόσεων παραθέτουν, ιδίως, στοιχεία όσον αφορά:
               
                           α)
                        
                        
                           την πρόοδο κατά την υλοποίηση του προγράμματος του κράτους μέλους και την επίτευξη των ορόσημων και των στόχων που ορίζονται σε αυτό, λαμβανομένων υπόψη των πλέον πρόσφατων στοιχείων, όπως απαιτείται δυνάμει του άρθρου 42 του κανονισμού (ΕΕ) 2021/1060·
                        
                     
                           β)
                        
                        
                           οποιοδήποτε ζήτημα επηρεάζει τις επιδόσεις του προγράμματος του κράτους μέλους και τα μέτρα που λαμβάνονται για την αντιμετώπισή του, συμπεριλαμβανομένων πληροφοριών για τυχόν αιτιολογημένες γνώμες της Επιτροπής όσον αφορά διαδικασίες επί παραβάσει δυνάμει του άρθρου 258 ΣΛΕΕ που συνδέονται με την υλοποίηση του Ταμείου·
                        
                     
                           γ)
                        
                        
                           τη συμπληρωματικότητα μεταξύ των δράσεων που χρηματοδοτούνται δυνάμει του Ταμείου και της στήριξης που παρέχεται από άλλα ταμεία της Ένωσης, ιδίως εκείνων των δράσεων που αναλαμβάνονται σε τρίτες χώρες ή σε σχέση με αυτές·
                        
                     
                           δ)
                        
                        
                           τη συμβολή του προγράμματος του κράτους μέλους στην εφαρμογή του σχετικού κεκτημένου και των σχεδίων δράσης της Ένωσης·
                        
                     
                           ε)
                        
                        
                           την υλοποίηση δράσεων επικοινωνίας και προβολής·
                        
                     
                           στ)
                        
                        
                           την εκπλήρωση των εφαρμοστέων πρόσφορων όρων και την εφαρμογή τους καθ’ όλη τη διάρκεια της περιόδου προγραμματισμού, ιδίως τη συμμόρφωση με τα θεμελιώδη δικαιώματα·
                        
                     
                           ζ)
                        
                        
                           την υλοποίηση έργων σε τρίτη χώρα ή σε σχέση με τρίτη χώρα.
                        
                     Η ετήσια έκθεση επιδόσεων περιλαμβάνει σύνοψη που καλύπτει όλα τα σημεία που αναφέρονται στο πρώτο εδάφιο της παρούσας παραγράφου. Η Επιτροπή εξασφαλίζει ότι οι περιλήψεις που παρέχουν τα κράτη μέλη μεταφράζονται σε όλες τις επίσημες γλώσσες της Ένωσης και δημοσιοποιούνται.
            
            
               3.   Η Επιτροπή μπορεί να υποβάλει παρατηρήσεις σχετικά με τις ετήσιες εκθέσεις επιδόσεων εντός δύο μηνών από την ημερομηνία της παραλαβής τους. Όταν η Επιτροπή δεν κοινοποιεί παρατηρήσεις εντός αυτής της προθεσμίας, η έκθεση θεωρείται ότι έχει γίνει δεκτή.
            
            
               4.   Στον ιστότοπό της, η Επιτροπή παρέχει τους συνδέσμους προς τους ιστότοπους οι οποίοι αναφέρονται στο άρθρο 49 παράγραφος 1 του κανονισμού (ΕΕ) 2021/1060.
            
            
               5.   Προκειμένου να διασφαλιστούν ενιαίες προϋποθέσεις για την εφαρμογή του παρόντος άρθρου, η Επιτροπή εκδίδει εκτελεστική πράξη για τον καθορισμό του υποδείγματος για την ετήσια έκθεση επιδόσεων. Η εν λόγω εκτελεστική πράξη εκδίδεται σύμφωνα με τη συμβουλευτική διαδικασία στην οποία παραπέμπει το άρθρο 33 παράγραφος 2.
            
         
         
            Άρθρο 31
            Παρακολούθηση και υποβολή εκθέσεων στο πλαίσιο της επιμερισμένης διαχείρισης
            
               1.   Η παρακολούθηση και η υποβολή εκθέσεων σύμφωνα με τον τίτλο IV του κανονισμού (ΕΕ) 2021/1060 χρησιμοποιούν, κατά περίπτωση, τους κωδικούς για τα είδη παρεμβάσεων που καθορίζονται στο παράρτημα VI του παρόντος κανονισμού. Για την αντιμετώπιση απρόβλεπτων ή νέων περιστάσεων και για να διασφαλιστεί η αποτελεσματική εκτέλεση της χρηματοδότησης, η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το άρθρο 32 για την τροποποίηση του παραρτήματος VI.
            
            
               2.   Οι δείκτες που ορίζονται στο παράρτημα VIII του παρόντος κανονισμού χρησιμοποιούνται σύμφωνα με το άρθρο 16 παράγραφος 1 και τα άρθρα 22 και 42 του κανονισμού (ΕΕ) 2021/1060.
            
         
         ΚΕΦΑΛΑΙΟ III
         
            ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
         
         
            Άρθρο 32
            Άσκηση της εξουσιοδότησης
            
               1.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις υπό τους όρους του παρόντος άρθρου.
            
            
               2.   Η προβλεπόμενη στο άρθρο 13 παράγραφος 10, το άρθρο 16 παράγραφος 5, το άρθρο 27 παράγραφοι 2 και 5 και το άρθρο 31 παράγραφος 1 εξουσία έκδοσης κατ’ εξουσιοδότηση πράξεων ανατίθεται στην Επιτροπή έως τις 31 Δεκεμβρίου 2027.
            
            
               3.   Η εξουσιοδότηση στο άρθρο 13 παράγραφος 10, το άρθρο 16 παράγραφος 5, το άρθρο 27 παράγραφοι 2 και 5 και το άρθρο 31 παράγραφος 1 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή από το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν θίγει το κύρος των κατ’ εξουσιοδότηση πράξεων που ισχύουν ήδη.
            
            
               4.   Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας, της 13ης Απριλίου 2016, για τη βελτίωση του νομοθετικού έργου.
            
            
               5.   Μόλις εκδώσει μια κατ’ εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.
            
            
               6.   Η κατ’ εξουσιοδότηση πράξη που εκδίδεται δυνάμει του άρθρου 13 παράγραφος 10, του άρθρου 16 παράγραφος 5, του άρθρου 27 παράγραφοι 2 και 5 ή του άρθρου 31 παράγραφος 1 τίθεται σε ισχύ μόνον εφόσον δεν έχει διατυπωθεί αντίρρηση είτε από το Ευρωπαϊκό Κοινοβούλιο είτε από το Συμβούλιο εντός χρονικού διαστήματος δύο μηνών από την κοινοποίηση της εν λόγω πράξης στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η προθεσμία, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η εν λόγω προθεσμία παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.
            
         
         
            Άρθρο 33
            Διαδικασία επιτροπής
            
               1.   Η Επιτροπή επικουρείται από την επιτροπή για τα Ταμεία Εσωτερικών Υποθέσεων που θεσπίζεται με το άρθρο 32 του κανονισμού (ΕΕ) 2021/1148. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.
            
            
               2.   Οσάκις γίνεται αναφορά στην παρούσα παράγραφο, εφαρμόζεται το άρθρο 4 του κανονισμού (ΕΕ) αριθ. 182/2011.
            
            
               3.   Οσάκις γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
               Εάν η επιτροπή δεν διατυπώσει γνώμη, η Επιτροπή δεν εκδίδει το σχέδιο εκτελεστικής πράξης, και εφαρμόζεται το άρθρο 5 παράγραφος 4 τρίτο εδάφιο του κανονισμού (ΕΕ) αριθ. 182/2011.
            
            
               4.   Οσάκις γίνεται αναφορά στην παρούσα παράγραφο, εφαρμόζεται το άρθρο 8 του κανονισμού (ΕΕ) αριθ. 182/2011, σε συνδυασμό με το άρθρο 5.
            
         
         
            Άρθρο 34
            Μεταβατικές διατάξεις
            
               1.   Ο παρών κανονισμός δεν θίγει τη συνέχιση ή την τροποποίηση των δράσεων που έχουν δρομολογηθεί δυνάμει του αστυνομικού μέσου του Ταμείου Εσωτερικής Ασφάλειας για την περίοδο 2014-2020 («ΤΕΑ Αστυνομική συνεργασία»), που θεσπίστηκε με τον κανονισμό (ΕΕ) αριθ. 513/2014. Ο κανονισμός (ΕΕ) αριθ. 513/2014 εξακολουθεί να εφαρμόζεται στις εν λόγω δράσεις μέχρι τη λήξη τους.
            
            
               2.   Τα χρηματοδοτικά κονδύλια για το Ταμείο μπορούν επίσης να καλύπτουν δαπάνες τεχνικής και διοικητικής συνδρομής που είναι αναγκαίες για να εξασφαλιστεί η μετάβαση μεταξύ του Ταμείου και των μέτρων που είχαν θεσπιστεί δυνάμει του ΤΕΑ Αστυνομική συνεργασία.
            
            
               3.   Σύμφωνα με το άρθρο 193 παράγραφος 2 δεύτερο εδάφιο στοιχείο α) του δημοσιονομικού κανονισμού, λαμβανομένης υπόψη της καθυστερημένης έναρξης ισχύος του παρόντος κανονισμού και προκειμένου να διασφαλιστεί η συνέχεια, για περιορισμένο χρονικό διάστημα οι δαπάνες που πραγματοποιούνται σε σχέση με δράσεις που χρηματοδοτούνται βάσει του παρόντος κανονισμού υπό άμεση διαχείριση και που έχουν ήδη δρομολογηθεί δύνανται να θεωρούνται επιλέξιμες για χρηματοδότηση από 1ης Ιανουαρίου 2021 ακόμη και αν οι εν λόγω δαπάνες πραγματοποιήθηκαν πριν από την υποβολή της αίτησης επιχορήγησης ή της αίτησης βοήθειας.
            
            
               4.   Τα κράτη μέλη μπορούν να συνεχίσουν μετά την 1η Ιανουαρίου 2021 να στηρίζουν, σύμφωνα με τον κανονισμό (ΕΕ) αριθ. 514/2014, έργο το οποίο έχει επιλεγεί και ξεκινήσει δυνάμει του κανονισμού (ΕΕ) αριθ. 513/2014, εφόσον πληρούνται όλες οι ακόλουθες προϋποθέσεις:
               
                           α)
                        
                        
                           το έργο περιλαμβάνει δύο φάσεις που είναι αναγνωρίσιμες από οικονομική άποψη και διαθέτουν χωριστές διαδρομές ελέγχου·
                        
                     
                           β)
                        
                        
                           το συνολικό κόστος του έργου υπερβαίνει τις 500 000 EUR·
                        
                     
                           γ)
                        
                        
                           οι πληρωμές που πραγματοποιούνται από τη διαχειριστική αρχή στους δικαιούχους για την πρώτη φάση του έργου περιλαμβάνονται στις αιτήσεις πληρωμής προς την Επιτροπή βάσει του κανονισμού (ΕΕ) αριθ. 514/2014 και οι δαπάνες για τη δεύτερη φάση του έργου περιλαμβάνονται στις αιτήσεις πληρωμής βάσει του κανονισμού (ΕΕ) 2021/1060·
                        
                     
                           δ)
                        
                        
                           η δεύτερη φάση του έργου συνάδει προς το εφαρμοστέο δίκαιο και είναι επιλέξιμη για στήριξη από το Ταμείο βάσει του παρόντος κανονισμού και του κανονισμού (ΕΕ) 2021/1060·
                        
                     
                           ε)
                        
                        
                           το κράτος μέλος δεσμεύεται να ολοκληρώσει το έργο, να το καταστήσει λειτουργικό και να υποβάλει σχετική έκθεση στην ετήσια έκθεση επιδόσεων που υποβάλλεται έως τις 15 Φεβρουαρίου 2024.
                        
                     Οι διατάξεις του παρόντος κανονισμού και του κανονισμού (ΕΕ) 2021/1060 εφαρμόζονται στη δεύτερη φάση ενός έργου όπως αναφέρεται στο πρώτο εδάφιο της παρούσας παραγράφου.
               Η παρούσα παράγραφος εφαρμόζεται μόνο σε έργα που έχουν επιλεγεί στο πλαίσιο επιμερισμένης διαχείρισης σύμφωνα με τον κανονισμό (ΕΕ) αριθ. 514/2014.
            
         
         
            Άρθρο 35
            Έναρξη ισχύος και εφαρμογή
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Στρασβούργο, 7 Ιουλίου 2021.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Ο Πρόεδρος
               
               A. LOGAR
            
         
         
            (1)  ΕΕ C 62 της 15.2.2019, σ. 189.
         
            (2)  Θέση του Ευρωπαϊκού Κοινοβουλίου της 13ης Μαρτίου 2019 (δεν έχει ακόμη δημοσιευθεί στην Επίσημη Εφημερίδα) και θέση του Συμβουλίου σε πρώτη ανάγνωση της 14ης Ιουνίου 2021 (ΕΕ C 268 της 6.7.2021, σ. 1). Θέση του Ευρωπαϊκού Κοινοβουλίου της 5ης Ιουλίου 2021 (δεν έχει ακόμη δημοσιευθεί στην Επίσημη Εφημερίδα).
         
            (3)  Κανονισμός (ΕΕ) αριθ. 513/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων και την κατάργηση της απόφασης 2007/125/ΔΕΥ του Συμβουλίου (ΕΕ L 150 της 20.5.2014, σ. 93).
         
            (4)  Κανονισμός (ΕΕ) 2021/1148 του Ευρωπαϊκού Κοινοβουλίου και του Συμβουλίου, της 7ης Ιουλίου 2021, για τη θέσπιση του μέσου χρηματοδοτικής στήριξης για τη διαχείριση των συνόρων και την πολιτική θεωρήσεων στο πλαίσιο του Ταμείου για την ολοκληρωμένη διαχείριση των συνόρων (βλέπε σελίδα 48 της παρούσας Επίσημης Εφημερίδας).
         
            (5)  Κανονισμός (ΕΕ) αριθ. 1053/2013 του Συμβουλίου, της 7ης Οκτωβρίου 2013, σχετικά με τη θέσπιση ενός μηχανισμού αξιολόγησης και παρακολούθησης για την επαλήθευση της εφαρμογής του κεκτημένου του Σένγκεν και την κατάργηση της απόφασης της εκτελεστικής επιτροπής της 16ης Σεπτεμβρίου 1998 σχετικά με τη σύσταση της μόνιμης επιτροπής για την αξιολόγηση και την εφαρμογή της σύμβασης Σένγκεν (ΕΕ L 295 της 6.11.2013, σ. 27).
         
            (6)  Κανονισμός (ΕΕ) 2021/1077 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τη θέσπιση, ως τμήματος του Ταμείου για την Ολοκληρωμένη Διαχείριση των Συνόρων, του μέσου χρηματοδοτικής στήριξης του εξοπλισμού τελωνειακού ελέγχου (ΕΕ L 234 της 2.7.2021, σ. 1).
         
            (7)  Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (ΕΕ L 231 της 30.6.2021, σ. 159).
         
            (8)  Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
         
            (9)  Κανονισμός (ΕΕ) 2021/692 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του Προγράμματος «Πολίτες, Ισότητα, Δικαιώματα και Αξίες» και για την κατάργηση του κανονισμού (ΕΕ) αριθ. 1381/2013 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 390/2014 του Συμβουλίου (ΕΕ L 156 της 5.5.2021, σ. 1).
         
            (10)  Κανονισμός (ΕΕ) 2021/693 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του Προγράμματος «Δικαιοσύνη» και για την κατάργηση του κανονισμού (ΕΕ) αριθ. 1382/2013 (ΕΕ L 156 της 5.5.2021, σ. 21).
         
            (11)  Κανονισμός (ΕΕ) 2021/694 του Ευρωπαϊκού Κοινοβουλίου και του Συμβουλίου, της 29ης Απριλίου 2021, για τη θέσπιση του Προγράμματος «Ψηφιακή Ευρώπη» και για την κατάργηση του κανονισμού (ΕΕ) 2015/2240 (ΕΕ L 166 της 11.5.2021, σ. 1).
         
            (12)  Κανονισμός (ΕΕ) 2021/523 του Ευρωπαϊκού Κοινοβουλίου και του Συμβουλίου, της 24ης Μαρτίου 2021, για τη θέσπιση του προγράμματος InvestEU και την τροποποίηση του κανονισμού (ΕΕ) 2015/1017 (ΕΕ L 107 της 26.3.2021, σ. 30).
         
            (13)  ΕΕ L 433Ι της 22.12.2020, σ. 28.
         
            (14)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (15)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).
         
            (16)  Κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).
         
            (17)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).
         
            (18)  Κανονισμός (ΕΕ) 2017/1939 του Συμβουλίου, της 12ης Οκτωβρίου 2017, σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας (ΕΕ L 283 της 31.10.2017, σ. 1).
         
            (19)  Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου, της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (ΕΕ L 198 της 28.7.2017, σ. 29).
         
            (20)  Απόφαση 2013/755/ΕΕ του Συμβουλίου, της 25ης Νοεμβρίου 2013, για τη σύνδεση των υπερπόντιων χωρών και εδαφών με την Ευρωπαϊκή Ένωση («απόφαση για τη σύνδεση ΥΧΕ-ΕΕ») (ΕΕ L 344 της 19.12.2013, σ. 1).
         
            (21)  ΕΕ L 123 της 12.5.2016, σ. 1.
         
            (22)  ΕΕ L 282 της 19.10.2016, σ. 4.
         
            (23)  Κανονισμός (ΕΕ) 2020/852 του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του κανονισμού (ΕΕ) 2019/2088 (ΕΕ L 198 της 22.6.2020, σ. 13).
         
            (24)  Κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (ΕΕ L 150 της 20.5.2014, σ. 112).
         
            (25)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
         
            (26)  Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433Ι της 22.12.2020, σ. 11).
         
            (27)  Απόφαση 2009/902/ΔΕΥ του Συμβουλίου, της 30ής Νοεμβρίου 2009, για τη δημιουργία Ευρωπαϊκού Δικτύου Πρόληψης του Εγκλήματος (EUCPN) και για την κατάργηση της απόφασης 2001/427/ΔΕΥ (ΕΕ L 321 της 8.12.2009, σ. 44).
         
            (28)  Απόφαση-πλαίσιο 2008/841/ΔΕΥ του Συμβουλίου, της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008, σ. 42).
         
            (29)  Οδηγία (ΕΕ) 2017/541 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88 της 31.3.2017, σ. 6).
      
      
         
            ΠΑΡΑΡΤΗΜΑ I
            ΚΡΙΤΗΡΙΑ ΓΙΑ ΤΗΝ ΚΑΤΑΝΟΜΗ ΤΗΣ ΧΡΗΜΑΤΟΔΟΤΗΣΗΣ ΣΤΑ ΠΡΟΓΡΑΜΜΑΤΑ ΤΩΝ ΚΡΑΤΩΝ ΜΕΛΩΝ
            Οι δημοσιονομικοί πόροι που αναφέρονται στο άρθρο 10 διατίθενται στα προγράμματα των κρατών μελών ως εξής:
            
                        1)
                     
                     
                        ένα εφάπαξ ποσό 8 000 000 EUR διατίθεται σε κάθε κράτος μέλος στην αρχή της προγραμματικής περιόδου·
                     
                  
                        2)
                     
                     
                        οι υπόλοιποι δημοσιονομικοί πόροι που αναφέρονται στο άρθρο 10 κατανέμονται σύμφωνα με τα ακόλουθα κριτήρια:
                        
                                    α)
                                 
                                 
                                    45 % των εν λόγω υπολοίπων δημοσιονομικών πόρων διατίθενται αντιστρόφως ανάλογα προς το ακαθάριστο εγχώριο προϊόν κάθε κράτους μέλους (μονάδα αγοραστικής δύναμης ανά κάτοικο)·
                                 
                              
                                    β)
                                 
                                 
                                    40 % των εν λόγω υπολοίπων δημοσιονομικών πόρων διατίθενται ανάλογα με το μέγεθος του πληθυσμού κάθε κράτους μέλους·
                                 
                              
                                    γ)
                                 
                                 
                                    15 % των εν λόγω υπολοίπων δημοσιονομικών πόρων διατίθενται ανάλογα με το μέγεθος του εδάφους κάθε κράτους μέλους.
                                 
                              
                  Η αρχική κατανομή των υπολοίπων δημοσιονομικών πόρων που αναφέρονται στο σημείο 2 της πρώτης παραγράφου διατίθενται βασίζεται στα ετήσια στατιστικά στοιχεία της Επιτροπής (Eurostat) τα οποία καλύπτουν το έτος 2019. Για τους σκοπούς της ενδιάμεσης επανεξέτασης, τα στοιχεία αναφοράς βασίζονται στα ετήσια στατιστικά στοιχεία της Επιτροπής (Eurostat) τα οποία καλύπτουν το έτος 2023. Εάν ένα κράτος μέλος δεν έχει παράσχει στην Επιτροπή (Eurostat) τα στοιχεία για ένα δεδομένο έτος, η Επιτροπή μπορεί αντ’ αυτών να χρησιμοποιήσει τα πλέον πρόσφατα στατιστικά στοιχεία που προηγούνται χρονικώς του συγκεκριμένου έτους για το εν λόγω κράτος μέλος.
         
      
      
         
            ΠΑΡΑΡΤΗΜΑ II
            ΜΕΤΡΑ ΥΛΟΠΟΙΗΣΗΣ
            
               1.   
               Το Ταμείο συμβάλλει στην επίτευξη του ειδικού στόχου που ορίζεται στο άρθρο 3 παράγραφος 2 στοιχείο α) του παρόντος κανονισμού, εστιάζοντας στα ακόλουθα μέτρα υλοποίησης:
               
                           α)
                        
                        
                           εξασφάλιση της ομοιόμορφης εφαρμογής του κεκτημένου της Ένωσης όσον αφορά την ασφάλεια με στήριξη της ανταλλαγής σχετικών πληροφοριών, για παράδειγμα μέσω Prüm, PNR της ΕΕ και SIS II, μεταξύ άλλων μέσα από την υλοποίηση συστάσεων που προκύπτουν από τους μηχανισμούς ελέγχου της ποιότητας και αξιολόγησης, όπως ο μηχανισμός αξιολόγησης και παρακολούθησης του Σένγκεν ή άλλοι μηχανισμοί ελέγχου της ποιότητας και αξιολόγησης·
                        
                     
                           β)
                        
                        
                           δημιουργία, προσαρμογή και συντήρηση ενωσιακών και αποκεντρωμένων συστημάτων πληροφοριών που σχετίζονται με την ασφάλεια, συμπεριλαμβανομένης της εξασφάλισης της διαλειτουργικότητάς τους, και ανάπτυξη των απαραίτητων μέσων για την αντιμετώπιση των ελλείψεων που διαπιστώνονται·
                        
                     
                           γ)
                        
                        
                           αύξηση της ενεργού χρήσης ενωσιακών και αποκεντρωμένων συστημάτων πληροφοριών που σχετίζονται με την ασφάλεια, με παράλληλη μέριμνα για την παροχή δεδομένων υψηλής ποιότητας στα εν λόγω συστήματα· και
                        
                     
                           δ)
                        
                        
                           στήριξη σχετικών εθνικών μέτρων, συμπεριλαμβανομένης της διασύνδεσης εθνικών βάσεων δεδομένων οι οποίες σχετίζονται με την ασφάλεια και της σύνδεσης τους των εν λόγω βάσεων δεδομένων με ενωσιακές βάσεις δεδομένων όταν προβλέπεται στις σχετικές νομικές βάσεις, εφόσον σχετίζονται με την επίτευξη των ειδικών στόχων που ορίζονται στο άρθρο 3 παράγραφος 2 στοιχείο α).
                        
                     
            
               2.   
               Το Ταμείο συμβάλλει στην επίτευξη του ειδικού στόχου που ορίζεται στο άρθρο 3 παράγραφος 2 στοιχείο β), εστιάζοντας στα ακόλουθα μέτρα υλοποίησης:
               
                           α)
                        
                        
                           αύξηση του αριθμού των επιχειρήσεων επιβολής του νόμου που περιλαμβάνουν δύο ή περισσότερα κράτη μέλη, καθώς και, κατά περίπτωση, των επιχειρήσεων άλλων αρμόδιων φορέων, ιδίως μέσω της διευκόλυνσης και βελτίωσης της χρήσης των κοινών ομάδων έρευνας, των κοινών περιπολιών, των καταδιώξεων πέραν των συνόρων, της διακριτικής παρακολούθησης και άλλων μηχανισμών επιχειρησιακής συνεργασίας στο πλαίσιο του κύκλου πολιτικής της ΕΕ, με ιδιαίτερη έμφαση στις διασυνοριακές επιχειρήσεις·
                        
                     
                           β)
                        
                        
                           βελτίωση του συντονισμού και ενίσχυση της συνεργασίας μεταξύ των αρμόδιων αρχών στο εσωτερικό και μεταξύ των κρατών μελών, καθώς και με άλλους σχετικούς παράγοντες, για παράδειγμα μέσω δικτύων των εξειδικευμένων εθνικών μονάδων, των δικτύων και δομών συνεργασίας της Ένωσης και των κέντρων της Ένωσης· και
                        
                     
                           γ)
                        
                        
                           βελτίωση της διυπηρεσιακής συνεργασίας σε επίπεδο Ένωσης μεταξύ των κρατών μελών και μεταξύ των κρατών μελών και σχετικών οργάνων και οργανισμών της Ένωσης, καθώς και της συνεργασίας σε εθνικό επίπεδο μεταξύ των αρμόδιων αρχών στο εσωτερικό κάθε κράτους μέλους.
                        
                     
            
               3.   
               Το Ταμείο συμβάλλει στην επίτευξη του ειδικού στόχου που ορίζεται στο άρθρο 3 παράγραφος 2 στοιχείο γ), εστιάζοντας στα ακόλουθα μέτρα υλοποίησης:
               
                           α)
                        
                        
                           ενίσχυση της εκπαίδευσης, των ασκήσεων και της αμοιβαίας μάθησης, των ειδικών προγραμμάτων ανταλλαγών και της ανταλλαγής βέλτιστων πρακτικών εντός και μεταξύ των αρμόδιων αρχών των κρατών μελών, μεταξύ άλλων σε τοπικό επίπεδο, καθώς και με τρίτες χώρες και άλλους σχετικούς παράγοντες·
                        
                     
                           β)
                        
                        
                           αξιοποίηση των συνεργειών με τη συγκέντρωση πόρων και γνώσεων και την ανταλλαγή βέλτιστων πρακτικών μεταξύ των κρατών μελών και άλλων σχετικών παραγόντων, συμπεριλαμβανομένης της κοινωνίας των πολιτών, για παράδειγμα με τη δημιουργία κοινών κέντρων αριστείας, την ανάπτυξη κοινών αξιολογήσεων κινδύνου ή κοινών κέντρων επιχειρησιακής στήριξης για την από κοινού διεξαγωγή δραστηριοτήτων·
                        
                     
                           γ)
                        
                        
                           προώθηση και ανάπτυξη μέτρων, διασφαλίσεων, μηχανισμών και βέλτιστων πρακτικών για τον έγκαιρο εντοπισμό, την προστασία και τη στήριξη των μαρτύρων, των μαρτύρων δημοσίου συμφέροντος και των θυμάτων εγκληματικών ενεργειών, καθώς και ανάπτυξη εταιρικών σχέσεων μεταξύ των δημόσιων αρχών και άλλων σχετικών παραγόντων προς τον σκοπό αυτόν·
                        
                     
                           δ)
                        
                        
                           απόκτηση του σχετικού εξοπλισμού και δημιουργία ή αναβάθμιση εξειδικευμένων εγκαταστάσεων εκπαίδευσης και άλλων ζωτικών υποδομών που σχετίζονται με την ασφάλεια, προκειμένου να αυξηθούν η ετοιμότητα, η ανθεκτικότητα, η ευαισθητοποίηση του κοινού και η κατάλληλη απόκριση όσον αφορά απειλές κατά της ασφάλειας· και
                        
                     
                           ε)
                        
                        
                           προστασία υποδομών ζωτικής σημασίας από περιστατικά σχετιζόμενα με την ασφάλεια μέσω του εντοπισμού, της εκτίμησης και της αντιμετώπισης ευπαθών σημείων.
                        
                     
         
      
      
         
            ΠΑΡΑΡΤΗΜΑ III
            ΠΕΔΙΟ ΤΗΣ ΣΤΗΡΙΞΗΣ
            Στο πλαίσιο των στόχων του, το Ταμείο μπορεί, μεταξύ άλλων, να στηρίζει τα ακόλουθα είδη δράσεων:
            
                        α)
                     
                     
                        δημιουργία, προσαρμογή και συντήρηση συστημάτων ΤΠΕ που συμβάλλουν στην επίτευξη των στόχων του παρόντος κανονισμού, εκπαίδευση για τη χρήση τέτοιων συστημάτων, διεξαγωγή δοκιμών και βελτίωση των στοιχείων διαλειτουργικότητας και της ποιότητας των εν λόγω συστημάτων·
                     
                  
                        β)
                     
                     
                        παρακολούθηση της εφαρμογής του δικαίου της Ένωσης και της επίτευξης των στόχων πολιτικής της Ένωσης στα κράτη μέλη στον τομέα των συστημάτων πληροφοριών που σχετίζονται με την ασφάλεια, συμπεριλαμβανομένης της προστασίας των δεδομένων, της ιδιωτικής ζωής και της ασφάλειας των δεδομένων·
                     
                  
                        γ)
                     
                     
                        επιχειρησιακές δράσεις του κύκλου πολιτικής της ΕΕ/EMPACΤ·
                     
                  
                        δ)
                     
                     
                        δράσεις που υποστηρίζουν την αποτελεσματική και συντονισμένη ανταπόκριση στις κρίσεις και τη σύνδεση υφιστάμενων τομεακών ικανοτήτων, κέντρων εμπειρογνωμοσύνης και κέντρων αξιολόγησης καταστάσεων, συμπεριλαμβανομένων όσων αφορούν την υγεία, την πολιτική προστασία, την τρομοκρατία και το κυβερνοέγκλημα·
                     
                  
                        ε)
                     
                     
                        δράσεις που αναπτύσσουν καινοτόμες μεθόδους ή εφαρμόζουν νέες τεχνολογίες που θα μπορούσαν να μεταφερθούν σε άλλα κράτη μέλη, ιδίως έργα για τον έλεγχο και την επικύρωση των αποτελεσμάτων χρηματοδοτούμενων από την Ένωση ερευνητικών έργων στον τομέα της ασφάλειας·
                     
                  
                        στ)
                     
                     
                        δράσεις που βελτιώνουν την ανθεκτικότητα όσον αφορά αναδυόμενες απειλές, όπως η εμπορία ανθρώπων μέσω διαδικτυακών διαύλων, οι υβριδικές απειλές, η κακόβουλη χρήση μη επανδρωμένων εναέριων συστημάτων και οι χημικές, βιολογικές, ραδιολογικές και πυρηνικές απειλές·
                     
                  
                        ζ)
                     
                     
                        παροχή στήριξης σε θεματικά ή διαθεματικά δίκτυα εξειδικευμένων εθνικών μονάδων και εθνικών σημείων επαφής, με σκοπό τη βελτίωσης της αμοιβαίας εμπιστοσύνης, της ανταλλαγής και της διάδοσης τεχνογνωσίας, εμπειριών, πληροφοριών και βέλτιστων πρακτικών, της συγκέντρωσης των πόρων και της εμπειρογνωμοσύνης σε κοινά κέντρα αριστείας·
                     
                  
                        η)
                     
                     
                        εκπαίδευση και κατάρτιση του προσωπικού και των εμπειρογνωμόνων των αρμοδίων αρχών επιβολής του νόμου και των δικαστικών αρχών και των διοικητικών οργανισμών, λαμβανομένων υπόψη των επιχειρησιακών αναγκών και των αναλύσεων κινδύνου, σε συνεργασία με την Ευρωπαϊκή Αστυνομική Ακαδημία (CEPOL) και, κατά περίπτωση, το Ευρωπαϊκό Δίκτυο Δικαστικής Κατάρτισης, μεταξύ άλλων εκπαίδευση και κατάρτιση όσον αφορά τις πολιτικές πρόληψης με ιδιαίτερη έμφαση στα θεμελιώδη δικαιώματα και την εξάλειψη των διακρίσεων·
                     
                  
                        θ)
                     
                     
                        συνεργασία με τον ιδιωτικό τομέα, επί παραδείγματι για την καταπολέμηση του κυβερνοεγκλήματος, με σκοπό την οικοδόμηση εμπιστοσύνης και τη βελτίωση του συντονισμού, του σχεδιασμού αντιμετώπισης έκτακτων καταστάσεων και της ανταλλαγής και διάδοσης πληροφοριών και βέλτιστων πρακτικών μεταξύ φορέων του δημόσιου και του ιδιωτικού τομέα, μεταξύ άλλων στην προστασία των δημόσιων χώρων και των υποδομών ζωτικής σημασίας·
                     
                  
                        ι)
                     
                     
                        δράσεις για την ενδυνάμωση των κοινοτήτων με σκοπό την ανάπτυξη τοπικών προσεγγίσεων και πολιτικών πρόληψης, καθώς και δράσεις ευαισθητοποίησης και επικοινωνίας μεταξύ των ενδιαφερόμενων μερών και του κοινού σχετικά με τις πολιτικές της Ένωσης για την ασφάλεια·
                     
                  
                        ια)
                     
                     
                        χρηματοδότηση για εξοπλισμό, μεταφορικά μέσα, συστήματα επικοινωνίας και εγκαταστάσεις που σχετίζονται με την ασφάλεια·
                     
                  
                        ιβ)
                     
                     
                        χρηματοδότηση του κόστος του προσωπικού που συμμετέχει στις δράσεις που στηρίζει το Ταμείο ή δράσεις που απαιτούν τη συμμετοχή του προσωπικού για τεχνικούς λόγους ή για λόγους που συνδέονται με την ασφάλεια.
                     
                  
      
      
         
            ΠΑΡΑΡΤΗΜΑ IV
            ΔΡΑΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 12 ΠΑΡΑΓΡΑΦΟΣ 3 ΚΑΙ ΣΤΟ ΑΡΘΡΟ 13 ΠΑΡΑΓΡΑΦΟΣ 10
            
               1)   
               
                  Έργα που στοχεύουν στην πρόληψη και την αντιμετώπιση της ριζοσπαστικοποίησης
               
            
            
               2)   
               
                  Έργα που στοχεύουν στη βελτίωση της διαλειτουργικότητας συστημάτων πληροφοριών της ΕΕ και εθνικών συστημάτων ΤΠΕ, στον βαθμό που προβλέπεται από το δίκαιο της Ένωσης ή των κρατών μελών
               
            
            
               3)   
               
                  Έργα που στοχεύουν στην αντιμετώπιση των σημαντικότερων απειλών που προκαλεί το σοβαρό και οργανωμένο έγκλημα, στο πλαίσιο επιχειρησιακών δράσεων του κύκλου πολιτικής της ΕΕ/EMPACT
               
            
            
               4)   
               
                  Έργα που στοχεύουν στην πρόληψη και καταπολέμηση του κυβερνοεγκλήματος, ιδίως της σεξουαλικής εκμετάλλευσης παιδιών στο Διαδίκτυο, και εγκλημάτων όπου το διαδίκτυο αποτελεί την κύρια πλατφόρμα συλλογής αποδεικτικών στοιχείων
               
            
            
               5)   
               
                  Έργα που στοχεύουν στη βελτίωση της ασφάλειας και της ανθεκτικότητας των υποδομών ζωτικής σημασίας
               
            
         
      
      
         
            ΠΑΡΑΡΤΗΜΑ V
            ΒΑΣΙΚΟΙ ΔΕΙΚΤΕΣ ΕΠΙΔΟΣΕΩΝ ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 27 ΠΑΡΑΓΡΑΦΟΣ 1
            
               Ο ειδικός στόχος που ορίζεται στο άρθρο 3 παράγραφος 2 στοιχείο α)
            
            
                     
                        1.
                     
                     
                        Αριθμός συστημάτων ΤΠΕ που έχουν καταστεί διαλειτουργικά στα κράτη μέλη/με ενωσιακά και αποκεντρωμένα συστήματα πληροφοριών που σχετίζονται με την ασφάλεια/με διεθνείς βάσεις δεδομένων
                     
                  
                     
                        2.
                     
                     
                        Αριθμός διοικητικών μονάδων που έχουν δημιουργήσει νέους ή αναβαθμίσει υφιστάμενους μηχανισμούς/διαδικασίες/εργαλεία/οδηγίες ανταλλαγής πληροφοριών για την ανταλλαγή πληροφοριών με άλλα κράτη μέλη/ενωσιακούς φορείς, υπηρεσίες ή οργανισμούς/τρίτες χώρες/διεθνείς οργανισμούς
                     
                  
                     
                        3.
                     
                     
                        Αριθμός συμμετεχόντων που θεωρούν τη δραστηριότητα κατάρτισης χρήσιμη για την εργασία τους
                     
                  
                     
                        4.
                     
                     
                        Αριθμός συμμετεχόντων που τρεις μήνες μετά τη δραστηριότητα κατάρτισης αναφέρουν ότι χρησιμοποιούν τις δεξιότητες και τις ικανότητες που απέκτησαν κατά την εν λόγω δραστηριότητα κατάρτισης
                     
                  
               Ο ειδικός στόχος που ορίζεται στο άρθρο 3 παράγραφος 2 στοιχείο β)
            
            
                     
                        5.
                     
                     
                        Η εκτιμώμενη αξία των περιουσιακών στοιχείων που έχουν δεσμευτεί στο πλαίσιο διασυνοριακών επιχειρήσεων
                     
                  
                     
                        6.
                     
                     
                        Ποσότητα παράνομων ναρκωτικών που έχουν κατασχεθεί στο πλαίσιο διασυνοριακών επιχειρήσεων ανά είδος προϊόντος (1)
                        
                     
                  
                     
                        7.
                     
                     
                        Ποσότητα όπλων που έχουν κατασχεθεί στο πλαίσιο διασυνοριακών επιχειρήσεων ανά είδος όπλου (2)
                        
                     
                  
                     
                        8.
                     
                     
                        Αριθμός διοικητικών μονάδων που έχουν αναπτύξει/προσαρμόσει υφιστάμενους μηχανισμούς/διαδικασίες/εργαλεία/οδηγίες για τη συνεργασία με άλλα κράτη μέλη/ενωσιακούς φορείς, υπηρεσίες ή οργανισμούς/τρίτες χώρες/διεθνείς οργανισμούς
                     
                  
                     
                        9.
                     
                     
                        Αριθμός μελών προσωπικού που συμμετέχουν σε διασυνοριακές επιχειρήσεις
                     
                  
                     
                        10.
                     
                     
                        Αριθμός συστάσεων αξιολόγησης Σένγκεν στις οποίες δόθηκε συνέχεια
                     
                  
               O ειδικός στόχος που ορίζεται στο άρθρο 3 παράγραφος 2 στοιχείο γ)
            
            
                     
                        11.
                     
                     
                        Αριθμός πρωτοβουλιών που αναπτύχθηκαν/επεκτάθηκαν για την πρόληψη της ριζοσπαστικοποίησης
                     
                  
                     
                        12.
                     
                     
                        Αριθμός πρωτοβουλιών που αναπτύχθηκαν/επεκτάθηκαν για την προστασία/υποστήριξη μαρτύρων και μαρτύρων δημοσίου συμφέροντος
                     
                  
                     
                        13.
                     
                     
                        Αριθμός υποδομών ζωτικής σημασίας/δημόσιων χώρων με νέες/προσαρμοσμένες εγκαταστάσεις που προστατεύουν έναντι κινδύνων που συνδέονται με την ασφάλεια
                     
                  
                     
                        14.
                     
                     
                        Αριθμός συμμετεχόντων που θεωρούν τη δραστηριότητα κατάρτισης χρήσιμη για την εργασία τους
                     
                  
                     
                        15.
                     
                     
                        Αριθμός συμμετεχόντων που τρεις μήνες μετά τη δραστηριότητα κατάρτισης αναφέρουν ότι χρησιμοποιούν τις δεξιότητες και τις ικανότητες που απέκτησαν κατά την εν λόγω δραστηριότητα κατάρτισης
                     
                  
               (1)  Ανάλυση ανά είδος ναρκωτικού (με βάση τις κατηγορίες που χρησιμοποιούνται σε εκθέσεις για τα παράνομα ναρκωτικά: έκθεση για τις αγορές ναρκωτικών στην ΕΕ, ευρωπαϊκή έκθεση για τα ναρκωτικά, καθώς και στατιστικό δελτίο του Ευρωπαϊκού Κέντρου Παρακολούθησης Ναρκωτικών και Τοξικομανίας):
            
                        —
                     
                     
                        κάνναβη·
                     
                  
                        —
                     
                     
                        οπιοειδή, συμπεριλαμβανομένης της ηρωίνης·
                     
                  
                        —
                     
                     
                        κοκαΐνη·
                     
                  
                        —
                     
                     
                        συνθετικά ναρκωτικά, συμπεριλαμβανομένων των διεγερτικών τύπου αμφεταμινών (μεταξύ των οποίων η αμφεταμίνη και η μεθαμφεταμίνη) και του MDΜΑ·
                     
                  
                        —
                     
                     
                        νέες ψυχοδραστικές ουσίες·
                     
                  
                        —
                     
                     
                        αλλά παράνομα ναρκωτικά.
                     
                  
               (2)  Ανάλυση ανά είδος όπλου (βάσει της ισχύουσας νομοθεσίας, ήτοι της οδηγίας 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων. Οι προτεινόμενες κατηγορίες είναι απλουστευμένες σε σχέση με τις αναφερόμενες στο παράρτημα I της οδηγίας 91/477/ΕΟΚ και σύμφωνες με εκείνες που περιλαμβάνονται στο Σύστημα Πληροφοριών Σένγκεν, το οποίο χρησιμοποιείται από τις εθνικές αρχές):
            
                        —
                     
                     
                        πολεμικά όπλα: αυτόματα πυροβόλα όπλα και βαριά πυροβόλα όπλα (αντιαρματικά, εκτοξευτήρες πυραύλων, όλμοι κ.λπ.)·
                     
                  
                        —
                     
                     
                        άλλα βραχύκαννα πυροβόλα όπλα: περίστροφα και πιστόλια (συμπεριλαμβανομένων των όπλων χαιρετισμού και κρότου)·
                     
                  
                        —
                     
                     
                        άλλα μακρύκαννα πυροβόλα όπλα: τυφέκια και καραμπίνες (συμπεριλαμβανομένων των όπλων χαιρετισμού και κρότου).
                     
                  
      
      
         
            ΠΑΡΑΡΤΗΜΑ VI
            ΕΙΔΗ ΠΑΡΕΜΒΑΣΕΩΝ
            ΠΙΝΑΚΑΣ 1: ΚΩΔΙΚΟΙ ΓΙΑ ΤΗ ΔΙΑΣΤΑΣΗ ΤΟΥ ΠΕΔΙΟΥ ΠΑΡΕΜΒΑΣΗΣ
            
                        001.
                     
                     
                        TER-Καταπολέμηση της χρηματοδότησης της τρομοκρατίας
                     
                  
                        002.
                     
                     
                        TER-Πρόληψη και καταπολέμηση της ριζοσπαστικοποίησης
                     
                  
                        003.
                     
                     
                        TER-Προστασία και ανθεκτικότητα των δημόσιων χώρων και άλλων ευάλωτων στόχων
                     
                  
                        004.
                     
                     
                        TER-Προστασία και ανθεκτικότητα των υποδομών ζωτικής σημασίας
                     
                  
                        005.
                     
                     
                        TER-Χημικοί, βιολογικοί, ραδιολογικοί και πυρηνικοί κίνδυνοι
                     
                  
                        006.
                     
                     
                        TER-Εκρηκτικά
                     
                  
                        007.
                     
                     
                        TER-Διαχείριση κρίσεων
                     
                  
                        008.
                     
                     
                        TER-Άλλο
                     
                  
                        009.
                     
                     
                        OC-Διαφθορά
                     
                  
                        010.
                     
                     
                        OC-Χρηματοοικονομικό και οικονομικό έγκλημα
                     
                  
                        011.
                     
                     
                        OC-Νομιμοποίηση προϊόντων εγκλήματος
                     
                  
                        012.
                     
                     
                        OC-Ναρκωτικά
                     
                  
                        013.
                     
                     
                        OC-Παράνομη διακίνηση πυροβόλων όπλων
                     
                  
                        014.
                     
                     
                        OC-Παράνομη διακίνηση πολιτιστικών αγαθών
                     
                  
                        015.
                     
                     
                        OC-Εμπορία ανθρώπων
                     
                  
                        016.
                     
                     
                        OC-Λαθραία διακίνηση μεταναστών
                     
                  
                        017.
                     
                     
                        OC-Περιβαλλοντικό έγκλημα
                     
                  
                        018.
                     
                     
                        OC-Οργανωμένο έγκλημα κατά της ιδιοκτησίας
                     
                  
                        019.
                     
                     
                        OC-Άλλο
                     
                  
                        020.
                     
                     
                        CC-Κυβερνοέγκλημα - Άλλο
                     
                  
                        021.
                     
                     
                        CC-Κυβερνοέγκλημα - Πρόληψη
                     
                  
                        022.
                     
                     
                        CC-Κυβερνοέγκλημα - Διευκόλυνση ερευνών
                     
                  
                        023.
                     
                     
                        CC-Κυβερνοέγκλημα - Παροχή βοήθειας στα θύματα
                     
                  
                        024.
                     
                     
                        CC-Σεξουαλική εκμετάλλευση παιδιών - Πρόληψη
                     
                  
                        025.
                     
                     
                        CC-Σεξουαλική εκμετάλλευση παιδιών - Διευκόλυνση ερευνών
                     
                  
                        026.
                     
                     
                        CC-Σεξουαλική εκμετάλλευση παιδιών - Παροχή βοήθειας στα θύματα
                     
                  
                        027.
                     
                     
                        CC-Σεξουαλική εκμετάλλευση παιδιών, συμπεριλαμβανομένης της διανομής εικόνων κακοποίησης παιδιών και της παιδικής πορνογραφίας
                     
                  
                        028.
                     
                     
                        CC-Άλλο
                     
                  
                        029.
                     
                     
                        GEN-Ανταλλαγή πληροφοριών
                     
                  
                        030.
                     
                     
                        GEN-Αστυνομική ή διυπηρεσιακή συνεργασία (τελωνεία, συνοριοφύλακες, υπηρεσίες πληροφοριών)
                     
                  
                        031.
                     
                     
                        GEN-Εγκληματολογικές έρευνες
                     
                  
                        032.
                     
                     
                        GEN-Υποστήριξη θυμάτων
                     
                  
                        033.
                     
                     
                        GEN-Λειτουργική ενίσχυση
                     
                  
                        034.
                     
                     
                        TA-Τεχνική βοήθεια - ενημέρωση και επικοινωνία
                     
                  
                        035.
                     
                     
                        TA-Τεχνική βοήθεια - προετοιμασία, υλοποίηση, παρακολούθηση και έλεγχος
                     
                  
                        036.
                     
                     
                        TA-Τεχνική βοήθεια - αξιολόγηση και μελέτες, συγκέντρωση δεδομένων
                     
                  
                        037.
                     
                     
                        TA-Τεχνική βοήθεια - δημιουργία ικανοτήτων
                     
                  
               
            ΠΙΝΑΚΑΣ 2: ΚΩΔΙΚΟΙ ΓΙΑ ΤΗ ΔΙΑΣΤΑΣΗ ΤΟΥ ΕΙΔΟΥΣ ΔΡΑΣΗΣ
            
                        001.
                     
                     
                        Συστήματα ΤΠΕ, διαλειτουργικότητα, ποιότητα δεδομένων (εκτός του εξοπλισμού)
                     
                  
                        002.
                     
                     
                        Δίκτυα, κέντρα αριστείας, δομές συνεργασίας, κοινές δράσεις και επιχειρήσεις
                     
                  
                        003.
                     
                     
                        Κοινές ομάδες έρευνας (ΚΟΕ) ή άλλες κοινές επιχειρήσεις
                     
                  
                        004.
                     
                     
                        Απόσπαση ή τοποθέτηση εμπειρογνωμόνων
                     
                  
                        005.
                     
                     
                        Εκπαίδευση
                     
                  
                        006.
                     
                     
                        Ανταλλαγή βέλτιστων πρακτικών, εργαστήρια, συνέδρια, εκδηλώσεις, εκστρατείες ευαισθητοποίησης, επικοινωνιακές δραστηριότητες
                     
                  
                        007.
                     
                     
                        Μελέτες, πιλοτικά έργα, αξιολογήσεις κινδύνου
                     
                  
                        008.
                     
                     
                        Εξοπλισμός
                     
                  
                        009.
                     
                     
                        Μεταφορικά μέσα
                     
                  
                        010.
                     
                     
                        Κτίρια, εγκαταστάσεις
                     
                  
                        011.
                     
                     
                        Ανάπτυξη ή άλλη παρακολούθηση ερευνητικών έργων
                     
                  
               
            ΠΙΝΑΚΑΣ 3: ΚΩΔΙΚΟΙ ΓΙΑ ΤΗ ΔΙΑΣΤΑΣΗ ΤΩΝ ΛΕΠΤΟΜΕΡΕΙΩΝ ΕΦΑΡΜΟΓΗΣ
            
                        001.
                     
                     
                        Δράσεις που καλύπτονται από το άρθρο 12 παράγραφος 1
                     
                  
                        002.
                     
                     
                        Ειδικές δράσεις
                     
                  
                        003.
                     
                     
                        Δράσεις που απαριθμούνται στο παράρτημα IV
                     
                  
                        004.
                     
                     
                        Λειτουργική ενίσχυση
                     
                  
                        005.
                     
                     
                        Βοήθεια έκτακτης ανάγκης όπως αναφέρεται στο άρθρο 25
                     
                  
               
            ΠΙΝΑΚΑΣ 4: ΚΩΔΙΚΟΙ ΓΙΑ ΤΗ ΔΕΥΤΕΡΕΥΟΥΣΑ ΔΙΑΣΤΑΣΗ ΕΙΔΙΚΩΝ ΘΕΜΑΤΩΝ
            
                        001.
                     
                     
                        Συνεργασία με τρίτες χώρες
                     
                  
                        002.
                     
                     
                        Δράσεις που διεξάγονται σε τρίτες χώρες ή σε σχέση με αυτές
                     
                  
                        003.
                     
                     
                        Υλοποίηση των συστάσεων αξιολόγησης Σένγκεν στον τομέα της αστυνομικής συνεργασίας
                     
                  
                        004.
                     
                     
                        Κανένας από τους παραπάνω
                     
                  
      
      
         
            ΠΑΡΑΡΤΗΜΑ VII
            ΔΑΠΑΝΕΣ ΕΠΙΛΕΞΙΜΕΣ ΓΙΑ ΛΕΙΤΟΥΡΓΙΚΗ ΕΝΙΣΧΥΣΗ
            
               1.   
               Εντός του ειδικού στόχου που ορίζεται στο άρθρο 3 παράγραφος 2 στοιχείο α), η λειτουργική ενίσχυση στο πλαίσιο των προγραμμάτων των κρατών μελών περιλαμβάνει τα εξής:
               
                           α)
                        
                        
                           συντήρηση και γραφείο τεχνικής υποστήριξης ενωσιακών, και, κατά περίπτωση, εθνικών συστημάτων ΤΠΕ σχετιζόμενων με την ασφάλεια που συμβάλλουν στην επίτευξη των στόχων του παρόντος κανονισμού·
                        
                     
                           β)
                        
                        
                           δαπάνες προσωπικού που συμβάλλουν στην επίτευξη των στόχων του παρόντος κανονισμού.
                        
                     
            
               2.   
               Εντός του ειδικού στόχου που ορίζεται στο άρθρο 3 παράγραφος 2 στοιχείο β), η λειτουργική ενίσχυση στο πλαίσιο των προγραμμάτων των κρατών μελών περιλαμβάνει τα εξής:
               
                           α)
                        
                        
                           συντήρηση του τεχνικού εξοπλισμού ή των μεταφορικών μέσων που χρησιμοποιούνται για δράσεις στον τομέα της πρόληψης, της εξακρίβωσης και της διερεύνησης του σοβαρού και οργανωμένου εγκλήματος με διασυνοριακή διάσταση·
                        
                     
                           β)
                        
                        
                           δαπάνες προσωπικού που συμβάλλουν στην επίτευξη των στόχων του παρόντος κανονισμού.
                        
                     
            
               3.   
               Εντός του ειδικού στόχου που ορίζεται στο άρθρο 3 παράγραφος 2 στοιχείο γ), η λειτουργική ενίσχυση στο πλαίσιο των εθνικών προγραμμάτων καλύπτει:
               
                           α)
                        
                        
                           συντήρηση του τεχνικού εξοπλισμού ή των μεταφορικών μέσων που χρησιμοποιούνται για δράσεις στον τομέα της πρόληψης, της εξακρίβωσης και της διερεύνησης του σοβαρού και οργανωμένου εγκλήματος με διασυνοριακή διάσταση·
                        
                     
                           β)
                        
                        
                           δαπάνες προσωπικού που συμβάλλουν στην επίτευξη των στόχων του παρόντος κανονισμού.
                        
                     
            
               4.   
               
                  Δεν καλύπτονται δαπάνες που αφορούν δράσεις οι οποίες δεν είναι επιλέξιμες δυνάμει του άρθρου 5 παράγραφος 5.
               
            
         
      
      
         
            ΠΑΡΑΡΤΗΜΑ VIII
            ΔΕΙΚΤΕΣ ΕΚΡΟΩΝ ΚΑΙ ΑΠΟΤΕΛΕΣΜΑΤΩΝ ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 27 ΠΑΡΑΓΡΑΦΟΣ 3
            
               Ο ειδικός στόχος που ορίζεται στο άρθρο 3 παράγραφος 2 στοιχείο α)
            
            Δείκτες εκροών
            
                     
                        1.
                     
                     
                        Αριθμός συμμετεχόντων σε δραστηριότητες κατάρτισης
                     
                  
                     
                        2.
                     
                     
                        Αριθμός συνεδριάσεων εμπειρογνωμόνων/εργαστηρίων/επισκέψεων μελέτης
                     
                  
                     
                        3.
                     
                     
                        Αριθμός συστημάτων ΤΠΕ που δημιουργήθηκαν/προσαρμόστηκαν/συντηρήθηκαν
                     
                  
                     
                        4.
                     
                     
                        Αριθμός εξαρτημάτων εξοπλισμού που αγοράστηκαν
                     
                  Δείκτες αποτελεσμάτων
            
                     
                        5.
                     
                     
                        Αριθμός συστημάτων ΤΠΕ που έχουν καταστεί διαλειτουργικά στα κράτη μέλη/με ενωσιακά και αποκεντρωμένα συστήματα πληροφοριών που σχετίζονται με την ασφάλεια/με διεθνείς βάσεις δεδομένων
                     
                  
                     
                        6.
                     
                     
                        Αριθμός διοικητικών μονάδων που έχουν δημιουργήσει νέους ή αναβαθμίσει υφιστάμενους μηχανισμούς/διαδικασίες/εργαλεία/οδηγίες ανταλλαγής πληροφοριών για την ανταλλαγή πληροφοριών με άλλα κράτη μέλη/ενωσιακούς φορείς, υπηρεσίες ή οργανισμούς/τρίτες χώρες/διεθνείς οργανισμούς
                     
                  
                     
                        7.
                     
                     
                        Αριθμός συμμετεχόντων που θεωρούν την κατάρτιση χρήσιμη για την εργασία τους
                     
                  
                     
                        8.
                     
                     
                        Αριθμός συμμετεχόντων που τρεις μήνες μετά τη δραστηριότητα κατάρτισης αναφέρουν ότι χρησιμοποιούν τις δεξιότητες και τις ικανότητες που απέκτησαν κατά την εν λόγω δραστηριότητα κατάρτισης
                     
                  
               Ο ειδικός στόχος που ορίζεται στο άρθρο 3 παράγραφος 2 στοιχείο β)
            
            Δείκτες εκροών
            
                     
                        1.
                     
                     
                        Αριθμός διασυνοριακών επιχειρήσεων, που ορίζει ξεχωριστά
                        
                                    1.1.
                                 
                                 
                                    τον αριθμό κοινών ομάδων έρευνας
                                 
                              
                                    1.2.
                                 
                                 
                                    τον αριθμό επιχειρησιακών δράσεων του κύκλου πολιτικής της ΕΕ/EMPACT
                                 
                              
                  
                     
                        2.
                     
                     
                        Αριθμός συνεδριάσεων εμπειρογνωμόνων/εργαστηρίων/επισκέψεων μελέτης/κοινών ασκήσεων
                     
                  
                     
                        3.
                     
                     
                        Αριθμός εξαρτημάτων εξοπλισμού που αγοράστηκαν
                     
                  
                     
                        4.
                     
                     
                        Αριθμός μεταφορικών μέσων που αγοράστηκαν για διασυνοριακές επιχειρήσεις
                     
                  Δείκτες αποτελεσμάτων
            
                     
                        5.
                     
                     
                        Η εκτιμώμενη αξία των περιουσιακών στοιχείων που έχουν δεσμευτεί στο πλαίσιο διασυνοριακών επιχειρήσεων
                     
                  
                     
                        6.
                     
                     
                        Ποσότητα παράνομων ναρκωτικών που έχουν κατασχεθεί στο πλαίσιο διασυνοριακών επιχειρήσεων ανά είδος προϊόντος (1)
                        
                     
                  
                     
                        7.
                     
                     
                        Ποσότητα όπλων που έχουν κατασχεθεί στο πλαίσιο διασυνοριακών επιχειρήσεων ανά είδος όπλου (2)
                        
                     
                  
                     
                        8.
                     
                     
                        Αριθμός διοικητικών μονάδων που έχουν αναπτύξει/προσαρμόσει υφιστάμενους μηχανισμούς/διαδικασίες/εργαλεία/οδηγίες για τη συνεργασία με άλλα κράτη μέλη/ενωσιακούς φορείς, υπηρεσίες ή οργανισμούς/τρίτες χώρες/διεθνείς οργανισμούς
                     
                  
                     
                        9.
                     
                     
                        Αριθμός μελών προσωπικού που συμμετέχουν σε διασυνοριακές επιχειρήσεις
                     
                  
                     
                        10.
                     
                     
                        Αριθμός συστάσεων αξιολόγησης Σένγκεν στις οποίες δόθηκε συνέχεια
                     
                  
               Ο ειδικός στόχος που ορίζεται στο άρθρο 3 παράγραφος 2 στοιχείο γ)
            
            Δείκτες εκροών
            
                     
                        1.
                     
                     
                        Αριθμός συμμετεχόντων σε δραστηριότητες κατάρτισης
                     
                  
                     
                        2.
                     
                     
                        Αριθμός προγραμμάτων/εργαστηρίων/επισκέψεων μελέτης
                     
                  
                     
                        3.
                     
                     
                        Αριθμός εξαρτημάτων εξοπλισμού που αγοράστηκαν
                     
                  
                     
                        4.
                     
                     
                        Αριθμός μέσων μεταφοράς που αγοράστηκαν
                     
                  
                     
                        5.
                     
                     
                        Αριθμός στοιχείων υποδομής/εγκαταστάσεων που συνδέονται με την ασφάλεια/εργαλείων/μηχανισμών που κατασκευάστηκαν/αγοράστηκαν/αναβαθμίστηκαν
                     
                  
                     
                        6.
                     
                     
                        Αριθμός έργων για την πρόληψη του εγκλήματος
                     
                  
                     
                        7.
                     
                     
                        Αριθμός έργων για την παροχή βοήθειας σε θύματα εγκληματικών πράξεων
                     
                  
                     
                        8.
                     
                     
                        Αριθμός θυμάτων εγκληματικών πράξεων που έλαβαν βοήθεια
                     
                  Δείκτες αποτελεσμάτων
            
                     
                        9.
                     
                     
                        Αριθμός πρωτοβουλιών που αναπτύχθηκαν/επεκτάθηκαν για την πρόληψη της ριζοσπαστικοποίησης
                     
                  
                     
                        10.
                     
                     
                        Αριθμός πρωτοβουλιών που αναπτύχθηκαν/επεκτάθηκαν για την προστασία/υποστήριξη μαρτύρων και μαρτύρων δημοσίου συμφέροντος
                     
                  
                     
                        11.
                     
                     
                        Αριθμός υποδομών ζωτικής σημασίας/δημόσιων χώρων με νέες/προσαρμοσμένες εγκαταστάσεις που προστατεύουν έναντι κινδύνων που συνδέονται με την ασφάλεια
                     
                  
                     
                        12.
                     
                     
                        Αριθμός συμμετεχόντων που θεωρούν τη δραστηριότητα κατάρτισης χρήσιμη για την εργασία τους
                     
                  
                     
                        13.
                     
                     
                        Αριθμός συμμετεχόντων που τρεις μήνες μετά τη δραστηριότητα κατάρτισης αναφέρουν ότι χρησιμοποιούν τις δεξιότητες και τις ικανότητες που απέκτησαν κατά την εν λόγω δραστηριότητα κατάρτισης
                     
                  
               (1)  Ανάλυση ανά είδος ναρκωτικού (με βάση τις κατηγορίες που χρησιμοποιούνται σε εκθέσεις για τα παράνομα ναρκωτικά: έκθεση για τις αγορές ναρκωτικών στην ΕΕ, ευρωπαϊκή έκθεση για τα ναρκωτικά, καθώς και στατιστικό δελτίο του Ευρωπαϊκού Κέντρου Παρακολούθησης Ναρκωτικών και Τοξικομανίας):
            
                        —
                     
                     
                        κάνναβη·
                     
                  
                        —
                     
                     
                        οπιοειδή, συμπεριλαμβανομένης της ηρωίνης·
                     
                  
                        —
                     
                     
                        κοκαΐνη·
                     
                  
                        —
                     
                     
                        συνθετικά ναρκωτικά, συμπεριλαμβανομένων των διεγερτικών τύπου αμφεταμινών (μεταξύ των οποίων η αμφεταμίνη και η μεθαμφεταμίνη) και του MDΜΑ·
                     
                  
                        —
                     
                     
                        νέες ψυχοδραστικές ουσίες·
                     
                  
                        —
                     
                     
                        αλλά παράνομα ναρκωτικά.
                     
                  
               (2)  Ανάλυση ανά είδος όπλου (βάσει της ισχύουσας νομοθεσίας, ήτοι της οδηγίας 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων. Οι προτεινόμενες κατηγορίες είναι απλουστευμένες σε σχέση με τις αναφερόμενες στο παράρτημα I της οδηγίας 91/477/ΕΟΚ και σύμφωνες με εκείνες που περιλαμβάνονται στο Σύστημα Πληροφοριών Σένγκεν, το οποίο χρησιμοποιείται από τις εθνικές αρχές):
            
                        —
                     
                     
                        πολεμικά όπλα: αυτόματα πυροβόλα όπλα και βαριά πυροβόλα όπλα (αντιαρματικά, εκτοξευτήρες πυραύλων, όλμοι κ.λπ.)·
                     
                  
                        —
                     
                     
                        άλλα βραχύκαννα πυροβόλα όπλα: περίστροφα και πιστόλια (συμπεριλαμβανομένων των όπλων χαιρετισμού και κρότου)·
                     
                  
                        —
                     
                     
                        άλλα μακρύκαννα πυροβόλα όπλα: τυφέκια και καραμπίνες (συμπεριλαμβανομένων των όπλων χαιρετισμού και κρότου).